
ΑΝΟΙΚΤΟΣ ΔΙΕΘΝΗΣ ΔΙΑΓΩΝΙΣΜΟΣ
ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ  ΤΟΥ ΥΠΟΕΡΓΟΥ:
Παροχή Υπηρεσιών Συμβούλου Τεχνικής Υποστήριξης 
του ΕΡΓΟΥ:
«ΠΑΡΟΧΗ ΥΠΗΡΕΣΙΩΝ ΣΥΜΒΟΥΛΟΥ ΤΕΧΝΙΚΗΣ ΥΠΟΣΤΗΡΙΞΗΣ ΓΙΑ ΤΟ ΕΡΓΟ ΚΑΤΑΡΤΙΣΗ ΑΙΡΕΤΩΝ ΕΚΠΡΟΣΩΠΩΝ ΠΡΩΤΟΒΑΘΜΙΑΣ ΑΥΤΟΔΙΟΙΚΗΣΗΣ ΣΤΙΣ ΝΕΕΣ ΤΕΧΝΟΛΟΓΙΕΣ ΠΛΗΡΟΦΟΡΙΚΗΣ & ΕΠΙΚΟΙΝΩΝΙΩΝ»
ΜΕΤΡΟ: 5.1
ΤΕΧΝΙΚΗ ΒΟΗΘΕΙΑ ΕΚΤ
Προϋπολογισθείσα δαπάνη: 336.134,45 Ευρώ πλέον ΦΠΑ 19% 63.865,55 Ευρώ. (Σύνολο: 400.000,00 Ευρώ)
To Έργο συγχρηματοδοτείται από το Ευρωπαϊκό Κοινωνικό Ταμείο (ΕΚΤ) κατά 75% και από Εθνικούς Πόρους κατά 25%.

Χρονική διάρκεια του Έργου:  Ο χρόνος υλοποίησης του Έργου αρχίζει από την ημερομηνία υπογραφής της Σύμβασης και λήγει  σε κάθε περίπτωση το αργότερο στις 30/10/2008
                                              ΑΘΗΝΑ, Ιούνιος 2007

	ΚΕΝΤΡΙΚΗ 

ΕΝΩΣΗ 

ΔΗΜΩΝ 

ΚΑΙ 

ΚΟΙΝΟΤΗΤΩΝ 

ΕΛΛΑΔΑΣ

	Ταχ. Δ/νση:
	Γενναδίου 8

	Ταχ. Κώδικας:
	10678, Αθήνα

	Πληροφορίες:
	Νικήτας Κακλαμάνης

	Τηλέφωνο:
	210.3899600(28)

	Fax:
	210.3820807

210.3302044

	E-mail:
	Info@kedke.gr


	Ημερομηνία Αποστολής για Δημοσίευση:

	Στην Επίσημη Εφημερίδα των ΕΚ (ΕΕΕΚ):  11/06/07  
	Στο ΦΕΚ Δημοσίων Συμβάσεων: 12/06/07

	Ημερομηνίας Δημοσίευσης στον Ημερήσιο Τύπο: 
	13/06/07

	Καταληκτική ημερομηνία υποβολής προσφορών: 
	03/08/07,ημέρα Παρασκευή,  ώρα Ελλάδος:10.00 π.μ


	Τόπος υποβολής προσφορών: 
	Κεντρική Ένωση Δήμων και Κοινοτήτων Ελλάδας 

Γενναδίου 8

10678, Αθήνα

	Αποσφράγιση προσφορών: 
	03/08/07 ημέρα Παρασκευή,  ώρα Ελλάδος:11.00 π..μ



	Αναθέτουσα Αρχή: 
	Κεντρική Ένωση Δήμων και Κοινοτήτων Ελλάδας 



	Παραλαβή προκήρυξης: 
	Κεντρική  Ένωση Δήμων και Κοινοτήτων Ελλάδας 

Γενναδίου 8

10678, Αθήνα 

Τηλ:  210.3899600(28)



Fax: 210.3820807, 210.3302044


http://www.kedke.gr

	Είδος σύμβασης:
	Σύμβαση υπηρεσιών, κατηγορία 11: «Υπηρεσίες παροχής συμβουλών  σε θέματα διαχείρισης και συναφείς υπηρεσίες»

	Ταξινόμηση κατά CPV:
	74142000-6: Υπηρεσίες που σχετίζονται με την διαχείριση.

74142100-7:  Υπηρεσίες διαχείρισης έργων. 

	Κριτήριο επιλογής Αναδόχου:
	Πλέον συμφέρουσα από οικονομικής απόψεως προσφορά

ΜΕΡΟΣ Α:  ΤΟ ΕΡΓΟ 
Α.1 ΣΚΟΠΟΣ – ΣΤΟΧΟΙ – ΠΡΟΫΠΟΘΕΣΕΙΣ ΕΠΙΤΥΧΙΑΣ ΤΟΥ ΕΡΓΟΥ
Α.1.1 ΣΚΟΠΟΣ ΤΟΥ ΕΡΓΟΥ
Αντικείμενο του έργου του Συμβούλου Τεχνικής Υποστήριξης (ΣΤΥ) είναι η ορθή και έγκαιρη εκτέλεση του έργου «ΚΑΤΑΡΤΙΣΗ ΑΙΡΕΤΩΝ ΕΚΠΡΟΣΩΠΩΝ ΠΡΩΤΟΒΑΘΜΙΑΣ ΑΥΤΟΔΙΟΙΚΗΣΗΣ ΣΤΙΣ ΝΕΕΣ ΤΕΧΝΟΛΟΓΙΕΣ ΠΛΗΡΟΦΟΡΙΚΗΣ & ΕΠΙΚΟΙΝΩΝΙΩΝ», το οποίο στο εξής θα αποκαλείται «Κυρίως Έργο».

Το Έργο ΣΤΥ και το Κυρίως Έργο στο εξής θα αποκαλούνται Συνολικό Έργο.

Συγκεκριμένα ο ΣΤΥ θα παρέχει υποστήριξη στην ΚΕΔΚΕ στις υποχρεώσεις της:

· ως Τελικός Δικαιούχος του ΕΠ-ΚτΠ

· ως αντισυμβαλλόμενο μέρος σε Συμβάσεις που έχει συνάψει με Αναδόχους, στα πλαίσια υλοποίησης του Κυρίως Έργου.

Α.1.2 ΣΤΟΧΟΙ ΤΟΥ ΕΡΓΟΥ
Οι υπηρεσίες Συμβούλου Τεχνικής Υποστήριξης (ΣΤΥ) αφορούν στη διοίκηση και διαχείριση του «κυρίως έργου». Στο πλαίσιο αυτό, ο ΣΤΥ  πρέπει να παρέχει υπηρεσίες υποστήριξης έτσι ώστε να εξασφαλισθεί η αποτελεσματική υλοποίηση του «κυρίως έργου» σε όρους χρονικής συνέπειας και ποιότητας των παρεχόμενων υπηρεσιών και εν γένει αποτελεσμάτων, καθώς και η διεκπεραίωση όλων των απαραίτητων εργασιών προκειμένου να επιτευχθούν οι παρακάτω στόχοι:

· Βελτιστοποίηση της διαχείρισης του «κυρίως έργου»,

· Επιτυχής υλοποίηση του «κυρίως έργου» με αποφυγή πιθανών υπερβάσεων χρόνου και κόστους,

Α.1.3 ΠΡΟΫΠΟΘΕΣΕΙΣ ΓΙΑ ΤΗΝ ΕΠΙΤΥΧΙΑ ΤΟΥ ΕΡΓΟΥ

Για την επιτυχή υλοποίηση του σκοπού και των στόχων του Έργου υπάρχουν προϋποθέσεις η τήρηση των οποίων ενισχύει, διασφαλίζει και υποστηρίζει την αποτελεσματική και αποδοτική υλοποίηση του Κυρίως Έργου και συνεπώς την επιτυχία του. Ειδικότερα ο ΣΤΥ, θα είναι υπεύθυνος για την πλήρη και συνεχή ενημέρωση των αρμόδιων οργάνων, αναφορικά με την εξέλιξη της υλοποίησης του «κυρίως έργου» και ειδικότερα όσον αφορά:
· στην τήρηση των βασικών χαρακτηριστικών και στόχων του «κυρίως έργου»,

· στην τήρηση του καταρτισθέντος χρονοδιαγράμματος διοικητικών ενεργειών και εργασιών,

· στην επίσπευση υλοποίησης των εργασιών που παρουσιάζουν χρονική καθυστέρηση,

· στον συντονισμό των εμπλεκομένων στο «κυρίως έργο» φορέων με στόχο τη μεγιστοποίηση των ωφελειών και την επίσπευση των δράσεων αποτελεσματικής υλοποίησης,

· στον έγκαιρο εντοπισμό προϋποθέσεων που απαιτούνται για την ομαλή εξέλιξη του «κυρίως έργου»,

· στον έγκαιρο εντοπισμό προβλημάτων που μπορεί να θέσουν σε κίνδυνο την υλοποίηση του «κυρίως έργου» και στην έγκαιρη υποβολή προτάσεων αντιμετώπισής τους,

· στον έγκαιρο εντοπισμό επιπτώσεων από μη τήρηση σχεδιαζόμενων ενεργειών ή χρονοδιαγραμμάτων υλοποίησης και στην υποβολή προτάσεων διαχείρισής τους.

Α.2 ΠΕΡΙΒΑΛΛΟΝ ΤΟΥ ΕΡΓΟΥ
Α.2.1 ΕΜΠΛΕΚΟΜΕΝΟΙ ΥΛΟΠΟΙΗΣΗ ΤΟΥ ΕΡΓΟΥ
Για την υλοποίηση του Έργου της παρούσας Διακήρυξης εμπλέκονται οι ακόλουθοι:
· Κύριος του Εργου: ΚΕΔΚΕ

· Φορέας Χρηματοδότησης: ΥΠΕΣΔΔΑ

· Φορέας Διαχείρισης του ΕΠ ΚτΠ: ΕΥΔ Ε.Π ΚτΠ
· Φορέας Επίβλεψης: ΙΤΑ

· Επιτροπή Παρακολούθησης και Παραλαβής Κυρίως Εργου: ΕΠΠΕ

· Θεματικές Ομάδες Εργασίας: ΘΟΕ

· Διοίκηση Εργων: πχ Steering Committees, Coordination Committees
· Ανάδοχοι υποέργων Κυρίως Έργου
Α.2.2 ΣΥΝΤΟΜΗ ΠΕΡΙΓΡΑΦΗ ΤΟΥ ΦΟΡΕΑ
ΕΠΩΝΥΜΙΑ: ΚΕΝΤΡΙΚΗ ΕΝΩΣΗ ΔΗΜΩΝ ΚΑΙ ΚΟΙΝΟΤΗΤΩΝ ΕΛΛΑΔΑΣ

ΝΟΜΙΚΗ ΜΟΡΦΗ: ΝΟΜΙΚΟ ΠΡΟΣΩΠΟ ΙΔΙΩΤΙΚΟΥ ΔΙΚΑΙΟΥ

ΔΙΕΥΘΥΝΣΗ – Τ.Κ. – ΠΟΛΗ: ΓΕΝΝΑΔΙΟΥ 8 – 106 78 – ΑΘΗΝΑ 

ΤΗΛΕΦΩΝΟ: 210 3899600
FAX: 210 3820807, 210 3302044
e-mail: info@kedke.gr
website: www.kedke.gr
• Σκοπός

Η ΚΕΔΚΕ έχει ως αποστολή:

􀂾 Την προώθηση κάθε ζητήματος που αφορά την Τοπική Αυτοδιοίκηση

􀂾 Την υποστήριξη των Οργανισμών Τοπικής Αυτοδιοίκησης

􀂾 Την συγκέντρωση πληροφοριών που ευνοούν τις συνεργασίες μεταξύ των ΟΤΑ

􀂾 Την διεκδίκηση από την κεντρική εξουσία κάθε αρμοδιότητας η οποία ωφελεί την ανάπτυξη και την επέκταση του θεσμού της αποκέντρωσης

􀂾 Την παροχή τεχνικής υποστήριξης στους ΟΤΑ στην υποβολή αιτήσεων / σχεδίων για συμμετοχή στα Ευρωπαϊκά προγράμματα

􀂾 Την συμμετοχή σε ευρωπαϊκά και διεθνή όργανα που εκπροσωπούν συμφέροντα της Τοπικής Αυτοδιοίκησης.

• Οργανωτική Δομή

Το κύριο όργανο της ΚΕΔΚΕ είναι η Γενική Συνέλευση, αποτελούμενη από 500 αντιπροσώπους, οι οποίοι προέρχονται από τις 51 Τοπικές Ενώσεις Δήμων και Κοινοτήτων της χώρας, το Β΄ βάθμιο συνδικαλιστικό όργανο των τοπικών αρχών σε κάθε νομό. Η Γενική Συνέλευση συνέρχεται ανά τετραετία και εκλέγει το Διοικητικό Συμβούλιο της ΚΕΔΚΕ, αποτελούμενο από 31 μέλη, 19 δημάρχους και 12 δημοτικούς συμβούλους ή προέδρους κοινοτήτων.

Η λειτουργία της ΚΕΔΚΕ διέπεται από τις διατάξεις του Π.Δ. 197/78 όπως αυτό έχει τροποποιηθεί με το Π.Δ. 48/99. Σύμφωνα με το Π.Δ. 197/78, οι σκοποί των κατά νόμο τοπικών ενώσεων και της κεντρικής ένωσης είναι η προαγωγή της δημοτικής και κοινοτικής Αυτοδιοίκησης, η έρευνα και η μελέτη ζητημάτων που αφορούν το χώρο της Τοπικής Αυτοδιοίκησης, η συγκέντρωση και παροχή στοιχείων και πληροφοριών σχετικών με τα ζητήματα αυτά και τέλος η υποβοήθηση της συνεργασίας μεταξύ των οργανισμών Τοπικής Αυτοδιοίκησης.

Στο ίδιο ΠΔ αναφέρονται για την ΚΕΔΚΕ στο άρθρο 1 η σύσταση, το όνομα και η έδρα, στο άρθρο 2 οι σκοποί αναλυτικά και στο άρθρο 3 οι πόροι. Ο τρόπος εκλογής των συλλογικών οργάνων της Τ.Α. περιγράφεται με το Π.Δ. 48/99.

• Προσωπικό – Υποδομή

Η ΚΕΔΚΕ απασχολεί συνολικά 52 μόνιμους και έκτακτους υπαλλήλους, η συντριπτική πλειοψηφία των οποίων έχει πολύχρονη πείρα στο χώρο της Αυτοδιοίκησης. Την περασμένη χρονιά, η ΚΕΔΚΕ ενίσχυσε το επιστημονικό της προσωπικό με την πρόσληψη τεσσάρων ακόμα μόνιμων υπαλλήλων, κατόχων μεταπτυχιακού τίτλου.

Για την διεκπεραίωση των πολυπληθών θεμάτων με τα οποία καθημερινά ασχολείται το προσωπικό, η ΚΕΔΚΕ υποστηρίζεται από μηχανογραφική υποδομή η οποία περιλαμβάνει 30 H/Y και e-mail για κάθε υπάλληλο. Οι υπολογιστές συνδέονται σε δύο κεντρικούς Η/Υ (servers), ένας ξεχωριστός για το τμήμα οικονομικών υπηρεσιών και ένας για όλους τους υπόλοιπους τομείς.

• Συνεργασίες

Παράλληλα, η ΚΕΔΚΕ διατηρεί τακτική και στενή συνεργασία με έναν αριθμό εξωτερικών συνεργατών όπως η Ελληνική Εταιρεία Τοπικής Ανάπτυξης και Αυτοδιοίκησης (ΕΕΤΑΑ), η εταιρεία Πληροφόρηση – Επιμόρφωση – Τοπική Ανάπτυξη (ΠΕΤΑ) και το Ινστιτούτο Τοπικής Αυτοδιοίκησης (ΙΤΑ), φορείς οι οποίοι, σε συνεργασία με την ΚΕΔΚΕ, αναλαμβάνουν την εκπόνηση μελετών ή ερευνών, την διοργάνωση ημερίδων και συνεδρίων κ.α.

Το Ινστιτούτο Τοπικής Αυτοδιοίκησης (Ι.Τ.Α.) συνεστήθη το 2005 από την Κεντρική Ένωση Δήμων και Κοινοτήτων Ελλάδας και την Τοπική Ένωση Δήμων και Κοινοτήτων Αττικής, ως ανεξάρτητο επιστημονικό Ινστιτούτο για τη μελέτη κι επιστημονική τεκμηρίωση θεμάτων που ανάγονται στην Τοπική Αυτοδιοίκηση, τον καθορισμό του πλαισίου εκπαίδευσης των αιρετών και την αξιοποίηση επενδυτικών προγραμμάτων του κράτους που αφορούν στην πρωτοβάθμια Αυτοδιοίκηση. 

Επιπρόσθετα, η ΚΕΔΚΕ διαθέτει εκπροσώπους της σε ένα αρκετά μεγάλο αριθμό οργανισμών, επιτροπών του Ελληνικού Δημοσίου, επιχειρησιακών προγραμμάτων και συμβουλίων καθώς και στα διεθνή όργανα της Αυτοδιοίκησης, όπως την Επιτροπή των Περιφερειών της Ε.Ε., το Ευρωπαϊκό Συμβούλιο Δήμων και Περιφερειών και το Κογκρέσο Τοπικών και Περιφερειακών Αρχών της Ευρώπης. Επίσης, η ΚΕΔΚΕ διατηρεί Γραφείο στις Βρυξέλλες.

• Διεθνείς σχέσεις της ΚΕΔΚΕ – Δράσεις

􀂾 Η ΚΕΔΚΕ/The Central Union of Municipalities and Communities of Greece

􀂾 Η δομή της Αυτοδιοίκησης στην Ελλάδα/Greek Local Authority Structure
􀂾 Εκπροσώπηση Ελληνικής Τ.Α. σε διεθνείς φορείς και όργανα Τ.Α.

􀂾 Αδελφοποιήσεις/Twinnings
􀂾 Ευρωπαϊκό Συμβούλιο Δήμων και Περιφερειών - Αδελφοποιήσεις

􀂾 Ευρωπαϊκό Συμβούλιο Δήμων και Περιφερειών (C.E.M.R.)

􀂾 Επιτροπή Περιφερειών (Committee of the Regions)

􀂾 Congress of Local and Regional Authorities of Europe (CLRAE)

􀂾 Πρόγραμμα Ευρωμεσογειακής Συνεργασίας (COPPEM)

􀂾 Κοινοτική Πρωτοβουλία EQUAL
 Μνημόνιο Συνεργασίας ΚΕΔΚΕ – Ένωσης Τοπικών Αρχών Ισραήλ και Τοπικών Αρχών Παλαιστίνης

Μνημόνιο Συνεργασίας ΚΕΔΚΕ-Πόλεων Βουλγαρίας

Μνημόνιο Συνεργασίας ΚΕΔΚΕ-Ένωση Δημάρχων Κίνας

Μνημόνιο Συνεργασίας ΚΕΔΚΕ-Ένωση Δήμων Κύπρου

Μνημόνιο Συνεργασίας ΚΕΔΚΕ- Δίκτυο LOCALRET 700 OTA της Ισπανίας για την αξιοποίηση Τεχνολογιών Πληροφορικής κι Επικοινωνιών

􀂾 10η Συνδιάσκεψη Αδελφοποιημένων Πόλεων της Μεσογείου

􀂾 Προκήρυξη Ολυμπιακής Εκεχειρίας

􀂾 Τοπικοί Δρόμοι Ειρήνης

• Διοργάνωση Συνεδρίων

H ΚΕΔΚΕ οργανώνει ένα τακτικό συνέδριο ετησίως και διάφορα έκτακτα – θεματικά

κατά περίπτωση.

• Μνημόνια συνεργασίας και Δίκτυα σε Εθνικό Επίπεδο

Μνημόνιο συνεργασίας ΚΕΔΚΕ-ΤΕΕ

Μνημόνιο συνεργασίας ΚΕΔΚΕ-Κεντρικής Ένωσης Επιμελητηρίων Ελλάδας

Μνημόνιο συνεργασίας ΚΕΔΚΕ-ΕΝΑΕ

􀂾 Συμβούλιο Νησιωτικών Δήμων και Κοινοτήτων Ελλάδας

􀂾 Πόλεις κρασιού

Αμφικτυονία: Δίκτυο Αδελφοποιημένων πόλεων-περιοχών Μεσογείου

􀂾 Δίκτυο Προώθησης της Απασχόλησης EQUAL (ΚΕΝΤΑΥΡΟΣ, ΕΠΙ ΤΡΟΧΩΝ, ΣΥΓΚΛΙΣΕΙΣ)

Δίκτυο Πόλεων για τη βιώσιμη κινητικότητα και το Ποδήλατο

“Marco Polo” System
Α.2.3 ΣΧΗΜΑ ΔΙΟΙΚΗΣΗΣ ΕΡΓΟΥ

ΚΥΡΙΟΣ ΤΟΥ ΕΡΓΟΥ: Πρόκειται για την ΚΕΔΚΕ, η οποία είναι ο Τελικός Δικαιούχος του «κυρίως έργου» και στο οποίο θα παρέχονται από τον ΣΤΥ οι συμβουλευτικές υπηρεσίες στο πλαίσιο του παρόντος έργου.

ΕΥΔ ΕΠ ΚτΠ.: Πρόκειται για την Ειδική Υπηρεσία Διαχείρισης του Επιχειρησιακού Προγράμματος Κοινωνία της Πληροφορίας. Η ΚΕΔΚΕ ως Τελικός Δικαιούχος του «κυρίως έργου» υποχρεούται στην αποστολή τριμηνιαίων δελτίων παρακολούθησης και μηνιαίων δελτίων δαπανών του «κυρίως έργου».

ΥΠΕΣΔΔΑ:Πρόκειται για το ΥΠΟΥΡΓΕΙΟ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ & ΑΠΟΚΕΝΤΡΩΣΗΣ (ΥΠΕΣΔΔΑ)/ ΓΕΝΙΚΗ ΓΡΑΜΜΑΤΕΙΑ ΔΗΜΟΣΙΑΣ ΔΙΟΙΚΗΣΗΣ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ το οποίο αποτελεί το φορέα χρηματοδότησης του «κυρίως έργου» και του έργου του ΣΤΥ. 

ΣΤΥ: Πρόκειται για τον Σύμβουλο Τεχνικής Υποστήριξης. Ο Υπεύθυνος Ομάδας του ΣΤΥ (ΥΣΤΥ) έχει τη συνολική ευθύνη των εργασιών του Συμβούλου και αναλαμβάνει την απευθείας επικοινωνία με τον Κύριο του Έργου, το συντονισμό των εργασιών και τη διευθέτηση ζητημάτων που άπτονται της υλοποίησης, παρακολούθησης, παραλαβής και πληρωμής του έργου. Τα μέλη της Ομάδας Έργου φέρουν την ευθύνη εκπόνησης των εργασιών που προσδιορίσθηκαν κατά τον προγραμματισμό του έργου υπό την καθοδήγηση και παρακολούθηση του Υπεύθυνου Ομάδας Έργου.
ΕΠΠΕΣ – Επιτροπή Παρακολούθησης και Παραλαβής Έργου του Συμβούλου: Πρόκειται για την Επιτροπή Παρακολούθησης και Παραλαβής του Έργου του ΣΤΥ που θα συσταθεί από τον Κύριο του Έργου. Αρμοδιότητα της ΕΠΠΕΣ αποτελεί η παρακολούθηση της πορείας υλοποίησης και η μερική και οριστική παραλαβή του έργου του Συμβούλου.

ΦΟΡΕΑΣ ΕΠΙΒΛΕΨΗΣ ΕΡΓΟΥ: Ως Φορέας Επίβλεψης Έργου έχει οριστεί το ΙΝΣΤΙΤΟΥΤΟ ΤΟΠΙΚΗΣ ΑΥΤΟΔΙΟΙΚΗΣΗΣ (ΙΤΑ) το οποίο παρακολουθεί τη σύμβαση του έργου του ΣΤΥ και τις συμβάσεις που αφορούν το «κυρίως έργο». Ο ΣΤΥ συνεργάζεται και ‘αναφέρεται’ στον Διαχειριστή Έργου. 

ΔΙΟΙΚΗΣΗ ΕΡΓΩΝ: Πρόκειται για τα οργανωτικά σχήματα που θα συγκροτηθούν για τη διοίκηση του «κυρίως έργου» (πχ. Steering Committees, Coordination Committees). Ο ΣΤΥ θα συμμετέχει εφόσον κληθεί σε συνεδριάσεις τους παρουσιάζοντας τα απαραίτητα στοιχεία για την ουσιαστική λήψη αποφάσεων.

ΕΠΠΕ – Επιτροπή Παρακολούθηση και Παραλαβής Έργου / ΘΟΕ- Θεματικές Ομάδες Εργασίας

Πρόκειται για την Επιτροπή Παρακολούθησης και Παραλαβής του «Kυρίως Eργου». Στην ΕΠΠΕ ο ΣΤΥ θα παρέχει, εφόσον του ζητηθεί, υποστήριξη σε τεχνικά θέματα και άλλα θέματα τα οποία άπτονται της φύσης του έργου. Επίσης, ο ΣΤΥ παρίσταται εφόσον κληθεί από την ΚΕΔΚΕ σε συνεδριάσεις της ΕΠΠΕ παρουσιάζοντας όλα τα απαραίτητα στοιχεία για την ουσιαστική λήψη αποφάσεων. 

Η ΕΠΠΕ εποπτεύει την πορεία υλοποίησης του κυρίως έργου που έχει ανατεθεί στους αντίστοιχους αναδόχους από τεχνικής και διοικητικό /οικονομικής άποψης. Στο έργο της αυτό θα υποστηρίζεται από τον ΣΤΥ, τη Διοίκηση Έργων και τις αντίστοιχες ΘΟΕ. 

Στο Σχήμα 1, εκτός από τους ρόλους της ομάδας έργου του ΣΤΥ, απεικονίζονται επιπλέον οι διεπαφές του Συμβούλου και οι συνεργασίες του με τους εμπλεκόμενους φορείς στην υλοποίηση του «κυρίως έργου». 

Α.3 ΠΑΡΟΥΣΙΑΣΗ ΚΥΡΙΩΣ ΕΡΓΟΥ
Το έργο «ΚΑΤΑΡΤΙΣΗ ΑΙΡΕΤΩΝ ΕΚΠΡΟΣΩΠΩΝ ΠΡΩΤΟΒΑΘΜΙΑΣ ΑΥΤΟΔΙΟΙΚΗΣΗΣ ΣΤΙΣ ΝΕΕΣ ΤΕΧΝΟΛΟΓΙΕΣ ΠΛΗΡΟΦΟΡΙΚΗΣ ΚΑΙ ΕΠΙΚΟIΝΩΝΙΩΝ» συνιστά μια ολοκληρωμένη προσέγγιση στην αντιμετώπιση του ζητήματος του ψηφιακού αναλφαβητισμού στο χώρο της Πρωτοβάθμιας Τοπικής Αυτοδιοίκησης (ΠΤΑ) και υποστηρίζει τις  αλλαγές που γίνονται και έχουν ως στόχο την ποιοτική αναδιοργάνωση των δομών και των υπηρεσιών του Δήμου. 
Πιο συγκεκριμένα το έργο αποβλέπει στην ενημέρωση, ευαισθητοποίηση, επιμόρφωση κι εξοικείωση με τη χρήση του Η/Υ του συνόλου των 17.616 αιρετών εκπροσώπων της ΠΤΑ (914 δημάρχων,120 προέδρων κοινοτήτων και 16.582 δημοτικών και κοινοτικών συμβούλων) που αναδείχθηκαν από τις δημοτικές εκλογές του Οκτωβρίου 2006, στους 1.034 ΟΤΑ της χώρας. 

Το αντικείμενο της επιμόρφωσης θα αφορά σε θέματα που σχετίζονται με την κατανόηση των δυνατοτήτων και της προοπτικής που προσφέρει η αξιοποίηση των νέων Τεχνολογιών Πληροφορικής και Επικοινωνιών (ΤΠΕ), τόσο για την παροχή ηλεκτρονικών υπηρεσιών προς τους πολίτες / δημότες, όσο και για την εσωτερική αναδιοργάνωση των οργανισμών της ΠΤΑ, σε συνδυασμό με την αξιοποίηση αποτελεσμάτων έργων όπως τα ΚΕΠ, το ΣΥΖΕΥΞΙΣ, Πληροφοριακά συστήματα Υπουργείων, Περιφερειών, Νομαρχιών και Δήμων. 
Επίσης, αντικείμενο του έργου θα είναι η εξοικείωση των αιρετών με τη χρήση Η/Υ – ενδεικτικά αναφέρονται η λήψη, αποστολή και διαχείριση e-mail, η πρόσβαση στο διαδίκτυο, γρήγορες μηχανές αναζήτησης και ταχεία περιδιάβαση στις ιστοσελίδες, η ψηφιακή παρακολούθηση της ροής των διοικητικών διαδικασιών, η ψηφιακή ψηφοφορία/ δημοσκόπηση και η αναζήτηση πληροφοριών από άλλους φορείς/ υπηρεσίες, καθώς και η εξοικείωση και η χρήση πληροφοριακών συστημάτων και εφαρμογών που υλοποιούνται στους Δήμους. 

Για την τεχνική υποστήριξη της διαδικασίας εκπαίδευσης των αιρετών θα συγκροτηθεί ένα ανθρώπινο δίκτυο, που σκοπό θα έχει την υποστήριξη της υλοποίησης του προγράμματος και την προώθηση και υποστήριξη σε συνεχή βάση της χρήσης των ΤΠΕ στην ΠΤΑ.

Η κατάρτιση θα διεξαχθεί με την χρήση καινοτόμων μεθόδων όπως η προσωποποιημένη εκπαίδευση, η τηλεκατάρτιση, η δημιουργία εκπαιδευτικής πύλης του έργου (portal) που θα παρέχει ελεύθερα όλο το εκπαιδευτικό υλικό και θα επιτρέπει σε κάθε εκπαιδευτή και εκπαιδευόμενο να διατηρεί το δικό του εκπαιδευτικό προφίλ. Το έργο θα καλύψει το σύνολο της χώρας και θα υποστηριχθεί από κατάλληλες δράσεις εκπαίδευσης εκπαιδευτών και από κατάλληλες δράσεις ενημέρωσης των εκπαιδευομένων , με στόχο την προσέλκυση σε συμμετοχή του μεγαλύτερου, δυνατόν, αριθμού αιρετών στο Πρόγραμμα.

Τα αντικείμενα κατάρτισης των αιρετών θα είναι εξειδικευμένα για την κάθε κατηγορία δήμων και θα προωθείται τόσο η ενσωμάτωση όσο και η χρήση των τεχνολογιών της πληροφορικής στις καθημερινές λειτουργίες της πρωτοβάθμιας αυτοδιοίκησης και θα αναφέρονται σε θέματα όπως: Χρήση διαδικτύου, εσωτερικού δικτύου (internet, intranet), Συνεργατικά Εργαλεία (Collaboration Tools), Ευρυζωνικά Δίκτυα - ενημέρωση για τις δυνατότητες που προσφέρουν, την προώθησή τους και την ωφελιμότητα για τους ΟΤΑ, τις δυνατότητες που δίνουν στους οργανισμούς της ΤΑ οι εφαρμογές αυτοματισμού γραφείου, οι εφαρμογές διαχείρισης οικονομικών (διπλογραφικό σύστημα),   η στατιστική επεξεργασία δεδομένων, η διαχείριση έργων (project management), οι εφαρμογές σε Γεωγραφικά Συστήματα Πληροφοριών (G.I.S.). 

Έχοντας χαρακτήρα καινοτόμου εφαρμογής, τόσο από άποψη στόχων, όσο και εύρους παρέμβασης, θα γίνεται εφικτή η εξαγωγή των αναγκαίων συμπερασμάτων και ο εντοπισμός των δυσλειτουργιών, όπου και αν υπάρξουν τόσο με την παράλληλη εφαρμογή των παρεμβάσεων κατάρτισης σε αντιπροσωπευτικό δείγμα Δήμων όσο και μέσω παρακολούθησης και αξιολόγησης (on going και ex post) από εξωτερικό αξιολογητή.

· Για την υλοποίηση του έργου προβλέπονται 5 υποέργα:

	1
	Οριζόντιες δράσεις για την κατάρτιση και επιμόρφωση αιρετών στην Πρωτοβάθμια ΤΑ σε θέματα ΤΠΕ

	2
	Κατάρτιση αιρετών εκπροσώπων πρωτοβάθμιας τοπικής αυτοδιοίκησης στις νέες τεχνολογίες πληροφορικής και επικοινωνιών.

	3
	Πληροφοριακό σύστημα ενημέρωσης/ παρακολούθησης έργου

	4
	Σύμβουλος Αξιολόγησης

	5
	Προσαρμογή και υποστήριξη πλατφόρμας Ασύγχρονης Τηλεκατάρτισης


· Αναλυτικότερα:

Υποέργο 1: Οριζόντιες δράσεις για την κατάρτιση και επιμόρφωση αιρετών στην Πρωτοβάθμια ΤΑ σε θέματα ΤΠΕ (ίδια μέσα)

Αντικείμενο αυτού του υποέργου που θα εκτελεστεί με ίδια μέσα αποτελεί ο σχεδιασμός της κατάρτισης των αιρετών –μέρος του οποίου αποτελεί και ο στρατηγικός σχεδιασμός ενημέρωσης των ενδιαφερομένων για το Πρόγραμμα- ο σχεδιασμός και η παραγωγή του απαραίτητου εκπαιδευτικού υλικού, η δημιουργία Μητρώου Εκπαιδευτών από το Ινστιτούτο Τοπικής Αυτοδιοίκησης και η εκπαίδευση/επιμόρφωση των εκπαιδευτών/εισηγητών.

Συγκεκριμένα προβλέπονται τα ακόλουθα:

· Στρατηγικός σχεδιασμός κατάρτισης  (action plan)

· Σχεδιασμός και δημιουργία  εκπαιδευτικού υλικού 

· Δημιουργία Μητρώου εκπαιδευτών ( εκπόνηση προδιαγραφών και διαδικασίας επιλογής)

· Επιλογή εκπαιδευτών  (αξιολόγηση, δημιουργία μητρώου)

· Εκπαίδευση εκπαιδευτών

Τα αντικείμενα κατάρτισης των αιρετών θα εστιάζουν στην αξιοποίηση των ΤΠΕ για την παροχή ηλεκτρονικών υπηρεσιών προς τους πολίτες / δημότες καθώς και στην εσωτερική αναδιοργάνωση των οργανισμών της ΠΤΑ. Ενδεικτικά, η σχετική θεματολογία θα περιλαμβάνει:

· Ηλεκτρονικές υπηρεσίες στους πολίτες και στις επιχειρήσεις

· Ευρυζωνικά δίκτυα και δικτυακές υπηρεσίες

· Χρήση ΤΠΕ για την εσωτερική αναδιοργάνωση των ΟΤΑ

Για την κατάρτιση των αιρετών, θα δημιουργηθεί στο πλαίσιο του συγκεκριμένου πακέτου Μητρώο Εκπαιδευτών. Οι εκπαιδευτές που θα επιλεγούν θα παρακολουθήσουν 6ωρη εκπαίδευση σε θέματα σχετικά με την εισαγωγή των ΤΠΕ στην ΠΤΑ. 

Με βάση την εμπειρία των εκπαιδευτικών προγραμμάτων στην  Ελλάδα (π.χ. προγράμματα ΕΚΔΔ, Εκπαίδευσης Εκπαιδευτικών, «Δικτυωθείτε»), αλλά και αντίστοιχα στην Γαλλία, βασικός παράγοντας επιτυχίας για την προώθηση της χρήσης των ΤΠΕ σε ένα Οργανισμό είναι πέραν της επιμόρφωσης η δημιουργία μιας τοπικής δομής συνεχούς υποστήριξης και προώθησης τους. 

Με βάση τα παραπάνω, στο πλαίσιο του παρόντος έργου προβλέπεται πέρα από τη συμβατική κατάρτιση η δημιουργία σε κάθε νομό τοπικής δομής υποστήριξης / προώθησης των ΤΠΕ, η οποία θα αποτελείται από:

· το σύμβουλο ανάπτυξης του νομού (περίπου 50)

· τεχνικούς συμβούλους  (περίπου 70)

Οι τεχνικοί σύμβουλοι θα προέρχονται από το προσωπικό πληροφορικής των δήμων. 

Ο ρόλος της τοπικής αυτής δομής θα είναι αφενός να παίξει συντονιστικό ρόλο σε επίπεδο νομού στην οργάνωση της κατάρτισης και αφετέρου και το σημαντικότερο να συνεχίζει να προωθεί τη χρήση των ΤΠΕ στην ΠΤΑ.

Στο πλαίσιο του εν λόγω πακέτου προβλέπεται 6ωρη ενημέρωση/ επιμόρφωση των συμβούλων ανάπτυξης και των τεχνικών συμβούλων σε θέματα ΤΠΕ στην ΠΤΑ, αλλά και ενημέρωσή τους σχετικά με το ρόλο τους.

Υποέργο 2 : Κατάρτιση αιρετών εκπροσώπων πρωτοβάθμιας τοπικής αυτοδιοίκησης στις νέες τεχνολογίες πληροφορικής και επικοινωνιών.

Στο πλαίσιο του συγκεκριμένου υποέργου προβλέπεται η προκήρυξη διαγωνισμού για την ανάδειξη αναδόχου που θα αναλάβει την κατάρτιση/ επιμόρφωση των αιρετών της ΠΤΑ και την υλοποίηση των σχετικών δράσεων επικοινωνίας για την προσέλκυση των αιρετών στο Πρόγραμμα. 

Η ενημέρωση/ κατάρτιση αφορά  17.616 αιρετούς της ΤΑ και περιλαμβάνει : 

· 60  ημερίδες (1 Ημερίδα, συνολικής διάρκειας 6 ωρών, στην έδρα καθενός από στους 49 νομούς για το σύνολο των αιρετών του νομού και ημερίδες ανά ομάδες δήμων στους νομούς Αττικής και Θεσσαλονίκης).

· την «κατάρτιση» των αιρετών των 914 Δήμων και των 120 Κοινοτήτων στις αίθουσες των Δημοτικών Συμβουλίων σε 3 συνεδριάσεις διάρκειας 3 ωρών η κάθε μία.

· την 15ωρη  επιμόρφωση/ κατάρτιση των αιρετών στη χρήση των ΤΠΕ, όπως χρήση διαδικτύου, e-mail κλπ. Η συγκεκριμένη επιμόρφωση θα υποστηριχτεί από την απαραίτητη υπολογιστική/ δικτυακή υποδομή και εκτιμάται ότι θα συμμετάσχουν περίπου 3.000 αιρετοί.

Η κατάρτιση / επιμόρφωση θα γίνει από εκπαιδευτές που θα περιλαμβάνονται τόσο σε Μητρώο Εκπαιδευτών που θα δημιουργήσει το ΙΤΑ, όσο και σε υφιστάμενα Μητρώα Εκπαιδευτών άλλων φορέων (ΕΚΚΔ, ΕΚΕΠΙΣ).

Βασικό παράγοντα για την επιτυχία του προγράμματος θα αποτελέσει η εφαρμογή δράσεων επικοινωνίας οι οποίες θα ευαισθητοποιήσουν παρακινώντας  τα αιρετά μέλη της ΠΤΑ για τη μεγαλύτερη δυνατή συμμετοχή στο Πρόγραμμα,προβάλλοντάς το σε τοπικό και εθνικό επίπεδο. Η δράση θα υλοποιηθεί σε συνεργασία με τις τοπικές δομές.

Στο παρόν υποέργο περιλαμβάνεται επίσης, η αναπαραγωγή του εκπαιδευτικού υλικού σε έντυπη και σε ψηφιακή μορφή (powerpoint, video), για την 15ωρη επιμόρφωση/κατάρτιση των 3000 αιρετών όπως και η αναπαραγωγή του υλικού, αντίστοιχα σε έντυπη και σε ψηφιακή μορφή, το οποίο θα διανεμηθεί στις Ημερίδες και τα Δημοτικά Συμβούλια, καθώς και του υλικού ενημέρωσης που θα απαιτηθεί.

Υποέργο 3: Πληροφοριακό σύστημα ενημέρωσης/ παρακολούθησης έργου 

Για την επιτυχή υλοποίηση ενός τόσο εκτεταμένου και κατανεμημένου έργου η χρήση ενός πληροφοριακού συστήματος, τόσο για την ενημέρωση των συμμετεχόντων στο έργο, όσο και για την εσωτερική οργάνωση και παρακολούθηση του, αποτελεί βασικό συστατικό επιτυχίας. Στο πλαίσιο του συγκεκριμένου υποέργου, που θα εκτελεστεί με προσφυγή σε εξωτερικό Ανάδοχο, προβλέπεται η ανάπτυξη ενός web based πληροφοριακού συστήματος με τα ακόλουθα υποσυστήματα:

· Υποσύστημα προβολής/ ενημέρωσης (portal)

Αντικείμενό του υποσυστήματος που θα αποτελέσει το portal της εν λόγω δράσης θα είναι η υποστήριξη της εκπαιδευτικής διαδικασίας και η ενημέρωση των ενδιαφερομένων. Η ενημέρωση θα αφορά στην πορεία του προγράμματος, παρέχοντας νέα, ανακοινώσεις, δελτία τύπου και χρήσιμες πληροφορίες, links κλπ. .

· Υποσύστημα παρακολούθησης έργου

Για τον έλεγχο της ποιότητας και ποσότητας των υπηρεσιών και του τελικού παραδοτέου αποτελέσματος προτείνεται ο σχεδιασμός και η λειτουργία πληροφοριακού συστήματος για τη διαρκή παρακολούθηση του έργου ευαισθητοποίησης- κατάρτισης αιρετών της πρωτοβάθμιας Αυτοδιοίκησης. Στο μηχανισμό αυτό πρέπει να καθορίζονται  αρμοδιότητες σε υπεύθυνες Υπηρεσίες ή φυσικά πρόσωπα που αναλαμβάνουν την υλοποίηση του Φυσικού Αντικειμένου των Πράξεων/ Υποέργων, καθώς και τον τρόπο συνεργασίας τους με τους υπεύθυνους παρακολούθησης της υλοποίησής του έτσι ώστε να εξασφαλίζεται η εύρυθμη λειτουργία του μηχανισμού.

· Υποσύστημα Μητρώου Εκπαιδευτών

Αυτό θα υποστηρίζει το Μητρώο Εκπαιδευτών που θα δημιουργηθεί από το ΙΤΑ για τις ανάγκες του συγκεκριμένου έργου.

Υποέργο 4: Σύμβουλος Αξιολόγησης

Στο πλαίσιο του συγκεκριμένου υποέργου, που θα υλοποιηθεί με προσφυγή σε εξωτερικό Ανάδοχο, θα οργανωθεί η δράση αξιολόγησης του έργου. Η αξιολόγηση του προγράμματος ευαισθητοποίηση-κατάρτιση αιρετών της πρωτοβάθμιας Αυτοδιοίκησης αποτυπώνεται ως διαδικασία για τη διασφάλιση της ενεργού συμμετοχής των εκπαιδευτών και καταρτιζομένων στην εκπαιδευτική πράξη, καθώς και στην επίτευξη των εκπαιδευτικών στόχων.

Υποέργο 5: Προσαρμογή και Υποστήριξη πλατφόρμας Ασύγχρονης Τηλεκατάρτισης

Στο πλαίσιο του συγκεκριμένου υποέργου, που θα υλοποιηθεί με προσφυγή σε εξωτερικό ανάδοχο, προβλέπεται η δημιουργία ενός μοντέλου Τηλεκατάρτισης που θα ενισχύει τη συμβατική εκπαίδευση - κατάρτιση (σεμινάρια, ημερίδες) των Αιρετών της Πρωτοβάθμιας Αυτοδιοίκησης και θα της προσδίδει αξία με την ενσωμάτωση των νέων τεχνολογιών. Ειδικότερα, προβλέπεται η χρήση τεχνολογιών Ασύγχρονης Τηλεκατάρτισης, Εικονογραφίας κατ’ απαίτηση (Video on Demand) και Εικονοροών (Streaming). 

Τα πλεονεκτήματα που θα επιφέρει στο πρόγραμμα κατάρτισης η προτεινόμενη δράση Τηλεκατάρτισης είναι τα εξής:

· Επιτρέπει την ηλεκτρονική οργάνωση, αρχειοθέτηση και παρουσίαση του εκπαιδευτικού υλικού σε ψηφιακή μορφή

· Ενισχύει τη συμβατική κατάρτιση και εισάγει τους εκπαιδευόμενους στη νέα ψηφιακή κουλτούρα

· Επιτρέπει τη συνέχιση της κατάρτισης και της πρόσβασης στα περιεχόμενα της κατάρτισης πέρα από τα στενά χρονικά όρια του έργου με αποτέλεσμα νέοι αιρετοί να μπορούν να καταρτίζονται με πολύ χαμηλό κόστος

Στα πλαίσια του εν λόγω υποέργου προβλέπονται οι ακόλουθες δράσεις:

· Παραμετροποίηση, ανάπτυξη και προσαρμογή νέων λειτουργικών χαρακτηριστικών της πλατφόρμας ασύγχρονης τηλεκπαίδευσης με βάση τις ανάγκες του ΙΤΑ.


· Εγκατάσταση και υποστήριξη της πλατφόρμας ασύγχρονης τηλεκπαίδευσης. (ενδεικτικά αναφέρεται η πλατφόρμα Ασύγχρονης Τηλεκατάρτισης GUnet e-class ή ισοδύναμη)
· Καθημερινή Διαχείριση εξυπηρετητών.

· Εκπαίδευση εκπαιδευτών στη χρήση της πλατφόρμας.

· Συγγραφή εγχειριδίων. 

· Εγκατάσταση – Δοκιμές του λογισμικού Εικονογραφίας κατά απαίτηση (VoD).

· Καθημερινή Διαχείριση του λογισμικού VoD. 

· Υποστήριξη μετάδοσης Εικονοροών (Streaming).

· Προμήθεια ενός εξυπηρετητή για την εγκατάσταση της πλατφόρμας ασύγχρονης τηλεκπαίδευσης 

· Προμήθεια ενός εξυπηρετητή για την υπηρεσία της εικονογραφίας κατ’ απαίτηση

· Προμήθεια του απαραίτητου λογισμικού για την υλοποίηση της υπηρεσίας εικονογραφία κατ’ απαίτηση.

· Φιλοξενία των παραπάνω εξυπηρετητών σε κάποιον ISP για όλη τη διάρκεια του έργου.

Α.4 ΑΝΤΙΚΕΙΜΕΝΟ – ΠΑΡΑΔΟΤΕΑ ΤΟΥ ΕΡΓΟΥ ΤΟΥ ΣΤΥ
Η ΚΕΝΤΡΙΚΗ ΕΝΩΣΗ ΔΗΜΩΝ ΚΑΙ ΚΟΙΝΟΤΗΤΩΝ ΕΛΛΑΔΑΣ (ΚΕΔΚΕ), στo πλαίσιο του Επιχειρησιακού Προγράμματος «Κοινωνία της Πληροφορίας», προκηρύσσει ανοιχτό Διεθνή Διαγωνισμό για την επιλογή αναδόχου για  το έργο με τίτλο: «Παροχή Υπηρεσιών Συμβούλου Τεχνικής Υποστήριξης»
Θα επιλεγεί ανάδοχος για την παροχή υπηρεσιών Συμβούλου Τεχνικής Υποστήριξης (ΣΤΥ) σχετικά με τη διοίκηση, διαχείριση και παραγωγική αξιοποίηση του «κυρίως έργου». Στο πλαίσιο αυτό ο ΣΤΥ θα παρέχει υπηρεσίες υποστήριξης, έτσι ώστε να εξασφαλισθεί η αποτελεσματική υλοποίηση του «κυρίως έργου» σε όρους χρονικής συνέπειας και ποιότητας των παρεχόμενων υπηρεσιών και εν γένει αποτελεσμάτων.

Ο Σύμβουλος Τεχνικής Υποστήριξης θα αναλάβει σε συνεργασία με την ΚΕΔΚΕ  και υπό την επίβλεψη του ΙΤΑ:

1. Το σχεδιασμό της οργάνωσης και τον προγραμματισμό υλοποίησης του έργου, ήτοι το σχεδιασμό ρόλων και αρμοδιοτήτων, το σχεδιασμό του τρόπου ενημέρωσης της διοίκησης της ΚΕΔΚΕ  για την εξέλιξη του έργου, τον καθορισμό του συστήματος παρακολούθησης του έργου και την ανάλυση των διασυνδέσεών του με το εξωτερικό περιβάλλον, τον αναλυτικό χρονικό προγραμματισμό υλοποίησης στη μικροκλίμακα κλπ.

2. Την παρακολούθηση της πορείας υλοποίησης του έργου, ήτοι την παρακολούθηση και επισκόπηση του φυσικού και οικονομικού αντικειμένου του έργου, τη σύνταξη περιοδικών αναφορών της προόδου υλοποίησης, τον έλεγχο του χρονοδιαγράμματος και κόστους, την παρακολούθηση της ορθής εφαρμογής της συμβάσεων του «Κυρίως Έργου», την αξιολόγηση των αποτελεσμάτων ελέγχων/δοκιμών του λογισμικού που θα εγκατασταθεί κλπ.,

3. Την υποστήριξη των διαδικασιών παραλαβής των υποέργων του «Κυρίως Εργου»,. Ο ΣΤΥ θα έχει ενεργό συμμετοχή στις διαδικασίες Προσωρινής και Οριστικής Παραλαβής του «Κυρίως Εργου», αναλαμβάνοντας τη σχετική προετοιμασία και υποστηρίζοντας τη διαδικασία των ελέγχων (πχ. τεχνικές γνωματεύσεις και εμπειρογνωμοσύνες).

Οι υπηρεσίες Συμβούλου Τεχνικής Υποστήριξης (ΣΤΥ) αφορούν στη διοίκηση και διαχείριση του «κυρίως έργου». Στο πλαίσιο αυτό, ο ΣΤΥ  πρέπει να παρέχει υπηρεσίες υποστήριξης έτσι ώστε να εξασφαλισθεί η αποτελεσματική υλοποίηση του «κυρίως έργου» σε όρους χρονικής συνέπειας και ποιότητας των παρεχόμενων υπηρεσιών και εν γένει αποτελεσμάτων, καθώς και η διεκπεραίωση όλων των απαραίτητων εργασιών προκειμένου να επιτευχθούν οι παρακάτω στόχοι:
· Βελτιστοποίηση της διαχείρισης του «κυρίως έργου»,

· Επιτυχής υλοποίηση του «κυρίως έργου» με αποφυγή πιθανών υπερβάσεων χρόνου και κόστους,

Ο ΣΤΥ θα είναι υπεύθυνος για την πλήρη και συνεχή ενημέρωση των αρμόδιων οργάνων, αναφορικά με την εξέλιξη της υλοποίησης του «κυρίως έργου» και ειδικότερα όσον αφορά:

· στην τήρηση των βασικών χαρακτηριστικών και στόχων του «κυρίως έργου»,

· στην τήρηση του καταρτισθέντος χρονοδιαγράμματος διοικητικών ενεργειών και εργασιών,

· στην επίσπευση υλοποίησης των εργασιών που παρουσιάζουν χρονική καθυστέρηση,

· στον συντονισμό των εμπλεκομένων στο «κυρίως έργο» φορέων με στόχο τη μεγιστοποίηση των ωφελειών και την επίσπευση των δράσεων αποτελεσματικής υλοποίησης,

· στον έγκαιρο εντοπισμό προϋποθέσεων που απαιτούνται για την ομαλή εξέλιξη του «κυρίως έργου»,

· στον έγκαιρο εντοπισμό προβλημάτων που μπορεί να θέσουν σε κίνδυνο την υλοποίηση του «κυρίως έργου» και στην έγκαιρη υποβολή προτάσεων αντιμετώπισής τους,

· στον έγκαιρο εντοπισμό επιπτώσεων από μη τήρηση σχεδιαζόμενων ενεργειών ή χρονοδιαγραμμάτων υλοποίησης και στην υποβολή προτάσεων διαχείρισής τους.

Αναλυτικά, οι υπηρεσίες τεχνικής υποστήριξης ανά κατηγορία μπορούν να περιγράφουνε ως εξής:

1. Οργάνωση πλαισίου διαχείρισης και προγραμματισμός υλοποίησης έργου
· σχεδιασμός του τρόπου ενημέρωσης της ΚΕΔΚΕ και του ΙΤΑ για την εξέλιξη του «κυρίως έργου» και την υποστήριξη όλων των εμπλεκομένων παραγόντων στην υλοποίηση αυτών,

· καθορισμός συστημάτων παρακολούθησης και διαχείρισης του «κυρίως έργου» 

· ανάλυση των διασυνδέσεων του «κυρίως έργου» με το εξωτερικό περιβάλλον

· υποστήριξη της ΕΠΠΕ του «κυρίως έργου» στην υλοποίηση των ενεργειών και στον έλεγχο των σχετικών παραδοτέων.

2. Παρακολούθηση της πορείας υλοποίησης του «κυρίως έργου» 

· παρακολούθηση και έλεγχος καλής εκτέλεσης των συμβάσεων,

· υποστήριξη στη σύνταξη των τριμηνιαίων δελτίων παρακολούθησης του «κυρίως έργου» καθώς και των μηνιαίων δελτίων δαπανών του «κυρίως έργου» όπως αυτά απαιτούνται από την ΕΥΔ του Ε.Π.ΚτΠ.

· έλεγχος των κρίσιμων ορόσημων του έργου και τήρηση επικαιροποιημένου χρονοδιαγράμματος σε επίπεδο έργου, υποέργων και επιμέρους ενεργειών,

· αναφορές (σε μηνιαία βάση κατ’ ελάχιστον) για την επίσπευση υλοποίησης των εργασιών που παρουσιάζουν χρονική καθυστέρηση,

· εντοπισμός και έγκαιρη και τεκμηριωμένη ενημέρωση της ΚΕΔΚΕ και του ΙΤΑ σχετικά με επιπτώσεις από τη μη τήρηση των χρονοδιαγραμμάτων υλοποίησης του «κυρίως έργου» σε σχέση με τις προβλεπόμενες απορροφήσεις από το Ε.Π.ΚτΠ,

· εντοπισμός και έγκαιρη και τεκμηριωμένη ενημέρωση της ΚΕΔΚΕ και του ΙΤΑ σχετικά με προβλήματα που μπορεί να θέσουν σε κίνδυνο την υλοποίηση του «κυρίως έργου», εντός των χρονικών ορίων του χρόνου υλοποίησης και με το απαιτούμενο επίπεδο ποιότητας,

· εντοπισμός και έγκαιρη και τεκμηριωμένη ενημέρωση της ΚΕΔΚΕ και του ΙΤΑ σχετικά με πιθανές βελτιώσεις ή αναθεωρήσεις στο σχεδιασμό υλοποίησης του «κυρίως έργου». 

3. Υποστήριξη των διαδικασιών παραλαβής του «κυρίως έργου»

· σχεδιασμός των ελέγχων παραλαβής των συμβάσεων (συνεργαζόμενος με τις ΕΠΠΕ και λαμβάνοντας τα απαραίτητα στοιχεία και προτάσεις από τους εκάστοτε αναδόχους), που θα περιλαμβάνει προγραμματισμένους ή/και έκτακτους ελέγχους πιστοποίησης, δοκιμές συστημάτων, αξιολογήσεις παραδοτέων κλπ. για όλες τις ενέργειες που προκύπτουν από τις υποχρεώσεις των Αναδόχων,

· υποστήριξη της ΚΕΔΚΕ και του ΙΤΑ και της ΕΠΠΕ στην αξιολόγηση της πληρότητας και της απαιτούμενης ποιότητας κάθε είδους ενδιάμεσου ή τελικού παραδοτέου.

4. Μεταφορά Τεχνογνωσίας σε Προσωπικό της ΚΕΔΚΕ και του ΙΤΑ

· μεταφορά τεχνογνωσίας για τα παραπάνω θέματα σε προσωπικό της ΚΕΔΚΕ και του ΙΤΑ  

Κατά την υλοποίηση των εργασιών του ο ΣΤΥ θα πρέπει:

· να συνεργάζεται συνεχώς και με συνέπεια με τους αρμόδιους υπηρεσιακούς παράγοντες του Κυρίου του Έργου (ΚΕΔΚΕ και ΙΤΑ) καθώς και με τις αντίστοιχες επιτροπές που προβλέπονται από το σχήμα διοίκησης του Έργου,

· να λαμβάνει υπόψη του τις οποιεσδήποτε κατευθυντήριες τοποθετήσεις του Κυρίου του Έργου και να τις εντάσσει στην υλοποίηση του έργου,

· να επικοινωνεί με όλους εμπλεκόμενους φορείς για το συντονισμό των απαραίτητων ενεργειών με στόχο τη βέλτιστη υλοποίηση των έργων, κατόπιν συνεννόησης με τον Κύριο του Έργου,

· να ενημερώνει τον Κύριο του Έργου για την πορεία εξέλιξης του «κυρίως έργου» καθώς και να προτείνει έγκαιρα συγκεκριμένες μεθόδους και τρόπους προσέγγισης τυχόν προβλημάτων που προκύπτουν.

Φάσεις Υλοποίησης του Υποέργου

Οι φάσεις υλοποίησης του υποέργου (οι οποίες παρουσιάζουν μερική επικάλυψη) είναι οι ακόλουθες:

Φάση 1: Οργάνωση ολοκληρωμένου πλαισίου διαχείρισης και προγραμματισμός υλοποίησης του «κυρίως έργου»,

Φάση 2: Παρακολούθηση – Υποστήριξη της πορείας υλοποίησης του «κυρίως έργου»,

Φάση 3: Υποστήριξη των διαδικασιών παραλαβής του «κυρίως έργου».

Κατά τη διάρκεια της Φάσης 1 ο ΣΤΥ θα σχεδιάσει ένα πλάνο διαχείρισης που θα εμπεριέχει τη μεθοδολογία που θα υιοθετήσει για την υλοποίηση του έργου του και το οποίο θα αποτελεί το σημείο αναφοράς και τη βάση εφαρμογής των δραστηριοτήτων του ΣΤΥ περιγράφοντας ξεκάθαρα τις αρμοδιότητές του, τους ρόλους των στελεχών του, τα σημεία και τους τρόπους παρέμβασης καθώς και τα σχετικά έντυπα που θα χρησιμοποιεί.  Στη Φάση 2 οι υποχρεώσεις του ΣΤΥ σχετίζονται με την παρακολούθηση και την υποστήριξη της υλοποίησης του «κυρίως έργου». Κατά τη διάρκεια της Φάσης 3 ο ΣΤΥ θα παρέχει υπηρεσίες αναφορικά με τον σχεδιασμό των ελέγχων παραλαβής των φάσεων και την εποπτεία των ελέγχων αποδοχής.

Παραδοτέα του Υποέργου 

Τα παραδοτέα ανά φάση υλοποίησης του έργου είναι τα εξής:

Φάση 1 

· Π1.1 Πλάνο Διαχείρισης Έργου

· Π1.2 Αναλυτικό Πρόγραμμα Υλοποίησης

Φάση 2 

· Π2.1 Μηνιαίες και Τριμηνιαίες αναφορές προόδου 

· Π2.2 Ετήσια αναφορά ενεργειών

· Π2.3 Τελική αναφορά πεπραγμένων 

Φάση 3 

· Π3.1 Τεχνικές εκθέσεις/εμπειρογνωμοσύνες 

· Π3.2 Αναφορές προϋποθέσεων παραλαβής

· Π3.3 Αναφορά αξιολόγησης δοκιμών/ελέγχων

Α.5. ΔΙΑΡΚΕΙΑ ΚΑΙ ΠΡΟΫΠΟΛΟΓΙΣΜΟΣ  ΤΟΥ ΕΡΓΟΥ
Ο χρόνος υλοποίησης του Έργου αρχίζει από την ημερομηνία υπογραφής της Σύμβασης και λήγει σε κάθε περίπτωση το αργότερο μέχρι 31/10/2008.
Ο συνολικός προϋπολογισμός του έργου που θα αναλάβει να υλοποιήσει ο  Ανάδοχος του παρόντος διαγωνισμού, ανέρχεται κατά ανώτατο όριο στο ποσό των τριακοσίων τριάντα έξι χιλιάδων εκατό τριάντα τέσσερα ευρώ και σαράντα πέντε λεπτών (336.134,45€), πλέον του αναλογούντος ΦΠΑ, που ανέρχεται στο ποσό των  εξήντα τριών χιλιάδων οκτακοσίων εξήντα πέντε ευρώ και πενήντα πέντε λεπτών (63.865,55 €) και βαρύνει την Αναθέτουσα Αρχή, ήτοι, ο συνολικός προϋπολογισμός του έργου συμπεριλαμβανομένου του ΦΠΑ ανέρχεται σε τετρακόσιες  χιλιάδες (400.000,00€) ευρώ.
ΜΕΡΟΣ Β: ΓΕΝΙΚΟΙ ΟΡΟΙ ΤΟΥ ΔΙΑΓΩΝΙΣΜΟΥ
Β.1 ΓΕΝΙΚΕΣ ΠΛΗΡΟΦΟΡΙΕΣ
Β.1.1 ΑΝΤΙΚΕΙΜΕΝΟ ΔΙΑΓΩΝΙΣΜΟΥ
Η Κ.Ε.Δ.Κ.Ε. ενεργώντας ως Αναθέτουσα Αρχή σύμφωνα με την  απόφαση του Διοικητικού Συμβουλίου προκηρύσσει ανοικτό διεθνή διαγωνισμό, με αντικείμενο την επιλογή Αναδόχου για «Παροχή Υπηρεσιών Συμβούλου Τεχνικής Υποστήριξης», του Μέτρου 5.1  «Τεχνική Βοήθεια ΕΚΤ»
1. Το έργο χρηματοδοτείται από το Επιχειρησιακό Πρόγραμμα «Κοινωνία της Πληροφορίας», στο πλαίσιο του Γ' ΚΠΣ, σε ποσοστό 75% από το ΕΚΤ και  25% από Εθνικούς Πόρους. 

2. Οι δαπάνες του έργου θα βαρύνουν το πρόγραμμα Δημοσίων Επενδύσεων του ΥΠΕΣΔΔΑ, ΣΑΕ 015/3.
Β.1.2 ΘΕΣΜΙΚΟ ΠΛΑΙΣΙΟ ΔΙΑΓΩΝΙΣΜΟΥ
Ο διαγωνισμός θα διενεργηθεί σύμφωνα με:
1. Την Οδηγία 2004/18/ΕΚ «Περί συντονισμού των διαδικασιών σύναψης δημοσίων συμβάσεων έργων, προμηθειών και υπηρεσιών», όπως τροποποιήθηκε με την Οδηγία 2005/51/ΕΚ της Επιτροπής της 7ης Σεπτεμβρίου 2005 για την τροποποίηση του Παραρτήματος ΧΧ της Οδηγίας 2004/17/ΕΚ και του Παραρτήματος VIII της Οδηγίας 2004/18/ΕΚ του Ευρωπαϊκού Συμβουλίου περί δημοσίων συμβάσεων και τον Κανονισμό 2083/2005 της 19ης Δεκεμβρίου 2005 για την τροποποίηση των Οδηγιών 2004/17/ΕΚ και 2004/18/ΕΚ του Ευρωπαϊκού Κοινοβουλίου και του Συμβουλίου όσον αφορά τα κατώτατα όρια εφαρμογής τους κατά τη διαδικασία σύναψης συμβάσεων.
2. Το Π.Δ. 60/2007 (ΦΕΚ Α΄ 64/16.03.2007) «Περί συντονισμού διαδικασιών σύναψης δημοσίων συμβάσεων έργων-Οδηγία 2004/18/ΕΚ».

3. Τον Κανονισμό (ΕΚ) 1260/99 του Συμβουλίου της Ευρωπαϊκής Ένωσης «περί γενικών διατάξεων για τα διαρθρωτικά ταμεία».

4. Τον Κανονισμό (ΕΚ) 1784/99 του Συμβουλίου της Ευρωπαϊκής Ένωσης και του Ευρωπαϊκού Κοινοβουλίου «σχετικά με το Ευρωπαϊκό Κοινωνικό Ταμείο» (ΕΚ).

5. Τον Κανονισμό (ΕΚ) 1159/2000 της Ε.Ε. (30/5/2000) για τις δράσεις πληροφόρησης και δημοσιότητας που πρέπει να αναλαμβάνουν τα κράτη-μέλη σχετικά με τις παρεμβάσεις των διαρθρωτικών ταμείων

6. Τις διατάξεις του Ν. 2860/2000 (ΦΕΚ 251/Α/00) «Διαχείριση, παρακολούθηση και έλεγχος του Κοινοτικού Πλαισίου Στήριξης και άλλες διατάξεις».

7. Την Απόφαση Ε(2000)3405/ 28-11-2000 της Ε.Ε. σχετικά με την έγκριση του Κοινοτικού Πλαισίου Στήριξης για τις κοινοτικές διαρθρωτικές παρεμβάσεις στις περιφέρειες που υπάγονται στο στόχο αρθ. 1 στην Ελλάδα, όπως τροποποιήθηκε με την  Απόφαση Ε (2004) 2414/ 03-12-2004 της ΕΕ.

8. Την Απόφαση C(2001)551/14-3-2001 της Ε.Ε. για την έγκριση του ΕΠ «ΚτΠ» το οποίο εντάσσεται στο Κοινοτικό Πλαίσιο Στήριξης για τις κοινοτικές διαρθρωτικές παρεμβάσεις στις περιφέρειες που υπάγονται στο στόχο αριθμ. 1 στην Ελλάδα (2000/GR/16/1/PO/023), όπως τροποποιήθηκε με την αριθμ. Ε (2004)5868/ 29-12-2004 απόφαση της Ε.Ε.

9. Τις διατάξεις του Π.Δ. 197/78 για την "Ίδρυση ΚΕΔΚΕ.", όπως τροποποιήθηκε και ισχύει σήμερα με το Π.Δ. 48/99 (ΦΕΚ 51-17/3/1999) και το Π.Δ. 12/07.
10. Τις διατάξεις του Π.Δ.193/2004 «Οργανισμός  ΚΕΔΚΕ» όπως ισχύει σήμερα.

11. Τις διατάξεις του Ν. 2522/1997 για τη δικαστική προστασία κατά το στάδιο που προηγείται της σύναψης συμβάσεως δημοσίων έργων κρατικών προμηθειών και υπηρεσιών σύμφωνα με την Οδηγία 86/665/ΕΟΚ.

12. Το άρθρο 35 Ν.3377/2005,(ΦΕΚ Α /202/19.8.2005).

13. Το Τεχνικό Δελτίο Πράξης «Παροχή Υπηρεσιών Συμβούλου Τεχνικής Υποστήριξης για το έργο ΚΑΤΑΡΤΙΣΗ ΑΙΡΕΤΩΝ ΕΚΠΡΟΣΩΠΩΝ ΠΡΩΤΟΒΑΘΜΙΑΣ ΑΥΤΟΔΙΟΙΚΗΣΗΣ ΣΤΙΣ ΝΕΕΣ ΤΕΧΝΟΛΟΓΙΕΣ ΠΛΗΡΟΦΟΡΙΚΗΣ & ΕΠΙΚΟΙΝΩΝΙΩΝ»» του Μέτρου 5.1 του Επιχειρησιακού Προγράμματος Κοινωνία της Πληροφορίας», όπως εγκρίθηκε με την Απόφαση με αριθ. Πρωτ 151.251/ΚτΠ12240.-Β της Διαχειριστικής Αρχής του Ε.Π. «Κοινωνία της Πληροφορίας» 
14. Τον προϋπολογισμό της ΚΕΔΚΕ οικονομικού έτους 2007 
15. Την  υπ’ αριθμ. Πρωτ. 908/14-3-07 απόφαση του Δ.Σ. της ΚΕΔΚΕ για τη διενέργεια του διαγωνισμού
Β.1.3 ΤΡΟΠΟΣ ΛΗΨΗΣ ΕΓΓΡΑΦΩΝ ΔΙΑΓΩΝΙΣΜΟΥ- ΠΡΟΘΕΣΜΙΑ ΛΗΨΗΣ ΤΩΝ ΤΕΥΧΩΝ ΤΟΥ ΔΙΑΓΩΝΙΣΜΟΥ  
Η διάθεση της Διακήρυξης γίνεται από την έδρα της Κ.Ε.Δ.Κ.Ε., Γενναδίου 8, Αθήνα, 6ος  όροφος, εργάσιμες μέρες και ώρες 10:00 π.μ. έως 15:00 μ.μ. και η παραλαβή της γίνεται είτε αυτοπροσώπως είτε με courier. Στην περίπτωση παραλαβής της Διακήρυξης μέσω courier, η Κ.Ε.Δ.Κ.Ε. δεν έχει καμία απολύτως ευθύνη για την έγκαιρη και σωστή παράδοση της διακήρυξης.
Οι παραλήπτες της Διακήρυξης θα πρέπει να συμπληρώνουν σχετικό έντυπο με τα στοιχεία των ενδιαφερομένων (όπως επωνυμία, επάγγελμα, διεύθυνση, ταχυδρομικό κώδικα, τηλέφωνο, φαξ, διεύθυνση ηλεκτρονικού ταχυδρομείου), έτσι ώστε η Κ.Ε.Δ.Κ.Ε. να έχει στη διάθεσή της πλήρη κατάλογο όσων παρέλαβαν τη διακήρυξη, για την περίπτωση που θα ήθελε να τους αποστείλει τυχόν συμπληρωματικά έγγραφα ή διευκρινίσεις επ’ αυτής. Για τυχόν ελλείψεις στη συμπλήρωση των στοιχείων του πιο πάνω εντύπου την ευθύνη φέρει ο υποψήφιος.

Οι παραλήπτες της Διακήρυξης υποχρεούνται σε τρεις (3) εργάσιμες ημέρες από την παραλαβή της, να την ελέγξουν από άποψη πληρότητας σύμφωνα με τον πίνακα περιεχομένων και τον συνολικό αριθμό σελίδων και εφόσον διαπιστώσουν οποιαδήποτε παράλειψη να το γνωρίσουν εγγράφως στην Κ.Ε.Δ.Κ.Ε. και να ζητήσουν νέο πλήρες αντίγραφο. Προσφυγές κατά της νομιμότητας του διαγωνισμού με το αιτιολογικό της μη πληρότητας του παραληφθέντος αντιγράφου της Διακήρυξης θα απορρίπτονται ως απαράδεκτες.

Προς διευκόλυνση των ενδιαφερομένων, το πλήρες κείμενο της διακήρυξης διατίθεται και σε ηλεκτρονική μορφή μέσω του World Wide Web στην διεύθυνση http://www.kedke.gr. Η Κ.Ε.Δ.Κ.Ε. αν και καταβάλει κάθε προσπάθεια για να εξασφαλίσει την πληρότητα και ορθότητα των εγγράφων που βρίσκονται στις ηλεκτρονικές του σελίδες, δεν μπορεί σε καμία περίπτωση να εγγυηθεί την ορθότητα, πληρότητα και την ακρίβεια των κειμένων που βρίσκονται στην ηλεκτρονική της σελίδα (Web site).

Η προθεσμία για την λήψη των τευχών του διαγωνισμού ορίζεται μέχρι την 30/07/07.
Β.1.4 ΠΑΡΟΧΗ ΔΙΕΥΚΡΙΝΙΣΕΩΝ ΕΠΙ ΤΗΣ ΠΡΟΚΥΡΗΞΗΣ
1. Οι υποψήφιοι μπορούν να ζητήσουν εγγράφως και ενυπογράφως (της τηλεμοιοτυπίας – fax συμπεριλαμβανομένης) διευκρινίσεις για το περιεχόμενο της παρούσας προκήρυξης από την Αναθέτουσα Αρχή μέχρι δώδεκα (12) εργάσιμες ημέρες πριν τη λήξη της προθεσμίας υποβολής των προσφορών.

2. Η Αναθέτουσα Αρχή θα αποστείλει έγγραφη απάντηση (της τηλεμοιοτυπίας – fax συμπεριλαμβανομένης) για όλες τις διευκρινίσεις που θα ζητηθούν και σε όλους τους υποψηφίους που θα το ζητήσουν εγγράφως σε έντυπη μορφή (της τηλεμοιοτυπίας – fax συμπεριλαμβανομένης). Η αποστολή των εγγράφων απαντήσεων εκ μέρους της Αναθέτουσας Αρχής θα πραγματοποιηθεί το αργότερο μέχρι έξι (6) εργάσιμες ημέρες πριν από την εκπνοή της προθεσμίας που έχει καθοριστεί για την παραλαβή των προσφορών και εντός έξι (6) το αργότερο ημερών από την παραλαβή της σχετικής τους αίτησης, και εφόσον αυτά έχουν ζητηθεί εγγράφως σε έντυπη μορφή τουλάχιστον δώδεκα (12) εργάσιμες μέρες πριν από την εκπνοή της προθεσμίας που έχει καθοριστεί για την παραλαβή των προσφορών.
3. Μετά την κατάθεση και την αποσφράγιση των προσφορών, διευκρινίσεις, τροποποιήσεις ή αποκρούσεις όρων της προκήρυξης ή των προσφορών δεν γίνονται δεκτές και απορρίπτονται ως απαράδεκτες.

4. Κανένας υποψήφιος δεν μπορεί σε οποιαδήποτε περίπτωση να επικαλεστεί προφορικές απαντήσεις εκ μέρους οποιουδήποτε υπαλλήλου της Αναθέτουσας αρχής.

Οι αιτήσεις παροχής διευκρινίσεων θα πρέπει να απευθύνονται προς:

ΚΕΝΤΡΙΚΗ ΕΝΩΣΗ ΔΗΜΩΝ ΚΑΙ ΚΟΙΝΟΤΗΤΩΝ ΕΛΛΑΔΑΣ                                                                                             Διεύθυνση: Γενναδίου 8, 10678  Αθήνα
Τηλέφωνα Επικοινωνίας:  210.3899600(28)


Fax: 210.3820807, 210.3302044


Β.2. ΔΙΚΑΙΩΜΑ ΣΥΜΜΕΤΟΧΗΣ - ΔΙΚΑΙΟΛΟΓΗΤΙΚΑ 

Β.2.1 ΔΙΚΑΙΩΜΑ ΣΥΜΜΕΤΟΧΗΣ
Δικαίωμα συμμετοχής στο διαγωνισμό, έχουν:
Β.2.1.1 Φυσικά ή νομικά πρόσωπα, ενώσεις ή κοινοπραξίες αυτών που υποβάλλουν κοινή προσφορά, που έχουν συσταθεί σύμφωνα με τη νομοθεσία ενός Κράτους -Μέλους της ΕΕ και έχουν την καταστατική τους έδρα, την κεντρική διοίκηση ή την κύρια εγκατάστασή τους στο εσωτερικό της ΕΕ, του ΕΟΧ και στο εσωτερικό των χωρών που είναι συμβαλλόμενα μέρη στη Συμφωνία Δημοσίων Συμβάσεων του Παγκόσμιου Οργανισμού Εμπορίου (ΠΟΕ), και έχουν, 
· τουλάχιστον τριετή (3), αποδεδειγμένη ενασχόληση και ικανότητες, εξειδικευμένες γνώσεις, σημαντική και τεκμηριωμένη εμπειρία, στους τομείς των συμβουλευτικών υπηρεσιών, των υπηρεσιών διαχείρισης, υποστήριξης, παρακολούθησης και ελέγχου έργων που χρηματοδοτούνται από τα Κοινοτικά Διαρθρωτικά Ταμεία ή άλλες συναφείς δραστηριότητες με το περιεχόμενο του παρόντος έργου

και πληρούν τους όρους που καθορίζονται στα Δικαιολογητικά Συμμετοχής, όπως αναλύονται στην παράγραφο Β.2.3 της παρούσας.

Β.2.1.2 Φυσικά ή νομικά πρόσωπα που είναι εγκατεστημένα στην Ελλάδα ή ενώσεις ή κοινοπραξίες αυτών που υποβάλλουν κοινή προσφορά, πρέπει να ασκούν δραστηριότητα στους τομείς που αφορούν στο αντικείμενο του έργου. 

Στην περίπτωση των ενώσεων ή κοινοπραξιών, αρκεί και ένα μέλος αυτών να πληροί τις προϋποθέσεις της παραγράφους Β.2.1.1 της παρούσας.
Β.2.1.3 Στην περίπτωση των ενώσεων, αυτές δεν απαιτείται να έχουν λάβει συγκεκριμένη νομική μορφή προκειμένου να υποβάλουν προσφορά. Η  Αναθέτουσα Αρχή διατηρεί το δικαίωμα  να ζητήσει από την υποψήφια Ένωση, στην περίπτωση που αυτή επιλεγεί ως Ανάδοχος του έργου, να συστήσει, πριν την υπογραφή της σύμβασης, κοινοπραξία με ή χωρίς νομική προσωπικότητα, του κειμένου της συμβάσεως διαμορφουμένου αναλόγως. Τα μέλη της κοινοπραξίας ευθύνονται έκαστος, έναντι της Αναθέτουσας Αρχής, αλληλεγγύως και εις ολόκληρον για την εκτέλεση του έργου.
Β.2.1.4 Κάθε διαγωνιζόμενος, φυσικό ή νομικό πρόσωπο, δεν μπορεί να μετέχει σε περισσότερες από μια προσφορές. Φυσικά ή νομικά πρόσωπα που συμμετέχουν, αυτόνομα ή σε κοινοπραξία ή ένωση σε παραπάνω από μία προσφορές, αποκλείονται από το διαγωνισμό. 
Β.2.1.5 Τα φυσικά και νομικά πρόσωπα της αλλοδαπής ή ενώσεις ή κοινοπραξίες αυτών που υποβάλουν κοινή προσφορά, απαιτείται να προσκομίσουν τα απαραίτητα δικαιολογητικά προκειμένου να αποδείξουν την εγγραφή τους σε σχετικό ή αντίστοιχο με το αντικείμενο του έργου επαγγελματικό ή εμπορικό μητρώο ή να προσκομίσουν σχετική ένορκη βεβαίωση ή πιστοποιητικό που να τους νομιμοποιεί για την παροχή των ζητουμένων υπηρεσιών υπό τους όρους που προβλέπονται στη νομοθεσία της χώρας εγκατάστασής τους. Επίσης θα πρέπει να ορίσουν αντίκλητο που θα έχει την έδρα του στην Αθήνα και προς τον οποίον θα γίνονται όλες οι κοινοποιήσεις εγγράφων από την Αναθέτουσα Αρχή προς τον υποψήφιο στο πλαίσιο της παρούσας προκήρυξης. Ο αντίκλητος θα πρέπει να υποβάλει δήλωση αποδοχής της εκπροσώπησής και δήλωση του υποψηφίου ότι του αναθέτει την εκπροσώπηση για την εν λόγω διαδικασία
Β.2.2 ΑΠΟΚΛΕΙΣΜΟΣ ΥΠΟΨΗΦΙΩΝ
Β.2.2.1 Αποκλείονται από τη διαδικασία ανάθεσης παροχής υπηρεσιών όσοι δεν πληρούν τα κριτήρια του άρθρου 24 του Π.Δ 346/1998, όπως ισχύει, όπως ισχύει βάσει του άρθρου 45 της οδηγίας 2004/18/ΕΚ και συγκεκριμένα εάν:

α)
βρίσκονται σε πτώχευση, εκκαθάριση, παύση δραστηριοτήτων, αναγκαστική διαχείριση ή πτωχευτικό συμβιβασμό ή σε οποιαδήποτε ανάλογη κατάσταση που προκύπτει από παρόμοια διαδικασία προβλεπόμενη από τις κατά περίπτωση εφαρμοζόμενες νομοθετικές και κανονιστικές διατάξεις,

β)
κινήθηκε εναντίον τους διαδικασία κήρυξης σε πτώχευση, εκκαθάριση, ή έκδοσης απόφασης αναγκαστικής διαχείρισης, πτωχευτικού συμβιβασμού, ή οποιαδήποτε άλλη ανάλογη διαδικασία προβλεπόμενη από τις κατά περίπτωση εφαρμοζόμενες νομοθετικές και κανονιστικές διατάξεις,

γ)
καταδικάσθηκαν με δικαστική απόφαση με ισχύ δεδικασμένου για αδίκημα που αφορά την επαγγελματική διαγωγή τους,

δ)
έχουν διαπράξει επαγγελματικό παράπτωμα, που μπορεί να διαπιστωθεί με οποιοδήποτε μέσο από τις αναθέτουσες αρχές,

ε)
δεν έχουν εκπληρώσει τις υποχρεώσεις τους όσον αφορά την καταβολή των εισφορών κοινωνικής ασφάλισης σύμφωνα με τη νομοθεσία της χώρας όπου είναι εγκαταστημένοι ή σύμφωνα με τη ελληνική νομοθεσία,

στ)
δεν έχουν εκπληρώσει τις υποχρεώσεις του τις σχετικές με την πληρωμή των φόρων και τελών σύμφωνα με την ελληνική νομοθεσία,

ζ)
είναι ένοχοι υποβολής ψευδούς δηλώσεως ή παραλείψεως υποβολής των πληροφοριών που απαιτούνται κατ΄ εφαρμογή του παρόντος κεφαλαίου,

η)
για τα φυσικά ή νομικά πρόσωπα της αλλοδαπής, εάν έχουν προβεί σε ίδιες ή αντίστοιχες πράξεις ή παραλείψεις, έχουν υποπέσει στα ίδια ή αντίστοιχα παραπτώματα ή έχουν υποστεί αντίστοιχες με τις παραπάνω κυρώσεις, σύμφωνα με τις κατά περίπτωση εφαρμοζόμενες για αυτά νομοθετικές και κανονιστικές διατάξεις.

Β.2.2.2 Αποκλείονται, επίσης, από τη διαδικασία ανάθεσης παροχής υπηρεσιών:

α) 
 οι υποψήφιοι που δεν θα υποβάλουν εγγυητική επιστολή  συμμετοχής σύμφωνα με τα προβλεπόμενα στο σημείο Β.2.3.1 της παρούσας διακήρυξης. 
β) 
τα φυσικά ή νομικά πρόσωπα της αλλοδαπής, τα οποία δεν θα υποβάλουν όλα τα έγγραφα των προσφορών επισήμως μεταφρασμένα στην Ελληνική Γλώσσα.  

Β.2.2.3 Επίσης αποκλείονται οι υποψήφιοι που δεν έχουν δικαίωμα συμμετοχής στον παρόντα διαγωνισμό σύμφωνα με τα αναφερόμενα ανωτέρω στην παράγραφο Β.2.1 Μέρους Β, οι υποψήφιοι που δεν υποβάλουν τα οριζόμενα στην παράγραφο Β.2.3.1, Μέρους Β της παρούσας κατά περίπτωση απαιτούμενα δικαιολογητικά συμμετοχής, οι υποψήφιοι που δεν πληρούν τα κριτήρια και δεν υποβάλουν τα δικαιολογητικά της παραγράφου Β.2.3.3  της παρούσας, οι υποψήφιοι που δεν υποβάλουν τα οριζόμενα στην παράγραφο Β.2.3.3 Μέρους Β της παρούσας λοιπά δικαιολογητικά, οι υποψήφιοι που δεν υποβάλουν προσήκουσα προσφορά, σύμφωνα και με τα αναφερόμενα στην παράγραφο Β.4.3 Μέρους Β της παρούσας,  όπως και οι υποψήφιοι για τους οποίους συντρέχει κάποιος λόγος αποκλεισμού που προβλέπεται σε επί μέρους οικείες διατάξεις του παρόντος. 

Επισημαίνεται ότι σε περίπτωση υποβολής κοινής προσφοράς, οι παραπάνω λόγοι αποκλεισμού ισχύουν για καθέναν από τους συμμετέχοντες στην κοινή προσφορά. Εάν συντρέχει λόγος αποκλεισμού και για έναν μόνο συμμετέχοντα σε κοινή προσφορά, η υποβληθείσα κοινή προσφορά αποκλείεται από το διαγωνισμό.
Β.2.3 ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ
Οι συμμετέχοντες στο διαγωνισμό υποβάλλουν, επί ποινή αποκλεισμού, μαζί με την προσφορά τους, στον υποφάκελο «ΔΙΚΑΙΟΛΟΓΗΤΙΚΑ» τα κάτωθι οριζόμενα (στις παραγράφους Β.2.3.1 και Β.2.3.4 Μέρους Β δικαιολογητικά στην Ελληνική γλώσσα, τα οποία έχουν καταγράψει σε σχετικό πίνακα που τον επισυνάπτουν στον εν λόγω υποφάκελο, ακολουθώντας την σειρά της παρούσας παραγράφου. Δικαιολογητικά που έχουν εκδοθεί εκτός Ελλάδας θα συνοδεύονται επί ποινή αποκλεισμού από επίσημη μετάφραση τους στην ελληνική γλώσσα.

Β.2.3.1 Δικαιολογητικά συμμετοχής κατά περίπτωση
.

(α) Έλληνες πολίτες

1. Εγγυητική Επιστολή Συμμετοχής αναγνωρισμένων πιστωτικών ιδρυμάτων ή άλλων νομικών προσώπων που λειτουργούν νόμιμα στα κράτη μέλη της Ε.Ε. και έχουν σύμφωνα με τη νομοθεσία των κρατών μελών αυτό το δικαίωμα, ποσού ίσου με το  5% του ανώτατου προϋπολογισμού ανάθεσης του έργου συμπεριλαμβανομένου του ΦΠΑ (400.000,00 ευρώ), ήτοι ποσού 20.000,00 ευρώ.
Η εγγυητική επιστολή συμμετοχής πρέπει απαραίτητα να περιλαμβάνει επί ποινή αποκλεισμού τα κάτωθι στοιχεία, όπως προκύπτει και από το επισυναπτόμενο Υπόδειγμα στο Παράρτημα ΙΙ της παρούσης:

α) Την ημερομηνία έκδοσης,

β) Τον εκδότη.

γ) Την υπηρεσία προς την οποία απευθύνεται (ΚΕΔΚΕ).

δ) Τα στοιχεία της διακήρυξης: Αριθμός Διακήρυξης, Αντικείμενο  Ανοικτού  Διαγωνισμού: επιλογή Αναδόχου για την ««Παροχή Υπηρεσιών Συμβούλου Τεχνικής Υποστήριξης», και την ημερομηνία του διαγωνισμού.
ε) Τον αριθμό της εγγύησης.

στ) Το ποσόν που καλύπτει η εγγύηση.

ζ) Την πλήρη επωνυμία και την διεύθυνση του προσφέροντος υπέρ του οποίου δίνεται η εγγύηση.

η) Την ισχύ της. Η εγγύηση θα πρέπει να ισχύει για τουλάχιστον ένα (1) μήνα μετά την λήξη της προσφοράς  ή να είναι αορίστου διάρκειας. 

θ) Τους όρους ότι:

· η εγγύηση παρέχεται ανέκκλητα και ανεπιφύλακτα, ο δε εκδότης  παραιτείται της ένστασης της διζήσεως,

· το ποσόν της εγγύησης τηρείται στη διάθεση της Κεντρικής Ένωσης Δήμων & Κοινοτήτων Ελλάδος και θα καταβληθεί ολικά ή μερικά μετά από απλή έγγραφη ειδοποίηση,

· σε περίπτωση κατάπτωσης της εγγύησης, το ποσόν της κατάπτωσης υπόκειται σε πάγιο τέλος χαρτοσήμου,

Η Εγγυητική Επιστολή Συμμετοχής επιστρέφεται στον Ανάδοχο μετά την κατάθεση της Εγγυητικής Επιστολής καλής εκτέλεσης και εντός 10 ημερών από την υπογραφή της σύμβασης και στους λοιπούς προσφέροντες  εντός  10 ημερών από την ημερομηνία κοινοποίησης της απόφασης κατακύρωσης του διαγωνισμού.

2. Απόσπασμα Ποινικού Μητρώου γενικής χρήσης, που εκδόθηκε το πολύ  τρεις (3) μήνες προ της καταληκτικής ημερομηνίας υποβολής των προσφορών και εν ισχύι κατά την υποβολή της προσφοράς, από το οποίο να προκύπτει ότι δεν έχουν καταδικασθεί για αδίκημα σχετικό με την άσκηση της επαγγελματικής τους δραστηριότητας. 

3. Πιστοποιητικό αρμόδιας δικαστικής ή διοικητικής αρχής,  που εκδόθηκε το πολύ έξι (6) μήνες προ της καταληκτικής ημερομηνίας υποβολής των προσφορών και εν ισχύι κατά την υποβολή της προσφοράς, από το οποίο να προκύπτει ότι δεν τελούν υπό πτώχευση, εκκαθάριση, παύση εργασιών, αναγκαστική διαχείριση, πτωχευτικό συμβιβασμό ή άλλη ανάλογη κατάσταση και επίσης ότι δεν έχει κινηθεί εναντίον τους διαδικασία κήρυξης σε πτώχευση, εκκαθάριση, αναγκαστική διαχείριση, πτωχευτικό συμβιβασμό ή άλλη ανάλογη διαδικασία.

4. Υπεύθυνη δήλωση του Ν. 1599/1986, στην οποία θα δηλώνουν όλους τους οργανισμούς κοινωνικής ασφάλισης στους οποίους οφείλουν να καταβάλλουν εισφορές για το απασχολούμενο από αυτούς προσωπικό.

5. Πιστοποιητικό όλων των οργανισμών κοινωνικής ασφάλισης που αναφέρονται στην υπεύθυνη τους δήλωση της προηγούμενης παραγράφου, από το περιεχόμενο του οποίου να προκύπτει η διάρκεια ισχύος του και εν ισχύι κατά την καταληκτική ημερομηνία υποβολής των προσφορών, από το οποίο να προκύπτει ότι είναι ενήμεροι ως προς τις υποχρεώσεις τους που αφορούν στην καταβολή των εισφορών κοινωνικής ασφάλισης σε αυτούς τους οργανισμούς.

6. Πιστοποιητικό που εκδίδεται από αρμόδια κατά περίπτωση αρχή, από το οποίο να προκύπτει ότι είναι ενήμεροι ως προς τις φορολογικές υποχρεώσεις τους και η διάρκεια ισχύος του, εν ισχύι κατά την καταληκτική ημερομηνία υποβολής των προσφορών.

Σε περίπτωση εγκατάστασής τους στην αλλοδαπή, τα δικαιολογητικά των παραπάνω εδαφίων 3,4,5 και 6 συντάσσονται ή/και εκδίδονται με βάση την ισχύουσα νομοθεσία της χώρας που είναι εγκατεστημένοι, από την οποία και εκδίδεται το σχετικό πιστοποιητικό.

7. Πιστοποιητικό του Εμπορικού και Βιομηχανικού Επιμελητηρίου ή άλλου ισοδύναμου οργανισμού ή επαγγελματικής ενώσεως, εν ισχύι κατά την υποβολή της προσφοράς, με το οποίο θα πιστοποιείται η εγγραφή τους σε αυτό και το ειδικό επάγγελμά τους, ή βεβαίωση άσκησης επαγγέλματος από αρμόδια Δημόσια Αρχή, που θα έχουν εκδοθεί το πολύ έξι (6) μήνες προ της καταληκτικής ημερομηνίας υποβολής των προσφορών.

Σε περίπτωση που κάποιο από τα ανωτέρω πιστοποιητικά δεν εκδίδεται ή το εκδιδόμενο δεν καλύπτει τις ανωτέρω περιπτώσεις, δύναται να αντικατασταθεί από ένορκη δήλωση του ενδιαφερομένου ενώπιον συμβολαιογράφου ή δικαστικής ή διοικητικής αρχής.

(β) Αλλοδαποί

1.
Εγγυητική Επιστολή Συμμετοχής στον διαγωνισμό, η οποία θα έχει  συνταχθεί σύμφωνα με τα οριζόμενα στο εδάφιο (α), περίπτωση 1, παραγράφου Β.2.3.1, Μέρους Β της παρούσας προκήρυξης και το επισυναπτόμενο Υπόδειγμα Ι. στο Παράρτημα ΙΙ της παρούσης:
2.    Απόσπασμα Ποινικού Μητρώου γενικής χρήσης ή ισοδύναμου εγγράφου αρμόδιας διοικητικής ή δικαστικής αρχής της χώρας εγκατάστασής τους, έκδοσης το πολύ προ τριών (3) μηνών από την καταληκτική ημερομηνία υποβολής των προσφορών και εν ισχύι κατά το χρόνο υποβολής της προσφοράς, από το οποίο να προκύπτει ότι δεν έχουν καταδικασθεί για αδίκημα, σχετικό με την άσκηση της επαγγελματικής τους δραστηριότητας.  

3.   Πιστοποιητικά (εν ισχύι κατά την υποβολή της προσφοράς) της κατά περίπτωση αρμόδιας δικαστικής ή διοικητικής Αρχής της χώρας εγκατάστασης τους από τα οποία να προκύπτει ότι πληρούνται οι προϋποθέσεις των περιπτώσεων 3, 4, 5 και 6 του εδαφίου (α) της παραγράφου Β.2.3.1 του παρόντος άρθρου.

4.
Πιστοποιητικό της κατά περίπτωση αρμόδιας της χώρας εγκατάστασής τους περί εγγραφής σε οικείο επαγγελματικό ή εμπορικό μητρώο ή προσκόμιση σχετικής ένορκης βεβαίωσης ή πιστοποιητικού υπό τους όρους που προβλέπονται στη νομοθεσία αυτή.

(γ) Νομικά πρόσωπα 

1. Τα παραπάνω, κατά περίπτωση, δικαιολογητικά των εδαφίων (α) και (β) της παραγράφου Β.2.3.1 του παρόντος άρθρου.  Σε ό,τι αφορά το απόσπασμα ποινικού μητρώου ή το ισοδύναμο προς τούτο έγγραφο, αυτό θα υποβάλλεται από τους κατά περίπτωση νόμιμους εκπροσώπους του νομικού προσώπου. 

2. Τα κατά περίπτωση δικαιολογητικά και έγγραφα σύστασης, νομιμοποίησης και εκπροσώπησής τους, όπως και λοιπά νομιμοποιητικά έγγραφα (κωδικοποιημένο καταστατικό, ΦΕΚ κλπ.) εν ισχύι κατά την καταληκτική ημερομηνία υποβολής των προσφορών, από τα οποία να προκύπτει ποιοι δεσμεύουν το νομικό πρόσωπο  με την υπογραφή τους. 

3.  Στην περίπτωση των Ελληνικών Ανωνύμων Εταιρειών τα δικαιολογητικά και πιστοποιητικά που προβλέπονται στο Π.Δ.82/1996 περί ονομαστικοποίησης των μετοχών, όπως ισχύει.

(δ) Κοινοπραξίες ή ενώσεις προσφερόντων

1. 
1.1 Οι κοινοπραξίες ή οι ενώσεις θα πρέπει να καταθέσουν τα δικαιολογητικά των εδαφίων (α), (β) και (γ) της παραγράφου Β.2.3.1. του παρόντος άρθρου κατά περίπτωση, για κάθε μέλος της ένωσης ή της κοινοπραξίας.  

1.2 Τα αποσπάσματα του ποινικού μητρώου θα πρέπει να προσκομιστούν για τους κατά περίπτωση νόμιμους εκπροσώπους των  νομικών προσώπων που μετέχουν στις κοινοπραξίες – ενώσεις.

1.3 Το ανωτέρω, υπό εδάφιο (α), περίπτωση 1, παραγράφου Β.2.3.1., αναφερόμενο ποσό της εγγυητικής επιστολής μπορεί να καλύπτεται είτε με μία, είτε με το άθροισμα περισσοτέρων εγγυητικών επιστολών των συμμετεχόντων στην κοινοπραξία ή ένωση. Κάθε μία όμως από αυτές πρέπει να αναφέρει ότι καλύπτει τις υποχρεώσεις όλων των συμμετεχόντων από την συμμετοχή τους στο διαγωνισμό.  

2.  Συμφωνητικό συνεργασίας των συμμετεχόντων με το οποίο (κατ’ ελάχιστον) δηλώνουν από κοινού ότι αναλαμβάνουν εις ολόκληρον την ευθύνη για την εκπλήρωση του έργου, ορίζεται ο εκπρόσωπος της Ένωσης ή της Κοινοπραξίας, ο οποίος θα εξουσιοδοτείται, με συμβολαιογραφικό έγγραφο, να υπογράφει για λογαριασμό της κοινοπραξίας ή της ένωσης τα έγγραφα της προσφοράς, καθώς και κάθε άλλο σχετικό με τον διαγωνισμό έγγραφο. Στο συμφωνητικό θα πρέπει να ορίζονται επίσης το μέρος του έργου που αναλαμβάνει κάθε μέλος της κοινοπραξίας – ένωσης στο σύνολο της προσφοράς και το μέλος που αναλαμβάνει το συντονισμό της κοινοπραξίας – ένωσης για την υλοποίηση του έργου. 
Β.2.3.2 Δυνητική κατά περίπτωση αντικατάσταση πιστοποιητικών

Αν σε κάποια χώρα δεν εκδίδονται τα παραπάνω πιστοποιητικά ή έγγραφα, ή τα εκδιδόμενα, ακόμα και στην ημεδαπή, δεν καλύπτουν όλες τις παραπάνω περιπτώσεις, είναι, μόνο τότε, κατ’ εξαίρεση δυνατόν και πρέπει αυτά να αντικατασταθούν από ένορκη βεβαίωση ή δήλωση του ενδιαφερομένου, η οποία γίνεται ενώπιον δικαστικής ή διοικητικής αρχής ή συμβολαιογράφου ή οποιασδήποτε άλλης αρμόδιας αρχής της χώρας εγκατάστασης, με τις ίδιες προϋποθέσεις χρονικής ισχύος που τίθενται για το αντίστοιχο πιστοποιητικό ή έγγραφο στην παράγραφο Β.2.3.1  Μέρους Β της παρούσας. Σε χώρες όπου δεν προβλέπεται ένορκη βεβαίωση  ή δήλωση, αυτή δύναται να αντικατασταθεί από υπεύθυνη δήλωση (Άρθρο 8 Ν. 1599/1986 ή ισοδυνάμου εγγράφου για αλλοδαπά φυσικά ή νομικά πρόσωπα) ενώπιον δικαστικής ή διοικητικής αρχής ή συμβολαιογράφου ή αρμόδιου επαγγελματικού οργανισμού, βεβαιουμένου, σε κάθε περίπτωση, του γνησίου της υπογραφής του δηλούντος από αρμόδια δικαστική ή διοικητική αρχή ή συμβολαιογράφο.
Β.2.3.3 Πρόσθετα δικαιολογητικά συμμετοχής 

Οι συμμετέχοντες στο διαγωνισμό υποβάλλουν, επίσης, επί ποινή αποκλεισμού,  τα ακόλουθα δικαιολογητικά:
Β.2.3.3.1 Δικαιολογητικά πιστοποίησης χρηματοοικονομικής ικανότητας

1. Ισολογισμούς ή αποσπάσματα ισολογισμών των τριών (3) προηγουμένων του έτους του διαγωνισμού οικονομικών χρήσεων. Ο Ανάδοχος θα πρέπει να έχει συνολικό κύκλο εργασιών των τριών (3) τελευταίων διαχειριστικών χρήσεων μεγαλύτερο των  800.000 €.

2. Ένορκη βεβαίωση περί του ολικού ύψους του κύκλου εργασιών και περί του κύκλου εργασιών ως προς την παροχή παρόμοιων ή αντίστοιχων με τις ζητούμενες υπηρεσίες κατά την διάρκεια των τριών (3) προηγουμένων του έτους του διαγωνισμού οικονομικών χρήσεων.

Β.2.3.3.2 Δικαιολογητικά πιστοποίησης τεχνικής ικανότητας

1. Γενικές πληροφορίες για τα χαρακτηριστικά, τη δραστηριότητα, την τεχνική υποδομή , το ιστορικό και τα κύρια βήματα ανάπτυξης, το απασχολούμενο προσωπικό κατά ειδικότητα και τη δυνατότητα παραγωγής του ζητούμενου έργου καθώς και περιγραφή των μέσων ποιοτικού ελέγχου των παρερχομένων από αυτούς υπηρεσιών. Όσον αφορά στο προσωπικό που απασχολεί, θα πρέπει να προσκομίσει στοιχεία που να αποδεικνύουν την αριθμητική του επάρκεια. Επίσης, κατ’ ελάχιστον, απαιτείται το 30% του ανθρωποχρόνου που θα διατεθεί για το έργο να καλύπτεται με εργασία μονίμων στελεχών – συνεργατών του.
2. Κατάλογο πελατολογίου και συνοπτική περιγραφή των κυριοτέρων, σχετικών  με το προκηρυσσόμενο, έργων, τα οποία υλοποίησαν κατά την προηγούμενη τριετία στην Ελλάδα ή στην αλλοδαπή, με ένδειξη της οικονομικής τους αξίας, του χρόνου υλοποίησης και του παραλήπτη και του ποσοστού συμμετοχής του διαγωνιζομένου σε αυτό, η συνολική αξία των οποίων να μην υπολείπεται των  400.000 €. Αν οι παραλήπτες των έργων είναι φορείς του δημοσίου τομέα, οι παραδόσεις θα αποδεικνύονται με σχετική βεβαίωση ή πρωτόκολλο παραλαβής που έχει εκδοθεί από την κατά περίπτωση αναθέτουσα αρχή. Ως παρόμοια έργα νοούνται τα παρακάτω:

· σχεδιασμός, διαχείριση, αξιολόγηση, παρακολούθηση συγχρηματοδοτούμενων έργων από τα Κοινοτικά Διαρθωτικά Ταμεία ,

· παροχή συμβουλευτικών υπηρεσιών και υπηρεσιών υποστήριξης της υλοποίησης, διαχείρισης, παρακολούθησης και παραλαβής των ως άνω έργων,

Σε περίπτωση ένωσης ή κοινοπραξίας που υποβάλλει κοινή προσφορά, οι προϋποθέσεις των ανωτέρω δικαιολογητικών και τα αντίστοιχα προσκομιζόμενα δικαιολογητικά μπορούν να καλύπτονται μερικώς για κάθε ένα μέλος της ένωσης/ κοινοπραξίας, με την προϋπόθεση ότι στο σύνολό της, η προσφορά της ένωσης/ κοινοπραξίας καλύπτει εξ’ ολοκλήρου τις προϋποθέσεις των εδαφίων παραγράφων Β.2.3.3.1 και Β.2.3.3.2.

Επισημαίνεται ότι οι υποψήφιοι που, όπως προκύπτει από τα δικαιολογητικά των παραγράφων Β.2.3.3.1 και Β.2.3.3.2.του παρόντος άρθρου, δεν διαθέτουν κατά την αιτιολογημένη κρίση της Αναθέτουσας Αρχής την κατάλληλη υποδομή και εμπειρία, σύμφωνα με την διαδικασία ελέγχου πλήρωσης των ελάχιστων προϋποθέσεων συμμετοχής της παραγράφου Β.4.2.1 Μέρους Β της παρούσας προκήρυξης, αιτιολογημένα αποκλείονται από τη συνέχεια της διαδικασίας.
Β.2.3.4 Λοιπά Δικαιολογητικά 
Οι υποψήφιοι θα πρέπει, επίσης, να προσκομίσουν υποχρεωτικά επί ποινή αποκλεισμού τα ακόλουθα δικαιολογητικά:

1. Υπεύθυνη Δήλωση των προσφερόντων ότι:
 α. Αποδέχονται ανεπιφύλακτα τους όρους της παρούσας προκήρυξης.
β. Η προσφορά συντάχθηκε σύμφωνα με τους όρους της παρούσας προκήρυξης,  των οποίων ο προσφέρων έλαβε πλήρη και ανεπιφύλακτο γνώση.

γ. Η υποβαλλόμενη προσφορά καλύπτει  το σύνολο του προκηρυσσόμενου έργου. 

δ. Τα στοιχεία που αναφέρονται στην προσφορά είναι αληθή και ακριβή.

ε. Δεν έχουν αποκλεισθεί τελεσίδικα από διαγωνισμούς του Ελληνικού Δημοσίου με απόφαση του Υπουργείου Ανάπτυξης. Προκειμένου δε για αλλοδαπούς απαιτείται δήλωση ότι δεν έχουν αποκλεισθεί από αντίστοιχη αρχή της χώρας εγκατάστασής τους.

στ. Δεν έχουν αποκλεισθεί τελεσίδικα από Δημόσια Υπηρεσία, ΝΠΔΔ ή ΝΠΙΔ του δημοσίου τομέα επειδή δεν εκπλήρωσαν τις συμβατικές τους υποχρεώσεις. 

η. Δεν έχουν καταδικασθεί με αμετάκλητη δικαστική απόφαση για αδίκημα που αφορά την επαγγελματική τους διαγωγή και ότι δεν έχουν διαπράξει επαγγελματικό παράπτωμα, που μπορεί να διαπιστωθεί με οποιοδήποτε μέσο από την Αναθέτουσα Αρχή. 

θ. Δεν έχουν ποτέ κριθεί από αρμόδιο όργανο ένοχοι ψευδών δηλώσεων, κατά την παροχή των πληροφοριών που τους ζητήθηκαν από Αναθέτουσες Αρχές, σχετικά με την ανταπόκρισή τους σε κριτήρια ποιοτικής επιλογής τους.

ι. Ότι παραιτούνται από κάθε δικαίωμα αποζημίωσής τους σχετικό με οποιαδήποτε απόφαση της Αναθέτουσας Αρχής για αναβολή ή ακύρωση  του διαγωνισμού.

Σε περίπτωση υποβολής κοινής προσφοράς, οι παραπάνω δηλώσεις πρέπει να κατατεθούν για καθέναν από τους συμμετέχοντες στην κοινή προσφορά.

2.  Πρακτικό αποφάσεων του Διοικητικού Συμβουλίου ή του Διοικούντος Οργάνου του προσφέροντος με το οποίο: 

· Εγκρίνεται η συμμετοχή του στο διαγωνισμό. Σε περίπτωση  Ένωσης εταιρειών εγκρίνονται, με σχετικό πρακτικό απόφασης του διοικούντος οργάνου του νομικού προσώπου, η συμμετοχή εκάστης  εταιρείας στο διαγωνισμό και η σύμπραξη με τις λοιπές εταιρείες, μέλη της Ένωσης.

· Εγκρίνεται και παρέχεται σε συγκεκριμένο άτομο ή άτομα (νόμιμος εκπρόσωπος) εξουσιοδότηση να υπογράψει όλα τα απαιτούμενα δικαιολογητικά συμπεριλαμβανομένης και της προσφοράς, να καταθέσει την προσφορά και να παραστεί στην αποσφράγιση των προσφορών σε όλα τα στάδια του διαγωνισμού, καθώς και να υπογράψει οποιοδήποτε σχετικό έγγραφο απαιτηθεί.

Β.2.3.5 Ελλείψεις Δικαιολογητικών

· Σε περίπτωση μη υποβολής οποιουδήποτε από τα δικαιολογητικά των παραγράφων Β2.3.1 εως  Β2.3.4 της παρούσας προκήρυξης, η προσφορά απορρίπτεται ως απαράδεκτη.

· Η Αναθέτουσα Αρχή δύναται να καλέσει εγγράφως τους υποψηφίους να παράσχουν διευκρινιστικές συμπληρώσεις επί των ήδη νομίμως υποβληθέντων δικαιολογητικών, καθώς και να αποκλείσει τους υποψηφίους που δεν θα προβούν, κατά την κρίση της Επιτροπής Διαγωνισμού, στις απαραίτητες διευκρινίσεις εντός δέκα (10) ημερολογιακών ημερών από την ημερομηνία της πρόσκλησής τους. Σε καμία περίπτωση δεν επιτρέπεται η μετά την λήξη της προθεσμίας κατάθεσης των προσφορών υποβολή ελλειπόντων δικαιολογητικών.
Β.3. ΠΡΟΣΦΟΡΕΣ
Στο διαγωνισμό γίνονται δεκτές οι προσφορές που είναι σύμφωνες με όλους τους όρους, τις προϋποθέσεις, το νομικό πλαίσιο και τις προδιαγραφές της προκήρυξης. Για κάθε ενότητα υποβάλλεται ξεχωριστή προσφορά.
Β.3.1 ΣΥΝΤΑΞΗ ΠΡΟΣΦΟΡΩΝ – ΔΙΕΥΚΡΙΝΙΣΕΙΣ
Β.3.1.1 Οι προσφορές υποβάλλονται, επί ποινή αποκλεισμού, στην Ελληνική Γλώσσα ή σε οποιαδήποτε άλλη γλώσσα της Ευρωπαϊκής Ένωσης συνοδευόμενες από επίσημη μετάφραση στην Ελληνική Γλώσσα. Σε περίπτωση διαφωνίας υπερισχύει η επίσημη μετάφραση στην Ελληνική Γλώσσα. Πιστοποιητικά αλλοδαπών αρχών γίνονται δεκτά, εφόσον συνοδεύονται από επίσημη μετάφραση στην Ελληνική Γλώσσα. 

Β.3.1.2 Οι προσφορές είναι δακτυλογραφημένες και δεν φέρουν παράτυπες διορθώσεις (σβησίματα, διαγραφές, προσθήκες, κλπ.). Αν υπάρχουν διορθώσεις, προσθήκες, κ.λ.π. θα πρέπει να είναι μονογραμμένες από τον προσφέροντα, η δε αρμόδια Επιτροπή του Διαγωνισμού, κατά τον έλεγχο θα μονογράψει τις διορθώσεις, κλπ. και γενικά θα επιβεβαιώνει ότι έγιναν πριν από την αποσφράγιση της προσφοράς.

Β.3.1.3 Οι ενδιαφερόμενοι μπορούν να ζητούν εγγράφως συμπληρωματικές διευκρινίσεις για το περιεχόμενο της παρούσας προκήρυξης από την ΚΕΔΚΕ Κανένας υποψήφιος δεν μπορεί, σε οποιαδήποτε περίπτωση, να επικαλεστεί προφορικές απαντήσεις εκ μέρους οποιουδήποτε υπαλλήλου ή συμβούλου ή στελέχους διοίκησης της Αναθέτουσας Αρχής.

Σε περίπτωση που οι παραλήπτες της Προκήρυξης διαπιστώσουν ότι το από αυτούς παραληφθέν αντίγραφο της Προκήρυξης δεν είναι, ενδεχομένως, πλήρες, δικαιούνται να ζητήσουν από την Υπηρεσία νέο, πλήρες αντίγραφο. Ενδεχόμενες προσφυγές κατά της νομιμότητας του διαγωνισμού με το αιτιολογικό της μη πληρότητας του παραληφθέντος αντιγράφου της Προκήρυξης, θα απορρίπτονται ως απαράδεκτες.

Συμπληρωματικές διευκρινίσεις σχετικά με την Προκήρυξη παρέχονται το αργότερο έξι (6) εργάσιμες ημέρες πριν από την εκπνοή της προθεσμίας που έχει καθοριστεί για την παραλαβή των προσφορών, δηλαδή μέχρι και την 26/07/07 και εφόσον αυτές έχουν ζητηθεί εγγράφως τουλάχιστον δώδεκα (12) εργάσιμες ημέρες πριν από την εκπνοή της προθεσμίας που έχει καθοριστεί για την παραλαβή των προσφορών.Οι διευκρινίσεις που ζητούνται, όπως και οι απαντήσεις που θα δίνονται θα αναρτώνται στην ιστοσελίδα της ΚΕΔΚΕ, ενώ θα αποστέλλονται και γραπτώς στον ερωτώντα.

Μετά την κατάθεση και την αποσφράγιση των προσφορών, διευκρινίσεις, τροποποιήσεις ή αποκρούσεις όρων της προκήρυξης ή των προσφορών δεν γίνονται δεκτές και απορρίπτονται ως απαράδεκτες. 

Β.3.1.4 Εναλλακτικές προσφορές δεν γίνονται δεκτές. Ο Ανάδοχος δεν δικαιούται σε καμία περίπτωση να διαμαρτυρηθεί ή να επικαλεστεί λόγους προσφυγής κατά της απόρριψης τέτοιων προσφορών. 

Β.3.1.5 Οι προσφορές αφορούν στο σύνολο του έργου. 
Δεν αποκλείεται η προσφορά προαιρετικών προϊόντων ή/ και υπηρεσιών, τα οποία δεν είναι απαραίτητα για την ικανοποίηση των τεχνικών προδιαγραφών της παρούσας, η οποία θα διαχωρίζεται με σαφήνεια και καθαρότητα τόσο στην Τεχνική όσο και στην Οικονομική προσφορά του Αναδόχου, και θα διευκρινίζεται ότι πρόκειται περί προσφοράς προαιρετικών προϊόντων ή/και υπηρεσιών.

Β.3.2 ΠΡΟΘΕΣΜΙΑ ΚΑΙ ΤΟΠΟΣ ΥΠΟΒΟΛΗΣ 

Β.3.2.1 Οι προσφορές όσων συμμετέχουν στον διαγωνισμό πρέπει να υποβληθούν στην ΚΕΔΚΕ, στο Γραφείο Πρωτοκόλλου, στη διεύθυνση Γενναδίου 8– Τ.Κ. 10678, Αθήνα, 6ος Όροφος μέχρι την 03/08/07 ημέρα Παρασκευή και ώρα Ελλάδος 10:00 π.μ.  

Αποδεκτές είναι οι προσφορές που έχουν φθάσει έγκαιρα στην προαναφερθείσα υπηρεσία μέχρι την ημερομηνία και ώρα λήξεως υποβολής προσφορών του διαγωνισμού. Η ημερομηνία αυτή αποδεικνύεται μόνο από το πρωτόκολλο εισερχομένων της Κεντρικής Ένωσης Δήμων και Κοινοτήτων Ελλάδας.
Προσφορά που έχει υποβληθεί με συστημένη ταχυδρομική επιστολή ισχύει μόνο εφόσον έχει λάβει εγκαίρως αριθμό πρωτοκόλλου κατά τα ανωτέρω. Στην περίπτωση αυτή ο προσφέρων ευθύνεται για το περιεχόμενο του φακέλου και το χρόνο που θα περιέλθει στο πρωτόκολλο εισερχομένων της Κεντρικής Ένωσης Δήμων και Κοινοτήτων Ελλάδας.
Β.3.2.2 Μετά την κατάθεση της προσφοράς δεν γίνεται αποδεκτή, αλλά απορρίπτεται ως απαράδεκτη κάθε υποβολή διευκρινιστικών στοιχείων, εκτός εκείνων που τυχόν θα ζητηθούν από την Επιτροπή του Διαγωνισμού.
Β.3.3 ΙΣΧΥΣ ΠΡΟΣΦΟΡΩΝ
Β.3.3.1 Οι προσφορές ισχύουν και δεσμεύουν τους συμμετέχοντες στον διαγωνισμό για 240 ημέρες από την καταληκτική ημερομηνία υποβολής προσφορών, της προθεσμίας υπολογιζομένης σύμφωνα με το τα οριζόμενα στον Κανονισμό 1182/71 (ΕΕ αρ. L. 124/8.6.1971). Προσφορές που αναφέρουν χρόνο ισχύος μικρότερο των 240 ημερών απορρίπτονται ως απαράδεκτες. 

Β.3.3.2 Εάν προκύψει θέμα παράτασης της ισχύος των προσφορών η Αναθέτουσα Αρχή απευθύνει έγγραφο ερώτημα προς τους προσφέροντες, δεκαπέντε (15) ημέρες πριν τη λήξη ισχύος των προσφορών, αν αποδέχονται την παράταση για συγκεκριμένο χρονικό διάστημα. Οι προσφέροντες οφείλουν να απαντήσουν σχετικά μέσα σε οκτώ (8) ημέρες.

Β.3.3.3 Ανακοίνωση επιλογής Αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον προσφέροντα μόνο εφόσον αυτός το αποδεχθεί. Σε περίπτωση άρνησης του επιλεγέντος η ανάθεση γίνεται στο δεύτερο κατά σειρά επιλογής, ο οποίος ερωτάται κατά τον ίδιο τρόπο, και ούτω καθεξής
Β.3.4  ΤΙΜΕΣ ΠΡΟΣΦΟΡΩΝ - ΝΟΜΙΣΜΑ

Β.3.4.1 Η προσφερόμενη τιμή αναγράφεται αριθμητικά και ολογράφως χωρίς να συμπεριλαμβάνεται ο ΦΠΑ, όπως υποδεικνύεται στο Μέρους Β της παρούσας («ΟΙΚΟΝΟΜΙΚΗ ΠΡΟΣΦΟΡΑ»). Σε περίπτωση που υπάρχει διαφορά μεταξύ των δύο αναγραφών, υπερισχύει η τιμή που έχει αναγραφεί ολογράφως.

Ο ΦΠΑ αναγράφεται επίσης χωριστά ως ποσοστό και ως ποσό (αριθμητικώς και ολογράφως). Σε περίπτωση που αναγράφεται εσφαλμένος ΦΠΑ, αυτός διορθώνεται από την υπηρεσία.

Β.3.4.2 Στις προσφερόμενες τιμές του Αναδόχου περιλαμβάνονται και τον βαρύνουν όλες οι προβλεπόμενες κρατήσεις καθώς και κάθε άλλη δαπάνη, εκτός από τον αναλογούντα Φόρο Προστιθέμενης Αξίας (ΦΠΑ), ο οποίος βαρύνει την Αναθέτουσα Αρχή.

Β.3.4.3 Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς, ούτε σε περίπτωση που ζητηθεί παράταση της διάρκειας ισχύος της προσφοράς. Προσφορές που θέτουν όρο αναπροσαρμογής τιμών, κατά τη διάρκεια υλοποίησης του έργου ή σε περίπτωση παράτασής του, καθώς και σε περίπτωση παροχής συμπληρωματικών ή νέων - παρόμοιων υπηρεσιών, απορρίπτονται.

Β.3.4.4 Προσφορές στις οποίες δεν προκύπτουν με σαφήνεια οι προσφερόμενες τιμές ή η συνολική τιμή απορρίπτονται. Σε κάθε περίπτωση που ένα ποσό προκύπτει ως συνάρτηση άλλων (κατόπιν προσθέσεως, άλλης μαθηματικής πράξεως, εκπτώσεως, κλπ.) και υπολογιστεί εσφαλμένα σε κάποια προσφορά, τότε λαμβάνεται υπόψη το ποσό που προκύπτει μετά την σχετική ορθή εκτέλεση της αντίστοιχης μαθηματικής πράξης ή εκπτώσεως, κλπ. Σε περίπτωση όμως που οι λογιστικές διαφορές είναι πολλές σε πλήθος ή η διόρθωσή τους επιφέρει σημαντική διαφοροποίηση του συνολικού τιμήματος της προσφοράς, τότε η προσφορά μπορεί να απορριφθεί στο σύνολό της.

Β.3.4.5 Τα τιμολόγια του Αναδόχου για τις αμοιβές του θα είναι εκφρασμένα σε Ευρώ. Η καταβολή των αμοιβών του θα γίνεται σε Ευρώ.

Β.3.5 ΕΓΓΥΗΣΕΙΣ

Για την έγκυρη συμμετοχή του στο διαγωνισμό ο Ανάδοχος πρέπει να καταθέσει εγγυητικές  επιστολές  συμμετοχής σύμφωνα με όσα προεκτέθησαν στην παράγραφο Β.2.3.1 (α) 1, Μέρους Β της παρούσας.
Β.3.6 ΤΡΟΠΟΣ ΥΠΟΒΟΛΗΣ ΠΡΟΣΦΟΡΩΝ
Β.3.6.1 Ο κυρίως σφραγισμένος φάκελος κάθε προσφοράς περιλαμβάνει τους ακόλουθους τρεις (3) σφραγισμένους επιμέρους φακέλους («υποφακέλους»):
· Φάκελος «ΔΙΚΑΙΟΛΟΓΗΤΙΚΑ» που περιέχει τα ΔΙΚΑΙΟΛΟΓΗΤΙΚΑ, σε ΠΡΩΤΟΤΥΠΟ και τέσσερα αντίγραφα, τα οποία περιγράφονται αναλυτικά στην παράγραφο Β.2.3, Μέρους Β της παρούσας προκήρυξης.
· Φάκελος «ΤΕΧΝΙΚΗ ΠΡΟΣΦΟΡΑ» που περιέχει το ΠΡΩΤΟΤΥΠΟ και τέσσερα αντίγραφα, τα περιεχόμενα των οποίων περιγράφονται αναλυτικά στην παράγραφο Β.9.1, Μέρους Β της παρούσας προκήρυξης.
· Φάκελος “ ΟΙΚΟΝΟΜΙΚΗ ΠΡΟΣΦΟΡΑ “που περιέχει μόνο ένα (1) πρωτότυπο της Οικονομικής Προσφοράς των συμμετεχόντων. Τα περιεχόμενα της οικονομικής προσφοράς περιγράφονται αναλυτικά  στην παράγραφο Β.9.2 Μέρους Β της παρούσας προκήρυξης.

Στο ένα από αυτά τα αντίτυπα και σε κάθε σελίδα του, θα αναγράφεται η λέξη "ΠΡΩΤΟΤΥΠΟ", και αυτό θα είναι το επικρατέστερο των άλλων αντιτύπων σε περίπτωση  ασυμφωνίας. Όλες οι σελίδες του ΠΡΩΤΟΤΥΠΟΥ θα πρέπει να  είναι μονογραμμένες από τον νόμιμο εκπρόσωπο του προσφέροντα και να έχουν συνεχή αρίθμηση, δηλαδή η αρίθμηση να είναι συνεχής για τα έγγραφα που περιλαμβάνονται σε κάθε ένα επιμέρους φάκελο («υποφακέλους»).

Το περιεχόμενο της τεχνικής (εκτός των τεχνικών φυλλαδίων) και οικονομικής προσφοράς υποβάλλεται και σε ηλεκτρονική μορφή (CD/DVD).

Β.3.6.2 Οι κυρίως φάκελοι πρέπει απαραίτητα να φέρουν την επωνυμία, διεύθυνση, αριθμό τηλεφώνου, αριθμό τηλεμοιοτυπίας (fax) και ηλεκτρονική διεύθυνση (e-mail) του διαγωνιζομένου καθώς επίσης και τις ενδείξεις:

«ΣΤΟΙΧΕΙΑ ΤΟΥ ΥΠΟΨΗΦΙΟΥ»

ΦΑΚΕΛΟΣ ΠΡΟΣΦΟΡΑΣ ΓΙΑ ΤΟ ΔΙΑΓΩΝΙΣΜΟ

«Παροχή Υπηρεσιών Συμβούλου Τεχνικής Υποστήριξης»
 ΠΡΟΣΦΟΡΑ 
AΝΑΘΕΤΟΥΣΑ ΑΡΧΗ: ΚΕΔΚΕ
ΗΜΕΡΟΜΗΝΙΑ ΥΠΟΒΟΛΗΣ ΠΡΟΣΦΟΡΩΝ:
«Να μην ανοιχθεί από την ταχυδρομική υπηρεσία ή τη γραμματεία»

Στις περιπτώσεις κοινοπραξιών ή ενώσεων θα αναγράφονται οι επωνυμίες των μελών τους και τα στοιχεία (επωνυμία, διεύθυνση, αριθμός τηλεφώνου, αριθμός τηλεμοιοτυπίας (fax) και ηλεκτρονική διεύθυνση (e-mail) του εκπροσώπου τους.

Δεν πρέπει να χρησιμοποιηθούν αυτοκόλλητοι φάκελοι, οι οποίοι είναι δυνατόν να αποσφραγισθούν και να επανασφραγισθούν χωρίς να αφήσουν ίχνη.

Β.3.6.3 Ο κυρίως φάκελος κάθε προσφοράς συνοδεύεται από επιστολή, στην οποία θα πρέπει να αναφέρεται η εταιρεία ή ένωση ή Κοινοπραξία Εταιρειών που υποβάλλει την προσφορά. 

Β.3.6.4  Όλοι οι επιμέρους φάκελοι θα φέρουν και τις ενδείξεις του κυρίως φακέλου.

Β.3.7 ΠΕΡΙΕΧΟΜΕΝΑ ΠΡΟΣΦΟΡΩΝ

Β.3.7.1  ΠΕΡΙΕΧΟΜΕΝΑ ΦΑΚΕΛΟΥ "ΔΙΚΑΙΟΛΟΓΗΤΙΚΑ"

Ο Φάκελος "ΔΙΚΑΙΟΛΟΓΗΤΙΚΑ" περιλαμβάνει τα αναφερόμενα στην παράγραφο Β.2.3, Μέρους Β της παρούσας προκήρυξης («Δικαιολογητικά συμμετοχής»).

Β.3.7.2 ΠΕΡΙΕΧΟΜΕΝΑ ΦΑΚΕΛΟΥ "ΤΕΧΝΙΚΗ ΠΡΟΣΦΟΡΑ"

Ο φάκελος "ΤΕΧΝΙΚΗ ΠΡΟΣΦΟΡΑ" διαμορφώνεται σύμφωνα με τα αναφερόμενα στην παράγραφο Β.9.1  Μέρους Β της παρούσας.
Β.3.7.3 ΠΕΡΙΕΧΟΜΕΝΑ ΦΑΚΕΛΟΥ "ΟΙΚΟΝΟΜΙΚΗ ΠΡΟΣΦΟΡΑ"

Ο φάκελος "ΟΙΚΟΝΟΜΙΚΗ ΠΡΟΣΦΟΡΑ" περιλαμβάνει συμπληρωμένα και υπογεγραμμένα τα οριζόμενα στην παράγραφο .Β.9.2 Μέρους Β της παρούσας
Β.4  ΔΙΑΔΙΚΑΣΙΑ ΔΙΕΝΕΡΓΕΙΑΣ ΔΙΑΓΩΝΙΣΜΟΥ
Β.4.1 ΔΙΑΔΙΚΑΣΙΑ ΑΠΟΣΦΡΑΓΙΣΗΣ ΠΡΟΣΦΟΡΩΝ  - ΑΞΙΟΛΟΓΗΣΗ

Β.4.1.1 Η διεξαγωγή του διαγωνισμού και η αξιολόγηση των προσφορών θα γίνει από ειδική πενταμελή επιτροπή (την Επιτροπή Διαγωνισμού), που θα οριστεί με απόφαση της ΚΕΔΚΕ.

Β.4.1.2 Η διαδικασία αξιολόγησης πραγματοποιείται σε τρία στάδια:
· Αποσφράγιση και έλεγχος κυρίως φακέλου προσφοράς - Αποσφράγιση και έλεγχος φακέλου «ΔΙΚΑΙΟΛΟΓΗΤΙΚΑ»,


· Αποσφράγιση και Αξιολόγηση φακέλου «ΤΕΧΝΙΚΗ ΠΡΟΣΦΟΡΑ»,

· Αποσφράγιση και Αξιολόγηση φακέλου «ΟΙΚΟΝΟΜΙΚΗ ΠΡΟΣΦΟΡΑ», - Τελική βαθμολόγηση - επιλογή αναδόχου.

Β.4.1.3 Στο πρώτο στάδιο η Επιτροπή  Διαγωνισμού (ΕΔ) συντάσσει πρακτικό, με το οποίο εισηγείται στην Αναθέτουσα Αρχή την αποδοχή ή την αιτιολογημένη απόρριψη των προσφορών.  Η απόφαση της Αναθέτουσας Αρχής κοινοποιείται στους συμμετέχοντες με τηλεομοιοτυπία (fax). 

Β.4.1.4 Στο δεύτερο στάδιο η Επιτροπή  Διαγωνισμού (ΕΔ) συντάσσει πρακτικό, με το οποίο εισηγείται στην Αναθέτουσα Αρχή τη βαθμολόγηση των τεχνικών προσφορών των συμμετεχόντων στο στάδιο αυτό.  Η απόφαση της Αναθέτουσας Αρχής κοινοποιείται στους συμμετέχοντες με τηλεομοιοτυπία (fax). 

Β.4.1.5 Στο τρίτο στάδιο η Επιτροπή  Διαγωνισμού (ΕΔ) συντάσσει πρακτικό, με το οποίο εισηγείται στην Αναθέτουσα Αρχή την ανάθεση του έργου στον προσφέροντα με την πλέον συμφέρουσα από οικονομική άποψη προσφορά.  Η απόφαση της Αναθέτουσας Αρχής κοινοποιείται στους συμμετέχοντες με τηλεομοιοτυπία (fax). 

Β.4.2 ΣΤΑΔΙΑ ΑΞΙΟΛΟΓΗΣΗΣ ΠΡΟΣΦΟΡΩΝ 

Τα στάδια ελέγχου και αξιολόγησης των προσφορών έχουν, αναλυτικότερα, ως εξής:

Β.4.2.1 ΑΠΟΣΦΡΑΓΙΣΗ ΚΑΙ ΕΛΕΓΧΟΣ ΚΥΡΙΩΣ ΦΑΚΕΛΟΥ ΠΡΟΣΦΟΡΑΣ – ΑΠΟΣΦΡΑΓΙΣΗ ΚΑΙ ΕΛΕΓΧΟΣ ΦΑΚΕΛΟΥ  ΔΙΚΑΙΟΛΟΓΗΤΙΚΩΝ


Β.4.2.1.1 Η αποσφράγιση των κυρίως φακέλων των προσφορών γίνεται σε ανοικτή συνεδρίαση της Επιτροπής του Διαγωνισμού, την καταληκτική ημερομηνία υποβολής προσφορών, δηλαδή στις 03/08/07 στις 11:00 π.μ, στην οποία μπορούν να παρίστανται όλοι όσοι έχουν υποβάλει προσφορά, αυτοπροσώπως ή δια του νομίμου εκπροσώπου τους ή με νόμιμα εξουσιοδοτημένο πρόσωπο. 

Β.4.2.1.2 Η αποσφράγιση ολοκληρώνεται την ίδια ημέρα και αν δεν επαρκέσει ο χρόνος σε επόμενη συνεδρίαση της Επιτροπής του Διαγωνισμού,  με την εξής διαδικασία:

Η ΕΔ αριθμεί, μονογράφει και αποσφραγίζει τους κυρίως φακέλους των  προσφορών και ελέγχει αν υπάρχουν, σε κάθε κυρίως φάκελο, τρεις υποφάκελοι με την ένδειξη «ΔΙΚΑΙΟΛΟΓΗΤΙΚΑ», «ΤΕΧΝΙΚΗ ΠΡΟΣΦΟΡΑ» και «ΟΙΚΟΝΟΜΙΚΗ ΠΡΟΣΦΟΡΑ», τους οποίους αριθμεί με τον ίδιο αριθμό  (του κυρίου φακέλου προσφοράς) και μονογράφει. Εάν δεν υπάρχουν οι τρεις υποφάκελοι, ο προσφέρων αποκλείεται από την περαιτέρω διαδικασία αξιολόγησης και οι υποβληθέντες υποφάκελοι παραμένουν κλειστοί στην Υπηρεσία.

Κατά την ίδια πρώτη συνεδρίαση, η ΕΔ αποσφραγίζει τους φακέλους δικαιολογητικών, μονογράφει και καταγράφει στο πρακτικό της τα στοιχεία που περιέχονται σε αυτούς. Κατά την αποσφράγιση των προσφορών η Επιτροπή δεν είναι υποχρεωμένη να ελέγχει τη συμμόρφωση των διαγωνιζόμενων, δηλαδή των προσφορών τους, προς τους όρους της Διακήρυξης. Η Επιτροπή ελέγχει την εγκυρότητα και πληρότητα της Εγγυητικής Επιστολής Συμμετοχής, την πληρότητα του φακέλου και την υποβολή ή όχι όλων των δικαιολογητικών.

Κατά το στάδιο αυτό, οι  διαγωνιζόμενοι μπορούν να υποβάλουν σχετικά υπομνήματα μέσα σε 5 εργάσιμες ημέρες από την αποσφράγιση. Μετά την παρέλευση της προθεσμίας των 5 ημερών τυχόν υποβληθέντα υπομνήματα θα απορρίπτονται ως εκπρόθεσμα και θα επιστρέφονται.

Β.4.2.1.3 Στις επόμενες κλειστές συνεδριάσεις της η ΕΔ εξετάζει τα στοιχεία των φακέλων προβαίνοντας σε λεπτομερή έλεγχο των δικαιολογητικών συμμετοχής και της πλήρωσης των ελαχίστων προϋποθέσεων συμμετοχής – κριτηρίων ποιοτικής επιλογής, σύμφωνα με τα οριζόμενα στην παράγραφο Β.2.3 Μέρος Β και στην παράγραφο Β.10.1 Μέρους Β της παρούσας. Η αξιολόγηση – έλεγχος πλήρωσης των κριτηρίων ποιοτικής επιλογής και των ελαχίστων προϋποθέσεων συμμετοχής, γίνεται μόνο για τις προσφορές που μετά τη διαδικασία ελέγχου των δικαιολογητικών συμμετοχής κριθούν ότι πληρούν τις τεθείσες προϋποθέσεις.

Η ΕΔ εισηγείται τον αποκλεισμό από τα επόμενα στάδια αξιολόγησης των διαγωνιζομένων που έχουν υποβάλει ελλιπή στοιχεία ή των οποίων τα υποβληθέντα στοιχεία δεν ικανοποιούν τους σχετικούς όρους της παρούσας προκήρυξης. Η ΕΔ μπορεί κατά τη διάρκεια του σταδίου αυτού να ζητήσει διευκρινίσεις από τους διαγωνιζομένους επί των υποβληθέντων στοιχείων. 

Β.4.2.1.5 Μετά την ολοκλήρωση αυτής της διαδικασίας συντάσσεται πρακτικό με το οποίο η ΕΔ εισηγείται στην Αναθέτουσα Αρχή την αποδοχή ή την αιτιολογημένη απόρριψη των προσφορών. Η απόφαση της Αναθέτουσας Αρχής κοινοποιείται στους συμμετέχοντες με τηλεομοιοτυπία (fax). Μετά την άπρακτη παρέλευση του χρόνου υποβολής προσφυγών ή την εξέταση τυχόν υποβληθεισών κατά το πρώτο στάδιο, η ΕΔ ορίζει την ημερομηνία και ώρα ανοίγματος των τεχνικών προσφορών και ενημερώνει σχετικά με τηλεομοιοτυπία (fax) τους συμμετέχοντες που δεν αποκλείσθηκαν κατά το στάδιο αυτό.  

Β.4.2.2 ΑΠΟΣΦΡΑΓΙΣΗ ΚΑΙ ΑΞΙΟΛΟΓΗΣΗ ΦΑΚΕΛΩΝ ΤΕΧΝΙΚΗΣ ΠΡΟΣΦΟΡΑΣ

Β.4.2.2.1 Μετά την ολοκλήρωση του προηγούμενου σταδίου, μετά από σχετική πρόσκληση όσων προσφερόντων δεν αποκλείσθηκαν κατά το προηγούμενο στάδιο, η ΕΔ αποσφραγίζει σε ανοικτή συνεδρίαση τους φακέλους τεχνικής προσφοράς αυτών και μονογράφει κατά φύλλο τα περιεχόμενά τους.   

Β.4.2.2.2 Σε επόμενες συνεχόμενες κλειστές συνεδριάσεις της ΕΔ ακολουθεί η αξιολόγηση των τεχνικών προσφορών σύμφωνα με τα κριτήρια και τον τύπο αξιολόγησης που αναλύονται στην παράγραφο Β.10.2 Μέρους Β της παρούσας προκήρυξης. Κατά την διάρκεια της αξιολόγησης της Τεχνικής Προσφοράς, η Επιτροπή καλεί εγγράφως (με τηλεμοιοτυπία (fax)) κάθε ένα από τους Υποψηφίους που συμμετέχει σε αυτό το στάδιο να παρουσιάσει προφορικά την τεχνική του προσφορά και να απαντήσει σε τυχόν ερωτήσεις των μελών της. 

Β.4.2.2.3 Μετά την μελέτη των τεχνικών προσφορών και της κατά τα ανωτέρω προφορικής παρουσίασης, κάθε μέλος της ΕΔ αξιολογεί και βαθμολογεί σε ειδικό φύλλο κάθε τεχνική προσφορά, το υπογράφει και το παραδίδει στον Πρόεδρο της ΕΔ.

Β.4.2.2.4 Ο βαθμός κάθε κριτηρίου είναι αριθμός με ακρίβεια μέχρι δύο δεκαδικά ψηφία, και έχει ελάχιστη τιμή το μηδέν (0) και ανώτερη το δέκα (10). Οι βαθμοί που μπορεί να πάρει κάθε κριτήριο είναι οι ακόλουθοι:

0   : όταν η συγκεκριμένη προσφορά είναι μη ικανοποιητική ως προς το συγκεκριμένο κριτήριο,

1-4  :  όταν η συγκεκριμένη προσφορά είναι ελλιπής ως προς το συγκεκριμένο κριτήριο,

5-8 : όταν η συγκεκριμένη προσφορά είναι ικανοποιητική ως προς το συγκεκριμένο κριτήριο,

9-10 : όταν η συγκεκριμένη προσφορά είναι εξαίρετη ως προς το συγκεκριμένο κριτήριο,

Μια προσφορά χαρακτηρίζεται:

· απαράδεκτη, ως προς το συγκεκριμένο κριτήριο όταν η ανταπόκρισή της στις προδιαγραφές και τις ελάχιστες απαιτήσεις του συγκεκριμένου κριτηρίου, είτε δεν υφίσταται, είτε θεωρείται ακατάλληλη για το έργο.

· ελλιπής, ως προς το συγκεκριμένο κριτήριο όταν η ανταπόκρισή της καλύπτει στοιχειωδώς τις προδιαγραφές και τις ελάχιστες απαιτήσεις του συγκεκριμένου κριτηρίου.

· ικανοποιητική, ως προς το συγκεκριμένο κριτήριο όταν η ανταπόκρισή της καλύπτει πλήρως τις προδιαγραφές και τις ελάχιστες απαιτήσεις του συγκεκριμένου κριτηρίου.

· εξαίρετη, ως προς το συγκεκριμένο κριτήριο όταν η ανταπόκρισή της καλύπτει πλήρως τις προδιαγραφές και τις ελάχιστες απαιτήσεις του συγκεκριμένου κριτηρίου και προσφέρει επιπλέον δυνατότητες χρήσιμες για το έργο.

Κάθε μέλος της ΕΔ θα βαθμολογήσει με ένα βαθμό, από το 0 έως το 10 (και μέχρι δύο δεκαδικά ψηφία, σύμφωνα με την παραπάνω κλίμακα) κάθε ένα από τα επιμέρους στοιχεία των κριτηρίων τεχνικής αξιολόγησης. Ο βαθμός κάθε μέλους για κάθε κριτήριο, θα προκύψει από το άθροισμα των γινομένων των βαθμών των επιμέρους στοιχείων κριτηρίου (υποκριτήρια), πολλαπλασιασμένων με τους αντίστοιχους συντελεστές βαρύτητας των επιμέρους στοιχείων του κριτηρίου (υποκριτήρια).

Ο βαθμός κάθε κριτηρίου σε επίπεδο ΕΔ προκύπτει από το άθροισμα των σχετικών  βαθμών του συνόλου των μελών της ΕΔ διαιρεμένου διά του αριθμού των μελών της. Ο βαθμός αυτός πολλαπλασιάζεται με το συντελεστή  βαρύτητας του κριτηρίου και εξάγεται ο βαθμός της προσφοράς για το συγκεκριμένο κριτήριο. Το άθροισμα των βαθμών όλων των κριτηρίων δίνει το συνολικό βαθμό της τεχνικής προσφοράς, σύμφωνα με τα οριζόμενα στην παράγραφο Β.10.2 Μέρους Β της παρούσας.  Σε όλους τους ανωτέρω υπολογισμούς η στρογγύλευση φθάνει στο δεύτερο δεκαδικό ψηφίο.  Το τρίτο δεκαδικό ψηφίο αποκόπτεται όταν έχει τιμές 0, 1, 2, 3, 4, στρογγυλεύεται δε προς τα άνω όταν έχει τιμές 5, 6, 7, 8, 9.

Β.4.2.2.5 Για να ολοκληρώσει το έργο της, η Επιτροπή μπορεί να επικοινωνεί γραπτά με τους υποψηφίους και να θέτει διευκρινιστικές ερωτήσεις. Διευκρινίσεις που δίδονται αυτοβούλως από τους συμμετέχοντες οποτεδήποτε μετά τη λήξη της προθεσμίας υποβολής των προσφορών τους δε γίνονται δεκτές και απορρίπτονται. Σε καμία περίπτωση οι υποψήφιοι δεν επιτρέπεται να μεταβάλουν την προσφορά τους ή να καταθέσουν αντιπροσφορά. Τροποποίηση της προσφοράς ή πρόταση που εξομοιώνεται με αντιπροσφορά είναι απαράδεκτη και δεν λαμβάνεται υπόψη.

Β.4.2.2.6 Μετά την ολοκλήρωση της διαδικασίας αυτής, συντάσσεται σχετικό πρακτικό της ΕΔ, το οποίο αποτελεί την εισήγηση της ΕΔ προς την Αναθέτουσα Αρχή και στο οποίο περιλαμβάνεται για κάθε προσφορά και για κάθε κριτήριο, ο βαθμός της ΕΔ, ο συντελεστής βαρύτητας και ο βαθμός κάθε κριτηρίου, καθώς και το σύνολο της βαθμολογίας. 

Β.4.2.2.7 Τυχόν εμφάνιση τιμών που οδηγούν στην αποκάλυψη της «Οικονομικής Προσφοράς» σε οιοδήποτε σημείο της «Τεχνικής Προσφοράς» αποτελεί λόγο απόρριψης της προσφοράς.

Β.4.2.2.8 Η απόφαση της Αναθέτουσας Αρχής κοινοποιείται στους συμμετέχοντες με τηλεμοιοτυπία (fax). Μετά την άπρακτη παρέλευση του χρόνου υποβολής προσφυγών ή την εξέταση τυχόν υποβληθεισών, η ΕΔ ορίζει την ημερομηνία και ώρα ανοίγματος των τεχνικών προσφορών και ενημερώνει σχετικά τους συμμετέχοντες στο στάδιο αυτό.  

Β.4.2.3 ΑΠΟΣΦΡΑΓΙΣΗ ΚΑΙ ΑΞΙΟΛΟΓΗΣΗ ΦΑΚΕΛΩΝ ΟΙΚΟΝΟΜΙΚΗΣ  ΠΡΟΣΦΟΡΑΣ – ΤΕΛΙΚΗ ΑΞΙΟΛΟΓΗΣΗ  - ΕΠΙΛΟΓΗ ΑΝΑΔΟΧΟΥ

Β.4.2.3.1 Η αποσφράγιση των οικονομικών προσφορών γίνεται στο χώρο και χρόνο που ορίζει η ΕΔ και θα γνωστοποιηθεί με σχετική πρόσκληση μέσω τηλεομοιοτυπίας (fax) στους υποψηφίους των οποίων οι προσφορές αξιολογήθηκαν κατά το στάδιο της τεχνικής αξιολόγησης και κλήθηκαν να συμμετάσχουν στο παρόν στάδιο. Η αποσφράγιση λαμβάνει χώρα σε ανοικτή συνεδρίαση, στην οποία μπορούν να παρίστανται αυτοπροσώπως ή δια του νομίμου εκπροσώπου τους ή με νόμιμα εξουσιοδοτημένο πρόσωπο, όλοι οι συμμετέχοντες σε αυτό το στάδιο του διαγωνισμού. Μετά την αποσφράγιση, η ΕΔ μονογράφει κατά φύλλο και εξετάζει τις οικονομικές προσφορές και ακολουθεί σχετική ανακοίνωση των οικονομικών στοιχείων. Οι φάκελοι των οικονομικών προσφορών όσων κυρίως προσφορών απορρίφθηκαν κατά την αξιολόγηση των τεχνικών και λοιπών στοιχείων δεν αποσφραγίζονται αλλά επιστρέφονται στους συμμετέχοντες.  

Β.4.2.3.2 Σε περίπτωση που η τιμή μιας οικονομικής προσφοράς κρίνεται από την Επιτροπή ιδιαίτερα χαμηλή, δηλαδή εάν είναι μικρότερη του 85% της διαμέσου (median) των οικονομικών προσφορών που κρίθηκαν αποδεκτές , η επιτροπή δύναται να ζητήσει εγγράφως διευκρινίσεις. Μετά την εξέταση των υποβληθέντων στοιχείων και διευκρινίσεων, η ΕΔ εισηγείται με πρακτικό στην Αναθέτουσα Αρχή την αποδοχή ή αιτιολογημένη απόρριψη της προσφοράς αυτής σύμφωνα με τα οριζόμενα στο άρθρο 55 της Οδηγίας 2004/18/ΕΚ.

Β.4.2.3.3 Μετά την ολοκλήρωση της διαδικασίας αυτής, η ΕΔ προβαίνει στην αξιολόγηση των οικονομικών προσφορών σύμφωνα με τα οριζόμενα στην παράγραφο Β.10.3 Μέρος Β της παρούσας και προχωρά στην τελική αξιολόγηση και βαθμολόγηση των προσφορών, σύμφωνα με τα οριζόμενα στην παράγραφο Β.10.4  Μέρος Β της παρούσας.

Β.4.2.3.4 Για να ολοκληρώσει το έργο της, η Επιτροπή μπορεί να επικοινωνεί γραπτά με τους υποψηφίους και να θέτει διευκρινιστικές ερωτήσεις. Διευκρινίσεις που δίδονται αυτοβούλως από τους συμμετέχοντες οποτεδήποτε μετά τη λήξη της προθεσμίας υποβολής των προσφορών τους δε γίνονται δεκτές και απορρίπτονται. 

Β.4.2.3.5 Η Επιτροπή του Διαγωνισμού, μετά την ολοκλήρωση της αξιολόγησης των προσφορών, συντάσσει πρακτικό με την τελική κατάταξη των προσφορών κατά αύξουσα σειρά βαθμολόγησης το οποίο και υποβάλλει προς έγκριση στην ΚΕΔΚΕ. Η σχετική εγκριτική απόφαση κοινοποιείται στους συμμετέχοντες στο στάδιο αυτό με αποδεικτικό παραλαβής.

Β.4.3 ΑΠΟΡΡΙΨΗ ΠΡΟΣΦΟΡΩΝ 

Η Αναθέτουσα Αρχή δύναται να απορρίψει αιτιολογημένα, προσφορά, μετά από σχετική εισήγηση της Επιτροπής.

Σύμφωνα με τα οριζόμενα στην παρούσα, απορρίπτεται προσφορά που:

· είναι αόριστη ή ανεπίδεκτη εκτιμήσεως, περιέχει ελλιπή ή ανακριβή στοιχεία ή/και αιρέσεις, 

· αποτελεί αντιπροσφορά ή τροποποίηση της προσφοράς ή πρόταση που κατά την κρίση της Αναθέτουσας Αρχής εξομοιώνεται με αντιπροσφορά,

· αποτελεί εναλλακτική προσφορά,
· αφορά σε μέρος μόνον του έργου, και δεν καλύπτει το σύνολο των ζητουμένων υπηρεσιών,
· δεν έχει συνταχθεί και υποβληθεί, σύμφωνα με τα προβλεπόμενα στα σχετικά κεφάλαια της παρούσας,

· δεν περιλαμβάνει τα προβλεπόμενα δικαιολογητικά και δεν συνοδεύεται από τη νόμιμη εγγυητική επιστολή συμμετοχής στο διαγωνισμό,

· δεν περιλαμβάνει με σαφήνεια τη προσφερόμενη τιμή, ή/και εμφανίζει τιμές σε οποιοδήποτε σημείο της τεχνικής προσφοράς,

· η οικονομική προσφορά υπερβαίνει τον προϋπολογισμό του έργου,

· η οικονομική προσφορά είναι υπερβολικά χαμηλή σύμφωνα με τα οριζόμενα στην παράγραφο Β.4.2.3.2 Μέρους Β της παρούσας  και τηρηθεί η ανάλογη διαδικασία, 

· ορίζει χρόνο παράδοσης/ υλοποίησης του έργου μεγαλύτερο του προβλεπομένου στην παρούσα,
· ο χρόνος ισχύος της ορίζεται μικρότερος των οκτώ (8) μηνών (240 ημερών) από την επομένη της καταληκτικής ημερομηνίας υποβολής των προσφορών
· παρουσιάζει κατά την αιτιολογημένη κρίση της Επιτροπής Αξιολόγησης ουσιώδεις αποκλίσεις από τους όρους και τις τεχνικές προδιαγραφές της παρούσας προκήρυξης,
· δεν είναι σύμφωνη με τους επί μέρους υποχρεωτικούς όρους της παρούσας, όπου αυτοί αναφέρονται.

Β.5  ΕΝΣΤΑΣΕΙΣ – ΔΙΟΙΚΗΤΙΚΕΣ ΠΡΟΣΦΥΓΕΣ
Β.5.1  Οι αιτήσεις ή προσφυγές ενώπιον δικαστικών ή διοικητικών αρχών κατά των αποφάσεων της Αναθέτουσας Αρχής διέπονται από τις διατάξεις του ΠΔ 346/1998 (άρθρο 36) και του Ν. 2522/97.

Β.5.2  Προσφυγές κατά των αποφάσεων της Αναθέτουσας Αρχής  σύμφωνα με την παρ. 2 του άρθρου 3 του Ν. 2522/1997 ή άλλες ενδεχομένως εφαρμοζόμενες διατάξεις απευθύνονται προς την Αναθέτουσα Αρχή μέσω του Πρωτοκόλλου της ΚΕΔΚΕ. Επί των  προσφυγών - ενστάσεων εισηγείται αιτιολογημένα η Επιτροπή Διαγωνισμού στην ΚΕΔΚΕ, η οποία αποφαίνεται αιτιολογημένα επί της υποβληθείσας προσφυγής – ενστάσεως, των αποφάσεων αυτών κοινοποιουμένων με τηλεομοιοτυπία (fax) σε όλους τους συμμετέχοντες στα επιμέρους στάδια διενεργείας του Διαγωνισμού.  

Β.6  ΑΠΟΤΕΛΕΣΜΑΤΑ – ΚΑΤΑΚΥΡΩΣΗ – ΜΑΤΑΙΩΣΗ

Β.6.1 Η επιλογή του Αναδόχου θα γίνει στη βάση της πλέον συμφέρουσας από οικονομική άποψη προσφοράς, όπως ορίζεται στο άρθρο 30 (παρ. 1, α) του ΠΔ 346/98 και στο Κεφάλαιο Β.10 Μέρος Β της παρούσας προκήρυξης. 

Β.6.2  Τα αποτελέσματα κάθε σταδίου του διαγωνισμού, στα οποία δεν παρίστανται εκπρόσωποι των υποψηφίων, θα κοινοποιούνται εγγράφως σε όλους τους συμμετέχοντες. 

Β.6.3 Η Αναθέτουσα Αρχή διατηρεί το δικαίωμα κατά την αποκλειστική κρίση της και αζημίως για αυτήν να ματαιώσει ή να επαναλάβει το διαγωνισμό σε οποιοδήποτε στάδιο της διαδικασίας, και ιδίως: 

α) για παράτυπη διεξαγωγή, εφόσον από την παρατυπία επηρεάζεται το αποτέλεσμα της διαδικασίας,

β)
εάν το αποτέλεσμα κρίνεται αιτιολογημένα μη ικανοποιητικό,

γ)
εάν υπήρξε μεταβολή των αναγκών σε σχέση με το υπό ανάθεση έργο,

Β.6.4 Η Αναθέτουσα Αρχή δύναται, κατά τη φάση της κατακύρωσης, μετά από εισήγηση της Επιτροπής Αξιολόγησης, να κατακυρώσει μέρος του φυσικού  αντικειμένου μικρότερο ως το 50% ή μεγαλύτερο ως το 30% από το οριζόμενο στην παρούσα, σύμφωνα με τις διατάξεις του άρθρου 21 Π.Δ. 394/96, μη αυξανομένου, σε κάθε περίπτωση, του ανώτερου ορίου του προβλεπομένου προϋπολογισμού του έργου. 

Β.6.5  Η Αναθέτουσα Αρχή δύναται να αναθέσει νέες υπηρεσίες στον ίδιο ανάδοχο, που συνίστανται σε επανάληψη των σχετικών υπηρεσιών που θα ανατεθούν με τον παρόντα διαγωνισμό, σύμφωνα με τη διαδικασία και τους όρους που περιγράφονται στο άρθρο 31 παρ. 4β της Οδηγίας 2004/18/ΕΚ.
Β.6.6 Η κατακύρωση του έργου στον Ανάδοχο γίνεται με υπογραφή σύμβασης μεταξύ της Αναθέτουσας Αρχής και του Αναδόχου του έργου.

Β.6.7 Στην περίπτωση που το προκηρυσσόμενο  έργο κατακυρωθεί σε Ένωση, η Αναθέτουσα Αρχή δύναται να ζητήσει από την Ένωση να συστήσει κοινοπραξία με ή χωρίς νομική προσωπικότητα, του κειμένου της συμβάσεως διαμορφουμένου αναλόγως. 

Β.6.8 Ο Ανάδοχος  καλείται να υπογράψει σύμβαση με την Αναθέτουσα Αρχή μέσα σε 10 ημερολογιακές ημέρες μετά την ανακοίνωση σε αυτόν της κατακύρωσης του διαγωνισμού, προσκομίζοντας αντίστοιχα την Εγγυητική Επιστολή καλής εκτέλεσης της σύμβασης.

Σε περίπτωση που ο Ανάδοχος, παρότι κλήθηκε εγγράφως, δεν παρουσιαστεί να υπογράψει τη σύμβαση μέσα στην ταχθείσα ημερομηνία, ή προσέλθει αλλά δεν καταθέσει τις εγγυητικές επιστολές που προβλέπονται, μπορεί να κηρυχθεί έκπτωτος με απόφαση της ΚΕΔΚΕ και να καταπέσει υπέρ της Αναθέτουσας Αρχής η εγγύηση συμμετοχής χωρίς άλλη διαδικαστική ενέργεια. Η Αναθέτουσα αρχή στην περίπτωση αυτή καλεί τον πρώτο επιλαχόντα για υπογραφή της σύμβασης και ακολουθείται αντίστοιχα η ίδια διαδικασία. Ο έκπτωτος Ανάδοχος υποχρεούται να αποκαταστήσει κάθε ζημία που προξένησε στην Αναθέτουσα Αρχή εξαιτίας της αρνήσεως του να υπογράψει τη σύμβαση.

Β.7  ΚΑΤΑΡΤΙΣΗ ΤΗΣ ΣΥΜΒΑΣΗΣ

Μεταξύ της Αναθέτουσας Αρχής και του Αναδόχου στον οποίο τελικώς νομίμως και εγκύρως κατεκυρώθη το έργο, υπογράφεται σύμβαση, σύμφωνα με τους όρους της παρούσας. Τυχόν υποβολή σχεδίων σύμβασης από τους υποψηφίους μαζί με τις προσφορές τους δε δημιουργεί καμία δέσμευση για την Αναθέτουσα Αρχή.

Η σύμβαση καταρτίζεται στην ελληνική γλώσσα με βάση τους όρους που περιλαμβάνονται στην διακήρυξη και την προσφορά του Αναδόχου όπως έγινε αποδεκτή κατά την κατακύρωση. Δεν μπορεί να περιέχει όρους αντίθετους προς το περιεχόμενο της παρούσας. 

Το κείμενο της σύμβασης κατισχύει κάθε άλλου κειμένου στο οποίο στηρίζεται, εκτός κατάδηλων σφαλμάτων ή παραδρομών. Για θέματα που δεν ρυθμίζονται ρητά από τη σύμβαση και τα παραρτήματά αυτής ή σε περίπτωση που ανακύψουν αντικρουόμενοι/ αντιφατικοί όροι αυτής, για την ερμηνεία της λαμβάνονται υπόψη κατά σειρά η παρούσα προκήρυξη, η απόφαση κατακύρωσης και η τεχνική και οικονομική προσφορά του Αναδόχου.

Β.7.1 ΣΥΜΒΑΤΙΚΕΣ ΕΓΓΥΗΣΕΙΣ

Ο επιλεγείς Ανάδοχος, υποχρεούται να προσκομίσει, με την υπογραφή της σχετικής σύμβασης, σαν εγγύηση για την τήρηση των όρων της σύμβασης, Εγγυητική Επιστολή Καλής Εκτέλεσης, αορίστου διαρκείας, αναγνωρισμένης Τράπεζας, αντίστοιχου με την εγγύηση συμμετοχής, το ύψος της οποίας αντιστοιχεί σε ποσοστό 10% του συνολικού συμβατικού τιμήματος, μη συμπεριλαμβανομένου του ΦΠΑ. Η Εγγυητική Επιστολή Καλής Εκτέλεσης πρέπει να συνταχθεί σύμφωνα με το επισυναπτόμενο στο Παράρτημα ΙΙ της παρούσας.

Η Εγγυητική  Επιστολή  Καλής  Εκτέλεσης επιστρέφεται με εντολή της Αναθέτουσας Αρχής προς το ίδρυμα που την εξέδωσε, μετά την οριστική παραλαβή του έργου, και εφόσον εκκαθαριστούν τυχόν υποχρεώσεις εκ μέρους του Αναδόχου έναντι της Αναθέτουσας Αρχής

Β.7.2 ΟΡΟΙ ΠΛΗΡΩΜΗΣ

Το συνολικό συμβατικό τίμημα και η αμοιβή του Αναδόχου για την υλοποίηση του έργου αναλύονται σύμφωνα με τα αναφερόμενα στην παράγραφο Β.9.2 Μέρος Β της παρούσας.

Β7.2.1 Ο επιλεγείς Ανάδοχος, εφόσον το επιθυμεί και το δηλώσει ρητά στην προσφορά του και συμφωνηθεί σχετικά στη σύμβαση, εντός μηνός από την υπογραφή της, μπορεί να λάβει προκαταβολή ποσοστού μέχρι 30% του συνολικού προϋπολογισμού του έργου έναντι ισόποσης εγγυητικής επιστολής προκαταβολής, αναγνωρισμένης Τράπεζας.

Η προκαταβολή θα είναι έντοκη και για τον υπολογισμό του τόκου θα λαμβάνεται υπόψη το ύψος του επιτοκίου των εντόκων γραμματίων του Δημοσίου δωδεκάμηνης διάρκειας που θα ισχύει κατά την ημερομηνία υπογραφής της σύμβασης προσαυξημένο κατά 0,25% ποσοστιαίες μονάδες, σύμφωνα με την υπ’ αρ. 2/5/557/0026-10.9.01 Απόφαση του Υπουργείου Οικονομίας και Οικονομικών (ΦΕΚ 1209/Β/17.9.01).

Β.7.2.2 Η εγγυητική επιστολή προκαταβολής δύναται να αποδεσμεύεται είτε τμηματικά είτε κατά την οριστική (ποσοτική και ποιοτική) παραλαβή του έργου. Εφόσον συμφωνηθεί στη σύμβαση να αποδεσμεύεται τμηματικά, η απόσβεση της προκαταβολής γίνεται με παρακράτηση από κάθε πληρωμή του ποσού που ορίζει η σύμβαση. Η εγγυητική επιστολή μπορεί να μειώνεται ανάλογα με τη μείωση της προκαταβολής. Οι μειώσεις αυτές θα γίνουν σταδιακά μέχρι και την τελική εξόφληση. 
Β.7.2.3 Οι λοιπές πληρωμές στο πλαίσιο της σύμβασης πραγματοποιούνται μετά από τιμολόγηση των εργασιών/υπηρεσιών που εκτέλεσε ο Ανάδοχος και μετά από την πιστοποίηση των ως άνω εργασιών/ υπηρεσιών από την αρμόδια Επιτροπή Παρακολούθησης και Παραλαβής του Έργου (Ε.Π.Π.Ε.Σ).

Β.7.2.4 Στην περίπτωση που η Αναθέτουσα Αρχή διακόψει τη σύμβαση ή για οποιονδήποτε λόγο διακοπεί η υλοποίηση του έργου χωρίς υπαιτιότητα του Αναδόχου, ο Ανάδοχος αμείβεται για τις υπηρεσίες που παρείχε μέχρι την ημερομηνία της κοινοποίησης της σχετικής έγγραφης ανακοίνωσης της Αναθέτουσας Αρχής περί διακοπής της σύμβασης, εφόσον παραληφθούν οριστικά από την αρμόδια Επιτροπή τα μέχρι τότε παραδοτέα του. 

Β.7.2.5 Ο Ανάδοχος επιβαρύνεται με κάθε νόμιμη ασφαλιστική εισφορά και κράτηση υπέρ Νομικών Προσώπων ή άλλων Οργανισμών η οποία κατά νόμο βαρύνει τον Ανάδοχο. Απαιτήσεις του Αναδόχου για οιαδήποτε πληρωμή δεν θα γίνονται δεκτές άνευ της εκ μέρους του καταθέσεως των αντίστοιχων παραστατικών στοιχείων και εγγράφων (τιμολόγια, αποδείξεις, πιστοποιητικά κλπ.) που αφορούν στην εξόφληση των φόρων, ασφαλιστικών εισφορών και λοιπών δαπανών που τον βαρύνουν, σύμφωνα με τις ισχύουσες νομοθετικές και κανονιστικές διατάξεις.

Β.7.2.6 Για όλες τις πληρωμές θα εκδίδονται τα απαραίτητα νόμιμα παραστατικά/ δικαιολογητικά. Από κάθε τιμολόγιο του Αναδόχου θα γίνονται όλες οι νόμιμες κρατήσεις, σύμφωνα με τους ισχύοντες κάθε φορά νόμους και σχετικές εγκυκλίους του Υπουργείου Οικονομίας και Οικονομικών. 

Β.7.2.7 Σε περίπτωση κοινοπραξίας ή ένωσης προσώπων άνευ νομικής προσωπικότητας τα παραστατικά εκδίδονται από κάθε ένα μέλος της κοινοπραξίας ή της ένωσης χωριστά, ανάλογα με το μέρος του έργου που  έχει αναλάβει να υλοποιήσει, όπως έχει περιγραφεί στην τεχνική προσφορά της σχετικής ένωσης ή κοινοπραξίας, και με αναφορά στην περιγραφή αυτή. 

Είναι δυνατόν, για λόγους ευχέρειας, να προβλεφθεί και να δηλωθεί προς την Αναθέτουσα Αρχή, κατά τη διάρκεια σύναψης της σύμβασης, ο ορισμός ενός μέλους της ενώσεως ή κοινοπραξίας ως εκπροσώπου (“project leader”). Ο εκπρόσωπος αυτός θα εκδίδει το σχετικό παραστατικό και θα μεριμνά για την καταβολή των σχετικών ποσών στα υπόλοιπα μέλη κατά το λόγο συμμετοχής εκάστου στο υλοποιηθέν τμήμα του έργου. Η Αναθέτουσα Αρχή δεν υπέχει καμία ευθύνη για την προσήκουσα καταβολή στα μέλη της ενώσεως/ κοινοπραξίας και, δεν εμπλέκεται εν γένει, καθ’ οιονδήποτε τρόπο, σε ζητήματα που αναφέρονται στις εσωτερικές σχέσεις μεταξύ των μελών της ενώσεως/ κοινοπραξίας.  

Β.7.3 ΠΟΙΝΙΚΕΣ ΡΗΤΡΕΣ – ΕΚΠΤΩΣΕΙΣ

Β.7.3.1  Η παράδοση και η παραλαβή του έργου θα γίνει σύμφωνα με το χρονοδιάγραμμα υλοποίησής του, όπως αυτό θα εξειδικευτεί στη σύμβαση.

Β.7.3.2 Σε περίπτωση καθυστέρησης παράδοσης ενδιάμεσης φάσης του έργου (εάν προβλέπεται), ή του συνόλου αυτού από υπέρβαση τμηματικής ή συνολικής προθεσμίας, με υπαιτιότητα του Αναδόχου, επιβάλλονται κυρώσεις σύμφωνα με τα παρακάτω:

· Αν παρέλθουν οι συμφωνημένες ημερομηνίες παράδοσης, πέρα των δέκα ημερών, και οι υπηρεσίες δεν παρασχεθούν, τότε ο Ανάδοχος υποχρεούται να καταβάλει ως ποινική ρήτρα για κάθε ημέρα καθυστέρησης ποσοστό 20% της μέσης ημερήσιας αξίας του έργου (η οποία προκύπτει αφού διαιρεθεί η συμβατική αξία του έργου με τον αριθμό ημερολογιακών ημερών του συμβατικού χρονοδιαγράμματος υλοποίησης του). Σε κάθε περίπτωση το σύνολό του επιβαλλόμενου ποσού ως ποινικής ρήτρας δεν μπορεί να υπερβεί το 3% της συνολικής αξίας της σύμβασης (συμπεριλαμβανομένου και του ΦΠΑ).

· Όσον αφορά στην υποβολή των πορισμάτων/ εκθέσεων των επιθεωρήσεων και των ελέγχων που διενεργεί ο Ανάδοχος, με τη σύμφωνη γνώμη της ΚΕΔΚΕ, εφόσον υπερβεί την κατά περίπτωση σχετικά οριζόμενη προθεσμία υποβολής τους, υποχρεούται να καταβάλει για κάθε μέρα καθυστέρησης το διπλάσιο της συμφωνημένης στην σύμβαση τιμής χρέωσης για την πλήρη διενέργεια των αντίστοιχων ελέγχων ή επιθεωρήσεων. 

· Η Αναθέτουσα Αρχή έχει το δικαίωμα να κηρύξει έκπτωτο τον Ανάδοχο αν δεν εκπληρώνει ή εκπληρώνει πλημμελώς τις συμβατικές του υποχρεώσεις ή παραβιάζει ουσιώδη όρο της Σύμβασης που θα υπογραφεί, χωρίς να καταβάλλει οποιαδήποτε αποζημίωση.

· Οι ρήτρες καθυστέρησης που επιβάλλονται για υπέρβαση τμηματικών προθεσμιών, αν δεν ανακληθούν βαρύνουν τον Ανάδοχο επιπλέον των ρητρών λόγω υπέρβασης συνολικής προθεσμίας που έχουν επιβληθεί.

Οι ποινικές ρήτρες δεν επιβάλλονται και η έκπτωση δεν επέρχεται αν ο Ανάδοχος αποδείξει ότι η καθυστέρηση οφείλεται σε ανώτερη βία ή σε υπαιτιότητα της Αναθέτουσας Αρχής.

Οι χρόνοι υπολογίζονται σε ημερολογιακές ημέρες, τα ποσά όπως προβλέπονται στη σύμβαση (μη συμπεριλαμβανομένου του ΦΠΑ) και οι προθεσμίες χωρίς μεταθέσεις.

Οι ρήτρες καθυστέρησης των παραδόσεων θα περιέχονται στη σύμβαση, θα επιβάλλονται με απόφαση της Αναθέτουσα Αρχής και θα παρακρατούνται από την επόμενη πληρωμή του Αναδόχου.

Με ίδια ως άνω απόφαση ανακαλούνται οι ρήτρες καθυστέρησης για τυχόν τμηματικές προθεσμίες μόνο αν το έργο περατωθεί μέσα στη συνολική προθεσμία.

Σε περίπτωση Ένωσης/ Κοινοπραξίας οι ως ανωτέρω ποινικές ρήτρες και τόκοι επιβάλλονται αναλογικά σε όλα τα μέλη της Ένωσης/ Κοινοπραξίας. 

Σε περίπτωση έκπτωσης του Αναδόχου κατά τη διάρκεια υλοποίησης του έργου, η Αναθέτουσα Αρχή δικαιούται, κατά την κρίση της, να κρατήσει μέρος ή το σύνολο των παραδοτέων, καταβάλλοντας το αναλογούν συμβατικό τίμημα.

Β.7.4 ΥΠΟΧΡΕΩΣΕΙΣ ΑΝΑΔΟΧΟΥ 

Β.7.4.1  Ο Ανάδοχος οφείλει να εκτελεί τα καθήκοντα που αναλαμβάνει με τη σύμβαση σύμφωνα με τους όρους της σύμβασης, της προκήρυξης, της απόφασης κατακύρωσης και της προσφοράς του, διαφορετικά υποχρεούται να αποζημιώσει κατά νόμο την Αναθέτουσα Αρχή.

Β.7.4.2  Ο Ανάδοχος ορίζει Εκπρόσωπο του και τον εξουσιοδοτεί με ειδικό πληρεξούσιο να υπογράψει τη  σύμβαση, να τον εκπροσωπεί έναντι της Αναθέτουσας Αρχής και να ενεργεί κατ’ εντολή και για λογαριασμό του για όλα τα ζητήματα που σχετίζονται με τη σύμβαση. Επί πλέον πρέπει να ορισθεί και Αναπληρωτής του Εκπροσώπου με τις ίδιες αρμοδιότητες. Αλλαγή προσώπου ή διεύθυνσης του Εκπροσώπου ή/ και του Αναπληρωτή του αναφέρεται γραπτά στην Αναθέτουσα Αρχή και ισχύει μετά από τη γραπτή έγκριση αυτής.

Ο Εκπρόσωπος και ο Αναπληρωτής Εκπρόσωπος του Αναδόχου είναι,  μεταξύ άλλων, εξουσιοδοτημένοι να τον αντιπροσωπεύουν σε όλα τα θέματα που αφορούν τη σύμβαση και να διευθετούν για λογαριασμό του οποιαδήποτε διαφορά προκύπτει ή σχετίζεται με τη Σύμβαση, συμμετέχοντας, όποτε  και όπου κληθούν σε συναντήσεις με τα αρμόδια για την παρακολούθηση και τον έλεγχο όργανα της Αναθέτουσας Αρχής.

Β.7.4.3  Καθ΄ όλη τη διάρκεια εκτέλεσης του έργου, ο Ανάδοχος θα πρέπει να συνεργάζεται στενά με την Αναθέτουσα Αρχή, υποχρεούται δε να λαμβάνει υπόψη του οποιεσδήποτε παρατηρήσεις της σχετικά με την εκτέλεση του έργου.

Β.7.4.4  Ο Ανάδοχος θα είναι πλήρως και αποκλειστικά μόνος υπεύθυνος για την τήρηση της ισχύουσας νομοθεσίας ως προς το απασχολούμενο από αυτόν προσωπικό για την εκτέλεση των υποχρεώσεων της σύμβασης. Η Αναθέτουσα Αρχή δεν έχει υποχρέωση καταβολής αποζημίωσης για υπερωριακή απασχόληση ή οποιαδήποτε άλλη αμοιβή στο προσωπικό του Αναδόχου ή τρίτων. 

Β.7.4.5  Ο Ανάδοχος εγγυάται για τη διάθεση του αναφερομένου στην προσφορά του, επιστημονικού και λοιπού προσωπικού, καθώς επίσης και συνεργατών, που θα διαθέτουν την απαιτούμενη εμπειρία, τεχνογνωσία και ικανότητα, ώστε να ανταποκριθούν πλήρως στις απαιτήσεις της σύμβασης, υπόσχεται δε και βεβαιώνει ότι θα επιδεικνύουν πνεύμα συνεργασίας κατά τις επαφές τους με τις αρμόδιες υπηρεσίες και τα στελέχη της Αναθέτουσας Αρχής ή των εκάστοτε υποδεικνυομένων από αυτήν προσώπων. Σε αντίθετη περίπτωση, η Αναθέτουσα Αρχή δύναται να ζητήσει την αντικατάσταση μέλους του προσωπικού του Αναδόχου, οπότε ο Ανάδοχος οφείλει, άμεσα, να προβεί σε αντικατάστασή του με άλλο πρόσωπο, ανάλογης εμπειρίας και προσόντων. 

Αντικατάσταση μέλους του προσωπικού του Αναδόχου, κατόπιν αιτήματός του, κατά τη διάρκεια της εκτέλεσης του Έργου, δύναται να γίνει μετά από έγκριση της Αναθέτουσας Αρχής και μόνο με άλλο πρόσωπο αντιστοίχων προσόντων ή εμπειρίας. Ο Ανάδοχος υποχρεούται να ειδοποιήσει την Αναθέτουσα Αρχή εγγράφως, τουλάχιστον τριάντα (30) ημερολογιακές ημέρες πριν από την αντικατάσταση. Ειδικότερα για τον Υπεύθυνο του έργου ή τον Αναπληρωτή αυτού το χρονικό διάστημα εγγράφου ειδοποιήσεως της ΚΕΔΚΕ περίπτωση αντικατάστασης ή αποχώρησής του, για οιοδήποτε λόγο, από την υλοποίηση του έργου, ορίζεται σε τουλάχιστον 45 ημέρες προ της ημερομηνίας της σκοπουμένης αντικαταστάσεως ή αποχωρήσεώς του. Στο διάστημα αυτό παρέχει κανονικά τις υπηρεσίες του. 

Σε περίπτωση που μέλη της Ομάδας Έργου του Αναδόχου αποχωρήσουν από αυτήν ή λύσουν τη συνεργασία τους μαζί του, ο Ανάδοχος υποχρεούται να εξασφαλίσει ότι κατά το χρονικό διάστημα, μέχρι την αποχώρησή τους, θα παρέχουν κανονικά τις υπηρεσίες τους και αφετέρου να αντικαταστήσει άμεσα τους αποχωρήσαντες συνεργάτες. 

Β.7.4.6  Ο Ανάδοχος οφείλει να ενεργεί με επιμέλεια και φροντίδα, ώστε να εμποδίζει πράξεις ή παραλείψεις, που θα μπορούσαν να έχουν αποτέλεσμα αντίθετο με το συμφέρον της Αναθέτουσας Αρχής.

Β.7.4.7  Απαγορεύεται η εκχώρηση από τον Ανάδοχο σε οποιονδήποτε τρίτο, των υποχρεώσεων και δικαιωμάτων που απορρέουν από τη Σύμβαση που θα συνάψει με την Αναθέτουσα Αρχή.

Β.7.4.8  Σε περίπτωση ανωτέρας βίας, η απόδειξη αυτής βαρύνει εξ’ ολοκλήρου τον ανάδοχο, ο οποίος υποχρεούται μέσα σε δέκα (10) ημέρες από τότε που συνέβησαν τα περιστατικά που συνιστούν την ανωτέρα βία να τα αναφέρει εγγράφως και να προσκομίσει στην Αναθέτουσα Αρχή τα απαραίτητα αποδεικτικά στοιχεία. 

Β.7.4.9  Η Αναθέτουσα Αρχή απαλλάσσεται από κάθε ευθύνη και υποχρέωση από τυχόν ατύχημα ή από κάθε άλλη αιτία κατά την εκτέλεση του έργου. Σε περίπτωση οποιασδήποτε παράβασης ή ζημίας που προκληθεί σε τρίτους από τα φυσικά πρόσωπα που απασχολεί ο Ανάδοχος ή οι υπεργολάβοι αυτού, υποχρεούται ο Ανάδοχος μόνος αυτός προς αποκατάστασή της. 

Β.7.4.10  Σε περίπτωση που ο Ανάδοχος είναι Ένωση/ Κοινοπραξία, τα μέλη που αποτελούν την Ένωση/ Κοινοπραξία, θα είναι από κοινού και εις ολόκληρον υπεύθυνα έναντι της Αναθέτουσας Αρχής για την εκπλήρωση όλων των απορρεουσών από την παρούσα υποχρεώσεών τους. Τυχόν υφιστάμενες μεταξύ τους συμφωνίες περί κατανομής των ευθυνών τους έχουν ισχύ μόνον στις εσωτερικές τους σχέσεις και σε καμία περίπτωση δεν δύνανται να προβληθούν έναντι της Αναθέτουσας Αρχής ως λόγος απαλλαγής του ενός μέλους από τις ευθύνες και τις υποχρεώσεις του άλλου ή των άλλων μελών για την ολοκλήρωση του έργου.

Σε περίπτωση που ο Ανάδοχος είναι Ένωση/ Κοινοπραξία και κατά τη διάρκεια της εκτέλεσης της Σύμβασης, οποιαδήποτε από τα μέλη της Ένωσης/ Κοινοπραξίας, εξαιτίας ανικανότητας για οποιοδήποτε λόγο ή λόγω ανωτέρας βίας, δεν μπορεί να ανταποκριθεί στις υποχρεώσεις του, τα υπόλοιπα μέλη συνεχίζουν να έχουν την ευθύνη ολοκλήρωσης της σύμβασης με τους ίδιους όρους.

Β.7.5 ΥΠΕΡΓΟΛΑΒΙΕΣ ΤΟΥ ΑΝΑΔΟΧΟΥ

Β.7.5.1 Επιτρέπεται στον Ανάδοχο, εφόσον το έχει ήδη αναφέρει στην προσφορά του και μέχρι ποσοστού 30% του φυσικού αντικειμένου του έργου, να αναθέσει οποιοδήποτε μέρος των υπηρεσιών που προσφέρει και που θα προκύψουν από τη σύμβαση, υπεργολαβικά σε τρίτους. Στην περίπτωση αυτή θα πρέπει να αναφέρει στην προσφορά του αναλυτικά τα τμήματα του έργου που θα αναθέσει υπεργολαβικά σε τρίτους, ενώ το 20% του ανθρώπινου δυναμικού που ο/ οι υπεργολάβος/οι θα απασχολήσει/ουν για το παρόν έργο θα πρέπει να προέρχεται από το μόνιμο προσωπικό – συνεργάτες αυτού/ αυτών. 

Β.7.5.2 Αντικατάσταση υπεργολάβου/ων που ο Ανάδοχος έχει συμπεριλάβει στην προσφορά του, δεν επιτρέπεται. Κατ’ εξαίρεση μπορεί να γίνει αποδεκτή σε περίπτωση ανωτέρας βίας ή ανυπερβλήτου κωλύματος, που καθιστούν επιβεβλημένη την διακοπή της συνεργασίας του Αναδόχου με υπεργολάβο/ υπεργολάβους που έχει συμπεριλάβει στην προσφορά του, εφόσον ο Ανάδοχος προβεί σε άμεση γνωστοποίηση της διακοπής αυτής στην Αναθέτουσα Αρχή και άμεση αντικατάσταση του/ τους με νέο υπεργολάβο με προσόντα αντίστοιχα του απελθόντος, και εφόσον διατυπωθεί σχετικά η σύμφωνη γνώμη της Αναθέτουσας Αρχής.

6.5.3 Σε κάθε περίπτωση, την πλήρη ευθύνη για την ολοκλήρωση του 
έργου, φέρει αποκλειστικά ο Ανάδοχος.

Β.7.6 ΕΜΠΙΣΤΕΥΤΙΚΟΤΗΤΑ

Β.7.6.1  Καθ’ όλη τη διάρκεια ισχύος της Σύμβασης, αλλά και μετά τη λήξη ή λύση αυτής, ο Ανάδοχος αναλαμβάνει την υποχρέωση να τηρήσει εμπιστευτικά και να μη γνωστοποιήσει σε τρίτους (συμπεριλαμβανομένων των εκπροσώπων του ελληνικού και διεθνούς Τύπου), χωρίς την προηγούμενη έγγραφη συγκατάθεση της Αναθέτουσας Αρχής, οποιαδήποτε έγγραφα ή πληροφορίες που θα περιέλθουν σε γνώση του κατά την εκτέλεση των υπηρεσιών και την εκπλήρωση των υποχρεώσεών του.  

Β.7.6.2  Ο Ανάδοχος δεν δύναται να προβαίνει σε δημόσιες δηλώσεις σχετικά με το έργο χωρίς την προηγούμενη συναίνεση της Αναθέτουσας Αρχής, ούτε να συμμετέχει σε δραστηριότητες ασυμβίβαστες με τις υποχρεώσεις του απέναντι στην Αναθέτουσα Αρχή. Ο Ανάδοχος δεν δεσμεύει την Αναθέτουσα Αρχή, με κανένα τρόπο, χωρίς την προηγούμενη γραπτή της συναίνεση.

Β.7.6.3  Η ανωτέρω υποχρέωση εχεμύθειας και λοιπές υποχρεώσεις καλύπτουν τον ίδιο τον Ανάδοχο, όπως και όλους τους συνεργάτες του και, εν γένει, πάσης φύσεως προστηθέντες ή βοηθούς εκπληρώσεώς του κατά την υλοποίηση του έργου.

Β.7.6.4 Κατά την εκτέλεση των καθηκόντων της, η Αναθέτουσα Αρχή και όλα τα εξουσιοδοτημένα απ’ αυτήν πρόσωπα οφείλουν να μην ανακοινώνουν σε κανένα, παρά μόνο στα πρόσωπα που δικαιούνται να γνωρίζουν, πληροφορίες που περιήλθαν σ' αυτούς κατά τη διάρκεια και με την ευκαιρία της υλοποίησης του έργου και αφορούν σε τεχνικά ή εμπορικά ζητήματα ή μεθόδους υλοποίησης  του έργου ή του Αναδόχου.

Β.7.7 ΠΝΕΥΜΑΤΙΚΑ ΔΙΚΑΙΩΜΑΤΑ

Β.7.7.1 Όλα τα αποτελέσματα - μελέτες, στοιχεία και κάθε άλλο έγγραφο ή αρχείο σχετικό με το έργο καθώς και όλα τα υπόλοιπα παραδοτέα- που θα αποκτηθούν ή θα αναπτυχθούν από τον Ανάδοχο αποτελεί περιουσιακό στοιχείο της Αναθέτουσας Αρχής, το οποίο έχει το δικαίωμα να το επαναχρησιμοποιήσει ελεύθερα .Όλο το υλικό που παράγεται παραδίδεται στην Αναθέτουσα Αρχή από τον Ανάδοχο κατά τη διάρκεια υλοποίησης του έργου, σύμφωνα με το συμβατικό χρονοδιάγραμμα του, αλλά και κατά την καθ’ οιονδήποτε τρόπο λήξης ή λύση της σύμβασης.
Β.7.7.2 Τα αποτελέσματα θα είναι πάντοτε στη διάθεση της Αναθέτουσας Αρχής  κατά τη διάρκεια ισχύος της σύμβασης, και εάν βρίσκονται στην κατοχή του Αναδόχου, αυτός οφείλει να τα παραδώσει στην της Αναθέτουσας Αρχής κατά την καθ’ οποιονδήποτε τρόπο λήξη ή λύση της σύμβασης. Σε περίπτωση αρχείων με στοιχεία σε ηλεκτρονική μορφή, ο Ανάδοχος υποχρεούται να συνοδεύσει την παράδοσή τους με έγγραφη τεκμηρίωση και με οδηγίες για την ανάκτηση / διαχείρισή τους.

. 

Β.7.7.3 Σε περίπτωση άσκησης αγωγής ή ενδίκου μέσου κατά της Αναθέτουσας Αρχής από τρίτο για οποιοδήποτε θέμα σχετικά με τα πνευματικά δικαιώματα των παραδοτέων του έργου ή των δημιουργημάτων που χρησιμοποιήθηκαν από το Ανάδοχο για την παραγωγή των παραδοτέων του, η Αναθέτουσα Αρχή οφείλει να ειδοποιήσει αμέσως και γραπτά με όλες τις απαραίτητες πληροφορίες τον Ανάδοχο, ο οποίος υποχρεούται να αμυνθεί, δικαστικά και εξωδικαστικά, για λογαριασμό της Αναθέτουσας Αρχής, έναντι του τρίτου. 

Σε κάθε περίπτωση, ο Ανάδοχος αφενός βαρύνεται με όλα τα έξοδα τα οποία θα κληθεί να καταβάλει η Αναθέτουσα Αρχή εξ αυτού του λόγου, συμπεριλαμβανομένης και κάθε δικαστικής δαπάνης ή αμοιβής δικηγόρων, αφετέρου υποχρεούται να αποζημιώσει την Αναθέτουσα Αρχή για κάθε θετική ή αποθετική ζημία που θα υποστεί από ενδεχόμενη αποδοχή της παραπάνω αγωγής ή του ένδικου μέσου. 

Β.7.8 ΕΦΑΡΜΟΣΤΕΟ ΔΙΚΑΙΟ – ΕΠΙΛΥΣΗ ΔΙΑΦΟΡΩΝ

Η παρούσα προκήρυξη και η σύμβαση που θα υπογραφεί από την κατακύρωση του διαγωνισμού με βάση την παρούσα προκήρυξη και την προσφορά του Αναδόχου ρητά συμφωνείται ότι διέπεται από το ελληνικό και κοινοτικό δίκαιο.

Η Αναθέτουσα Αρχή και ο Ανάδοχος καταβάλλουν κάθε προσπάθεια για τη φιλική επίλυση κάθε διαφοράς/ διένεξης πάνω στους όρους της παρούσας προκήρυξης και στην εκτέλεση της σύμβασης, σύμφωνα με τους κανόνες της καλής πίστης και των συναλλακτικών ηθών.

Σε περίπτωση που δεν επιτευχθεί φιλική επίλυση της διαφοράς μέσα σε εύλογο χρονικό διάστημα από την εμφάνιση της, τα μέρη υπόκεινται αποκλειστικώς για την επίλυσή της στην αρμοδιότητα των Ελληνικών Δικαστηρίων που εδρεύουν στην Αθήνα. 

Β.8  ΠΑΡΑΚΟΛΟΥΘΗΣΗ - ΠΑΡΑΛΑΒΗ ΤΟΥ ΕΡΓΟΥ ΤΟΥ ΑΝΑΔΟΧΟΥ

Β.8.1 Με απόφαση της  ΚΕΔΚΕ θα συστήσει Επιτροπή Παρακολούθησης και Παραλαβής του Έργου (ΕΠΠΕΣ) 

Β.8.2 Το έργο του Αναδόχου παρακολουθείται, καθοδηγείται και εγκρίνεται καθ’ όλη τη διάρκεια της σύμβασής του από την Αναθέτουσα Αρχή με βάση σχετικές εισηγήσεις της Επιτροπής Παρακολούθησης και Παραλαβής του έργου και του Υπευθύνου του έργου.

Β.8.3 Ο Ανάδοχος υποχρεούται να συνεργάζεται με την Επιτροπή Παρακολούθησης και Παραλαβής και να διευκολύνει στο έργο τους το προσωπικό και  τους συνεργάτες της Αναθέτουσας Αρχής και της Επιτροπής Παρακολούθησης και Παραλαβής του  Έργου.

Β.8.4 Η Επιτροπή Παρακολούθησης και Παραλαβής είναι αρμόδια για την παρακολούθηση, την αξιολόγηση και τον έλεγχο των επιμέρους ενεργειών  και του συνόλου του έργου του Αναδόχου, συντάσσοντας σχετικά πρωτόκολλα προσωρινής και οριστικής παραλαβής του έργου. 

Β.8.5  Αναλυτικά ο τρόπος εκτέλεσης, παρακολούθησης και παραλαβής του έργου θα περιγράφεται στη σύμβαση μεταξύ Αναδόχου και Αναθέτουσας Αρχής, και θα περιλαμβάνει τα παραδοτέα που ορίζονται στο  Μέρος Α της παρούσας. 
Β.9 ΠΕΡΙΕΧΟΜΕΝΑ ΦΑΚΕΛΩΝ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ  ΥΠΟΨΗΦΙΩΝ
Ο Φάκελος «ΔΙΚΑΙΟΛΟΓΗΤΙΚΑ» περιέχει τα δικαιολογητικά τα οποία ορίζονται αναλυτικά στην παράγραφο Β.2.3, Μέρους Β της παρούσας προκήρυξης και τα οποία οι προσφέροντες θα πρέπει να έχουν καταγράψει σε σχετικό πίνακα που τον επισυνάπτουν στον εν λόγω υποφάκελο, ακολουθώντας την σειρά της ανωτέρω παραγράφου.

Το προσήκον περιεχόμενο των φακέλων τεχνικής και οικονομικής προσφοράς των υποψηφίων αναλύεται περαιτέρω ως ακολούθως. 

Β.9.1 ΦΑΚΕΛΟΣ ΤΕΧΝΙΚΗΣ ΠΡΟΣΦΟΡΑΣ

Ο φάκελος " ΤΕΧΝΙΚΗ ΠΡΟΣΦΟΡΑ" θα πρέπει να λαμβάνει υπόψη του και να βασίζεται στην περιγραφή του φυσικού αντικειμένου όπως αυτή αναπτύχθηκε στο Μέρους Α της παρούσας. 

Ο Φάκελος “ΤΕΧΝΙΚΗ ΠΡΟΣΦΟΡΑ”, διαιρείται στις παρακάτω ενότητες, τα περιεχόμενα των οποίων περιγράφονται στην συνέχεια:

1. Μεθοδολογία Υλοποίησης του Έργου
2. Ομάδα Έργου
Β.9.1.1 Μεθοδολογία Υλοποίησης του Έργου
Η ενότητα  «Μεθοδολογία υλοποίησης του έργου» περιέχει αναλυτική περιγραφή του τρόπου με τον οποίο ο υποψήφιος Ανάδοχος σκοπεύει να προσεγγίσει το έργο. Ιδιαίτερη έμφαση θα πρέπει να δοθεί: 
1. στην τεκμηρίωση της επάρκειας της προτεινόμενης υλοποίησης

2. στο βαθμό αντίληψης για τους στόχους και το αντικείμενο του έργου, την ανάλυση των κρίσημων επιμέρους ζητημάτων, στην καταγραφή πιθανών προβλημάτων που μπορεί να προκύψουν κατά τη διεξαγωγή συγκεκριμένων εργασιών και στον τρόπο αντιμετώπισης τους.
3. στο οργανωτικό σχήμα του Έργου και τη μεθοδολογία διασφάλισης της ποιότητας, 
4. στο αναλυτικό χρονοδιάγραμμα υλοποίησης και τον προγραμματισμό ολοκλήρωσης των επιμέρους παραδοτέων. 
5. στη στρατηγική που προτίθεται να χρησιμοποιήσει σε όλα τα στάδια της υλοποίησης του φυσικού αντικειμένου και την αναλυτική προσέγγιση που θα ακολουθήσει 
6. στις διαδικασίες μεταφοράς τεχνολογίας - τεχνογνωσίας, τον τρόπο συνεργασίας με το προσωπικό της ΚΕΔΚΕ και του ΙΤΑ, τις συντονισμένες επαφές και συνεργασίες που πρόκειται να κάνει με τους Αναδόχους των υποέργων του Κυρίως Εργου , κλπ.
7. οποιοδήποτε επιπλέον στοιχείο τεκμηριώνει πληρέστερα την πρόταση του υποψήφιου Αναδόχου και απαντά στις επιμέρους απαιτήσεις που τίθενται στην παρούσα διακήρυξη, αλλά και στα αντίστοιχα κριτήρια αξιολόγησης.
Β.9.1.2 Ομάδα Εργου
Η Ενότητα «Ομάδα Έργου» περιλαμβάνει:

1. Αναλυτική περιγραφή της δομής και οργάνωσης της ομάδας των στελεχών που θα εμπλακούν στο έργο, με σαφή αναφορά στον τρόπο οργάνωσης και διοίκησης του Έργου.

2. Κατάλογο στελεχών του υποψήφιου Αναδόχου τα οποία προτείνονται για τη στελέχωση της Ομάδας Έργου, με αναφορά στο ρόλο τους, το εύρος εμπλοκής τους στην υλοποίηση του Έργου, και στα ειδικά καθήκοντα που κατά περίπτωση αναλαμβάνουν, για κάθε στέλεχος χωριστά.

3. Τρόπο υλοποίησης της προτεινόμενης μεθοδολογίας από τα μέλη της Ομάδας Έργου.
4. Αναφορά στους Εμπειρογνώμονες και στις ειδικές απαιτήσεις που αυτοί θα καλύπτουν, τη σχέση τους με το γενικότερο διοικητικό σχήμα, καθώς και τους ρόλους που θα αναλάβουν στο πλαίσιο του Έργου.

5. Τον Υπεύθυνο της Ομάδας Συμβούλου Τεχνικής Υποστήριξης (ΥΣΤΥ) που θα ηγηθεί της Ομάδας Έργου, όπως και τον Αναπληρωτή του.

6. Συμπληρωμένους τους Πίνακες 1 και 2 που ακολουθούν, στον οποίο θα δίνονται αναλυτικά στοιχεία απασχόλησης καθενός από τα Μέλη της Ομάδας Έργου.
ΠΙΝΑΚΑΣ 1: ΣΤΟΙΧΕΙΑ ΑΠΑΣΧΟΛΗΣΗΣ ΟΜΑΔΑΣ ΕΡΓΟΥ

	Ονοματεπώνυμο Στελέχους
	Εταιρία
	Θέση στην Ομάδα Έργου
	Αρμοδιότητες / καθήκοντα
	Απασχόληση στο Έργο σε ανθρωπομήνες

	
	
	
	
	

	
	
	
	
	

	
	
	
	
	

	
	
	
	
	

	
	
	
	ΣΥΝΟΛΟ Α/Μ
	


ΠΙΝΑΚΑΣ 2: ΣΤΟΙΧΕΙΑ ΑΠΑΣΧΟΛΗΣΗΣ ΕΜΠΕΙΡΟΓΝΩΜΟΝΩΝ

	Ονοματεπώνυμο Εμπειρογνώμονα
	Εταιρία
	Ειδίκευση Εμπειρογνώμονα 
	Παρεχόμενες Υπηρεσίες όπου εμπλέκονται οι Εμπειρογνώμονες 
	Απασχόληση στο Έργο σε ανθρωπομήνες

	
	
	
	
	

	
	
	
	
	

	
	
	
	
	

	
	
	
	
	

	
	
	
	ΣΥΝΟΛΟ Α/Μ
	


Όπου συμπληρώνεται :

· Στη 1η στήλη «Ονοματεπώνυμο» : το ονοματεπώνυμο κάθε προτεινόμενου στελέχους της Ομάδας Έργου (το ίδιο ισχύει και για τον πίνακα των Εμπειρογνωμόνων),

· Στη 2η στήλη «Εταιρία» : η εταιρία στην οποία απασχολείται το στέλεχος. Σε περίπτωση Ένωσης / Κοινοπραξίας και εφόσον το στέλεχος είναι εξωτερικός συνεργάτης ή στέλεχος υπεργολάβου, σημειώνεται το μέλος της Ένωσης / Κοινοπραξίας με το οποίο έχει δηλωθεί συνεργασία.

· Στη 3η στήλη 

· του Πίνακα 1 «Θέση στην Ομάδα Έργου»: ο ρόλος του στελέχους, σύμφωνα με την προτεινόμενη οργάνωση της Ομάδας Έργου 

· του Πίνακα 2 «Ειδίκευση Εμπειρογνώμονα» : το γνωστικό τους αντικείμενο

· Στη 4η στήλη 

· του Πίνακα 1 «Αρμοδιότητες / Καθήκοντα»: οι βασικές αρμοδιότητες και τα βασικά καθήκοντα που θα έχει το εν λόγω στέλεχος στην Ομάδα Έργου 

· του Πίνακα 2 «Παρεχόμενες Υπηρεσίες στις οποίες εμπλέκονται οι Εμπειρογνώμονες»: οι εξειδικευμένες υπηρεσίες που παρέχουν οι Εμπειρογνώμονες και οι οποίες άπτονται των ειδικών καθηκόντων της τεχνικής υποστήριξης στο έργο. Η συμπλήρωση πρέπει να γίνει ανά Εμπειρογνώμονα και ανά παρεχόμενη υπηρεσία, έτσι αν κάποιος Εμπειρογνώμονας συμμετέχει στην εκπόνηση δύο μελετών, η συμπλήρωση πρέπει να γίνει διακριτά και για τις δύο.

· Στη 5η στήλη «Απασχόληση στο Έργο σε ανθρωπομήνες» αναφέρονται οι ανθρωπομήνες (Α/Μ) που θα απασχοληθεί κάθε στέλεχος σύμφωνα με την πρόταση του υποψηφίου Αναδόχου.

7. Αντικατάσταση του Υπευθύνου, ή των μελών της Ομάδας Έργου κατά την διάρκεια της σύμβασης μπορεί να γίνει μόνο μετά από έγκριση της Αναθέτουσας Αρχής και σύμφωνα με τις προϋποθέσεις και τη διαδικασία που ορίζεται στην Παράγραφο Β.7.4.5, Μέρους Β της παρούσας. 
8. Οποιοδήποτε επιπλέον στοιχείο τεκμηριώνει πληρέστερα την πρόταση του υποψήφιου Αναδόχου και απαντά στις επιμέρους απαιτήσεις που τίθενται στην παρούσα διακήρυξη, αλλά και στα αντίστοιχα κριτήρια αξιολόγησης.

Β.9.2 ΦΑΚΕΛΟΣ ΟΙΚΟΝΟΜΙΚΗΣ ΠΡΟΣΦΟΡΑΣ

Ο φάκελος «Οικονομικής Προσφορά» περιλαμβάνει, συμπληρωμένους και υπογεγραμμένους, τους πίνακες του Παραρτήματος Ι της παρούσης.
Β.9.2.1 Όλες οι τιμές θα είναι εκφρασμένες σε ευρώ και θα αναγράφονται αριθμητικά και ολογράφως. Ο ΦΠΑ θα αναγράφεται (αριθμητικά και ολογράφως) χωριστά ως ποσοστό και ως ποσό.

Β.9.2.2 Ως συμβατικό τίμημα του υποψηφίου Αναδόχου για τις υπηρεσίες που θα προσφέρει, ορίζεται το συνολικό άθροισμα της Οικονομικής Προσφοράς του (Πίνακες, Παραρτήματος Ι της παρούσας), το οποίο δεν μπορεί να υπερβαίνει σε καμιά περίπτωση το ποσό του συνολικού προϋπολογισμού του έργου. 

Β.9.2.3 Ο υποψήφιος Ανάδοχος θα πρέπει να είναι σε θέση να τεκμηριώσει την Οικονομική του Προσφορά, βασιζόμενος στα στοιχεία της Τεχνικής του Προσφοράς. 

Σε διαφορετική περίπτωση η Επιτροπή Αξιολόγησης δύναται να θεωρήσει ότι ο παραπάνω πίνακας δεν συντάχθηκε σύμφωνα με τους ορισμούς της προκήρυξης, και ότι η προσφορά είναι αόριστη και ανεπίδεκτη εκτιμήσεως, και να την απορρίψει στο σύνολό της.

Η Αναθέτουσα Αρχή διατηρεί επίσης το δικαίωμα να ζητήσει από τους συμμετέχοντες πρόσθετα στοιχεία για την τεκμηρίωση του εύλογου ή μη των προσφερόμενων τιμών, οι δε συμμετέχοντες υποχρεούνται να παρέχουν αυτά. 

Εκ νέου επισημαίνεται, ότι προσφορές στις οποίες δεν προκύπτουν με σαφήνεια οι προσφερόμενες τιμές ή η συνολική τιμή απορρίπτονται. Σε κάθε περίπτωση που ένα ποσό προκύπτει ως συνάρτηση άλλων (κατόπιν προσθέσεως, άλλης μαθηματικής πράξεως, εκπτώσεως, κλπ.) και υπολογιστεί εσφαλμένα σε κάποια προσφορά, τότε λαμβάνεται υπόψη το ποσό που προκύπτει μετά την σχετική ορθή εκτέλεση της αντίστοιχης μαθηματικής πράξης ή εκπτώσεως, κλπ. Σε περίπτωση όμως που οι λογιστικές διαφορές είναι πολλές σε πλήθος ή η διόρθωσή τους επιφέρει σημαντική διαφοροποίηση του συνολικού τιμήματος της προσφοράς, τότε η προσφορά μπορεί να απορριφθεί στο σύνολό της.

Β.9.2.4 Εάν οι τιμές ενός υποψηφίου Αναδόχου είναι ιδιαίτερα χαμηλές, σύμφωνα με τα οριζόμενα στην παράγραφο Β.4.2.3.2 Μέρους Β της παρούσας, ή κατά τη γνώμη της Επιτροπής Διαγωνισμού είναι αναιτιολόγητες, η Επιτροπή μπορεί να καλέσει τον υποψήφιο Ανάδοχο να τις αιτιολογήσει και αν αυτός δεν προσφέρει επαρκή αιτιολόγηση θα αποκλειστεί από τον διαγωνισμό, σύμφωνα με το άρθρο 37 της Κοινοτικής Οδηγίας 92/50/ΕΟΚ του Συμβουλίου της 18/6/1992  (Π.Δ. 346/98 άρ άρθρο 31).
Β.9.2.5 Οι παραπάνω τιμές δεν αναπροσαρμόζονται για οποιονδήποτε λόγο καθ’ όλη τη διάρκεια της σύμβασης, ακόμη και σε ενδεχόμενη ανάθεση νέων ή συμπληρωματικών υπηρεσιών, δοθέντος ότι ο Ανάδοχος θεωρεί τον κίνδυνο απρόοπτου μεταβολής των οικονομικών συνθηκών ως ενδεχόμενο και τον αποδέχεται.

Β.10  ΑΞΙΟΛΟΓΗΣΗ ΠΡΟΣΦΟΡΩΝ

Η διαδικασία αξιολόγησης των προσφορών περιγράφεται στις παραγράφους Β.4.1 και Β.4.1.2 Μέρους Β της παρούσας. Η αξιολόγηση των προσφορών αναλύεται, περαιτέρω, ως ακολούθως.

Β.10.1 ΕΛΕΓΧΟΣ ΔΙΚΑΙΟΛΟΓΗΤΙΚΩΝ ΣΥΜΜΕΤΟΧΗΣ – ΚΡΙΤΗΡΙΩΝ ΠΟΙΟΤΙΚΗΣ ΕΠΙΛΟΓΗΣ

Η διαδικασία ελέγχου των δικαιολογητικών συμμετοχής και των κριτηρίων ποιοτικής επιλογής διεξάγεται σύμφωνα με τα αναφερόμενα στην παράγραφο Β.4.2.1, Μέρος Β της παρούσας.

β.10.1.1 ελέγχοσ δικαιολογητικών συμμετοχής

Ο έλεγχος των δικαιολογητικών συμμετοχής που ορίζονται στις παραγράφους Β.2.3.1 και Β.2.3.2, Μέρους Β της παρούσας, διεξάγεται σύμφωνα με τη διαδικασία που περιγράφεται ανωτέρω στην παράγραφο Β.4.2.1, Μέρους Β.

β.10.1.2 ελεγχος πληρωσης ΚΡΙΤΗΡΙΩΝ ποιοτικHς επιλοΓΗς

Προϋπόθεση ποιοτικής επιλογής των υποψηφίων αναδόχων είναι, πέραν της προσήκουσας ύπαρξης των παραπάνω προβλεπόμενων δικαιολογητικών και η εκπλήρωση των παρακάτω κριτηρίων :

Α.
Κριτήριο χρηματοοικονομικής ικανότητας του υποψηφίου αναδόχου: Αναφορικά με το θέμα θα εξετασθεί η εκ μέρους του προσφέροντα πλήρωση των κριτηρίων χρηματοοικονομικής ικανότητάς του, με βάση τα υποβληθέντα στοιχεία που προβλέπονται στο Μέρος Β, παράγραφοι Β.2.3.3.1 σημεία (1) και (2) και Β.2.3.3.2 σημείο (1) ανωτέρω της παρούσας.

Β.
Κριτήριο τεχνικής ικανότητας του υποψηφίου Αναδόχου: Αναφορικά με το θέμα θα εξεταστεί η εκ μέρους του προσφέροντα πλήρωση των κριτηρίων τεχνικής ικανότητας του, με βάση τα υποβληθέντα στοιχεία που προβλέπονται στο Μέρος Β, παράγραφος Β.2.3.3.2 σημείο (1) και (2) ανωτέρω της παρούσας.
Στις περιπτώσεις ενώσεων ή κοινοπραξιών τα παραπάνω κριτήρια ελέγχονται για τους συμμετέχοντες σε αυτές αθροιστικά.

Β.10.2 ΑΞΙΟΛΟΓΗΣΗ ΤΕΧΝΙΚΗΣ ΠΡΟΣΦΟΡΑΣ

Η διαδικασία αξιολόγησης της Τεχνικής Προσφοράς περιγράφεται στην παράγραφο Β.4.2.2 Μέρος Β της παρούσας.
Β.10.2.1 Η αξιολόγηση των Τεχνικών Προσφορών συνίσταται στη βαθμολόγηση επί 
μέρους ομάδων κριτηρίων. Η ομάδα κριτηρίων που αφορά στην Αξιολόγηση της Τεχνικής Προσφοράς  έχει συντελεστή βαρύτητας 80%. 

Β.10.2.2 Η αξιολόγηση βασίζεται στο φάκελο «ΤΕΧΝΙΚΗ  ΠΡΟΣΦΟΡΑ» κάθε προσφοράς.

Η βαθμολόγηση κάθε ομάδας κριτηρίων (Α και Β) με συντελεστή μικρότερο του 50% του αντίστοιχου μέγιστου συνολικού συντελεστή της συνεπάγεται απόρριψη του συνόλου της προσφοράς ως απαράδεκτης και συνιστά αποκλεισμό του διαγωνιζομένου από τη συνέχιση της διαδικασίας.
Απορρίπτεται επίσης ως απαράδεκτη η προσφορά που συγκεντρώνει συνολικό (Α συν Β) συντελεστή βαρύτητας μικρότερο του 70% του μέγιστου συνολικού συντελεστή βαρύτητας.

	ΟΜΑΔΑ ΚΡΙΤΗΡΙΩΝ
	ΣΥΝΤΕΛΕΣΤΗΣ ΒΑΡΥΤΗΤΑΣ

	Ομάδα Α. ΜΕΘΟΔΟΛΟΓΙΚΗ ΠΡΟΣΕΓΓΙΣΗ ΥΛΟΠΟΙΗΣΗΣ ΤΟΥ ΕΡΓΟΥ
	(σ1)70%

	1. Τεκμηρίωση επάρκειας προτεινόμενης λύσης
	15%

	2. Κατανόηση των απαιτήσεων και των στόχων του έργου και ενσωμάτωσή τους στην τεχνική προσφορά
	10%

	3.  Διασφάλιση διαδικασιών ποιότητας
	5%

	4. Χρονοπρογραμματισμός και περιγραφή των επιμέρους εργασιών και παραδοτέων
	10%

	5. Υπηρεσίες υποστήριξης για την ορθή υλοποιήση του Κυρίως Εργου
	15%

	6. Μεθοδολογία, οργάνωση στρατηγική υλοποιήσης
	10%

	7. Μεταφορά τεχνολογίας – τεχνογνωσίας 
	5%

	Ομάδα Β. ΟΡΓΑΝΩΣΗ ΤΟΥ ΕΡΓΟΥ
	(σ2)30%

	1. Σχήμα Διοίκησης και Οργάνωσης του Έργου
	10%

	2. Στελέχωση, διαθεσιμότητα και καταλληλότητα ΥΣΤΥ και ΑΥΣΤΥ: Προσόντα, καταλληλότητα σε συνδυασμό με βαθμό εμπλοκής (με βάση προσφερόμενους ανθρωπο-μήνες) ΥΣΤΥ και Αναπληρωτή ΥΣΤΥ
	10%

	3. Στελέχωση, διαθεσιμότητα και καταλληλότητα της Ομάδας Έργου  : Προσόντα, καταλληλότητα σε συνδυασμό με βαθμό εμπλοκής (με βάση προσφερόμενους ανθρωπο-μήνες) Ομάδας Έργου
	8%

	4. Διαθεσιμότητα και καταλληλότητα Εμπειρογνωμόνων:Προσόντα, καταλληλότητα σε συνδυασμό με βαθμό εμπλοκής (με βάση προσφερόμενους ανθρωπο-μήνες) Ομάδας Εμπειρογνωμόνων
	2%




Β.10.3 ΑΞΙΟΛΟΓΗΣΗ ΟΙΚΟΝΟΜΙΚΗΣ ΠΡΟΣΦΟΡΑΣ
Η διαδικασία αξιολόγησης της Οικονομικής Προσφοράς περιγράφεται στην παράγραφο Β.4.2.3 Μέρος Β της παρούσας.

Β.10.3.1 Το κριτήριο που αφορά στην Αξιολόγηση της Οικονομικής Προσφοράς έχει συντελεστή βαρύτητας 20%. 

Β.10.3.2 Η αξιολόγηση βασίζεται στο φάκελο «ΟΙΚΟΝΟΜΙΚΗ  ΠΡΟΣΦΟΡΑ» κάθε προσφοράς. 
Β. 10.4 ΤΕΛΙΚΗ ΑΞΙΟΛΟΓΗΣΗ

Κατά την Τελική Αξιολόγηση, υπολογίζεται η συνολική βαθμολογία των προσφορών και πραγματοποιείται η κατάταξή τους κατά φθίνουσα τάξη, λαμβανομένων υπ’ όψιν μέχρι δύο (2) δεκαδικών ψηφίων, με βάση τον παρακάτω τύπο:

Λi = [0,80 * (Βi / Βmax) + 0,20 * (Kmin/Ki)]*100

όπου:

Βmax 

η συνολική βαθμολογία που έλαβε η καλύτερη Τεχνική Προσφορά 

Βi

η συνολική βαθμολογία της Τεχνικής Προσφοράς i

Kmin 

το συνολικό συγκριτικό κόστος της Προσφοράς με τη μικρότερη τιμή 

Κi

το συνολικό συγκριτικό κόστος της Προσφοράς i 

Ως πλέον συμφέρουσα από οικονομική άποψη προσφορά θεωρείται εκείνη που συγκέντρωσε την μεγαλύτερη συνολική βαθμολογία, δηλαδή το μεγαλύτερο Λ.

Σε περίπτωση ισοβαθμίας, προκρίνεται η προσφορά με το μεγαλύτερο βαθμό τεχνικής προσφοράς.  Σε περίπτωση ισοβαθμίας και στην τεχνική προσφορά, ο Ανάδοχος αναδεικνύεται με κλήρωση. 

Η αξιολόγηση των προσφορών θα στηριχθεί αποκλειστικά και μόνο στα ανωτέρω κριτήρια.

                                           Αθήνα, 08/06/07
                                       (Τόπος- Ημερομηνία)

ΕΓΚΡΙΘΗΚΕ

Με την αριθμό πρωτ. 908/14-3-2007 απόφαση του Δ.Σ. της ΚΕΔΚΕ

                                      Ο Πρόεδρος της ΚΕΔΚΕ 

                                           Νικήτας Κακλαμάνης
ΠΑΡΑΡΤΗΜΑΤΑ

ΠΑΡΑΡΤΗΜΑ Ι: ΠΙΝΑΚΕΣ ΟΙΚΟΝΟΜΙΚΗΣ ΠΡΟΣΦΟΡΑΣ
ΠΙΝΑΚΑΣ I: Υπηρεσίες Τεχνικής Υποστήριξης

	ΟΝΟΜ/ΜΟ ΣΤΕΛΕΧΟΥΣ
	ΕΤΑΙΡΙΑ
	ΠΑΡΑΔΟΤΕΑ


	ΑΠΑΣΧΟ-ΛΗΣΗ

(σε Α/Μ)
	ΚΟΣΤΟΣ Α/Μ

(€)
	ΣΥΝΟΛΟ (€) ΧΩΡΙΣ ΦΠΑ
	ΦΠΑ (%)
	ΦΠΑ (€) ΠΟΣΟ
	ΣΥΝΟΛΟ (€) ΜΕ Φ.Π.Α.
	ΠΑΡΑΤΗΡΗΣΕΙΣ

	ΥΣΤΥ – Project Manager
	
	
	
	
	
	
	
	
	

	ΑΥΣΤΥ -

Deputy Project Manager
	
	
	
	
	
	
	
	
	

	ΟΡΓΑΝΩΣΗ ΟΛΟΚΛΗΡΩΜΕΝΟΥ ΠΛΑΙΣΙΟΥ ΔΙΑΧΕΙΡΙΣΗΣ ΚΑΙ ΠΡΟΓΡΑΜΜΑΤΙΣΜΟΣ ΥΛΟΠΟΙΗΣΗΣ ΚΥΡΙΩΣ ΕΡΓΟΥ

	
	
	Π1.1Πλάνο Διαχείρισης Έργου
	
	
	
	
	
	
	

	Στελέχη Ομάδας Έργου
	
	
	
	
	
	
	
	
	

	
	
	Π1.2 Αναλυτικό Πρόγραμμα Υλοποίησης
	
	
	
	
	
	
	

	Στελέχη Ομάδας Έργου
	
	
	
	
	
	
	
	
	

	ΠΑΡΑΚΟΛΟΥΘΗΣΗ - ΥΠΟΣΤΗΡΙΞΗ ΤΗΣ ΠΟΡΕΙΑΣ  ΥΛΟΠΟΙΗΣΗΣ ΤΟΥ ΚΥΡΙΩΣ ΕΡΓΟΥ 

	
	
	Π2.1 Μηνιαίες και Τριμηνιαίες αναφορές προόδου 
	
	
	
	
	
	
	

	Στελέχη Ομάδας Έργου
	
	
	
	
	
	
	
	
	

	
	
	Π2.2 Ετήσια αναφορά ενεργειών
	
	
	
	
	
	
	

	Στελέχη Ομάδας Έργου
	
	
	
	
	
	
	
	
	

	
	
	Π2.3 Τελική αναφορά πεπραγμένων 
	
	
	
	
	
	
	

	Στελέχη Ομάδας Έργου
	
	
	
	
	
	
	
	
	

	ΥΠΟΣΤΗΡΙΞΗ ΤΩΝ ΔΙΑΔΙΚΑΣΙΩΝ ΠΑΡΑΛΑΒΗΣ ΤΟΥ ΚΥΡΙΩΣ ΕΡΓΟΥ

	
	
	Π3.1 Τεχνικές εκθέσεις/εμπειρογνωμοσύνες 
	
	
	
	
	
	
	

	Στελέχη (Ομάδας Έργου, Εμπειρογνώμονες)
	
	
	
	
	
	
	
	
	

	
	
	Π3.2 Αναφορές προϋποθέσεων παραλαβής
	
	
	
	
	
	
	

	Στελέχη Ομάδας Έργου
	
	
	
	
	
	
	
	
	

	
	
	Π3.3 Αναφορά αξιολόγησης δοκιμών/ελέγχων
	
	
	
	
	
	
	

	Στελέχη Ομάδας Έργου
	
	
	
	
	
	
	
	
	

	
	
	ΣΥΝΟΛΟ :
	
	
	
	
	
	
	


ΠΙΝΑΚΑΣ II: Λοιπές υποστηρικτικές υπηρεσίες

	ΑΛΛΕΣ ΔΑΠΑΝΕΣ

	ΠΕΡΙΓΡΑΦΗ ΔΑΠΑΝΗΣ


	ΠΟΣΟΤΗΤΑ 

(εφόσον προσδιορίζεται)
	ΤΙΜΗ ΜΟΝΑΔΑΣ
	ΣΥΝΟΛΟ (€) ΧΩΡΙΣ ΦΠΑ
	ΦΠΑ (%)
	ΦΠΑ (€) ΠΟΣΟ
	ΣΥΝΟΛΟ (€) ΜΕ ΦΠΑ

	
	
	
	
	
	
	
	

	
	
	
	
	
	
	
	

	
	
	
	
	ΣΥΝΟΛΟ:
	
	
	
	


ΠΙΝΑΚΑΣ III: Συγκεντρωτικός Πίνακας Οικονομικής Προσφοράς
	ΠΕΡΙΓΡΑΦΗ ΔΑΠΑΝΗΣ
	ΣΥΝΟΛΟ (€) ΧΩΡΙΣ ΦΠΑ
	ΦΠΑ (%)
	ΦΠΑ (€) ΠΟΣΟ
	ΣΥΝΟΛΟ (€) ΜΕ ΦΠΑ

	ΥΠΗΡΕΣΙΕΣ 
	
	
	
	

	ΑΛΛΕΣ ΔΑΠΑΝΕΣ 
	
	
	
	

	ΣΥΝΟΛΟ:
	
	
	
	


ΠΑΡΑΡΤΗΜΑ ΙΙ: ΥΠΟΔΕΙΓΜΑΤΑ ΕΓΓΥΗΤΙΚΩΝ ΕΠΙΣΤΟΛΩΝ
1. ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΣΥΜΜΕΤΟΧΗΣ

ΕΓΓΥΗΤΙΚΗ ΕΠΙΣΤΟΛΗ ΣΥΜΜΕΤΟΧΗΣ

ΕΚΔΟΤΗΣ .......................................................................

Ημερομηνία έκδοσης ...........................

Προς:  
ΚΕΝΤΡΙΚΗ ΕΝΩΣΗ ΔΗΜΩΝ ΚΑΙ ΚΟΙΝΟΤΗΤΩΝ 
Γενναδίου 8
T.K.10678, Αθήνα
Εγγυητική επιστολή μας υπ’ αριθμ. ............... για  ευρώ  20.000
Με την παρούσα εγγυόμαστε, ανέκκλητα και ανεπιφύλακτα παραιτούμενοι του  δικαιώματος της διαιρέσεως και διζήσεως, υπέρ 

{Σε περίπτωση μεμονωμένης εταιρίας: της Εταιρίας ……………….. οδός …………………. αριθμός ……………… ΤΚ ……………………..,}

{ή σε περίπτωση Ένωσης ή Κοινοπραξίας: των Εταιριών 

α)…….….... οδός ............................. αριθμός .................ΤΚ………………

β)……….…. οδός ............................. αριθμός .................ΤΚ………………

γ)………….. οδός ............................. αριθμός .................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας,} και μέχρι του ποσού των ευρώ 20.000, για τη συμμετοχή στο διενεργούμενο διαγωνισμό της ΚΕΔΚΕ για εκτέλεση του έργου ΠΑΡΟΧΗ ΥΠΗΡΕΣΙΩΝ ΣΥΜΒΟΥΛΟΥ ΤΕΧΝΙΚΗΣ ΥΠΟΣΤΗΡΙΞΗΣ συνολικής αξίας 400.000,00 €, σύμφωνα με τη με την υπ’  αριθμό Πρωτ. 908/14-3-07 
Διακήρυξή σας. 

Η παρούσα εγγύηση καλύπτει καθ’ όλο το χρόνο ισχύος της μόνο τις από τη συμμετοχή στον ανωτέρω διαγωνισμό απορρέουσες υποχρεώσεις

{Σε περίπτωση μεμονωμένης εταιρίας: της εν λόγω Εταιρίας. }

{ή σε περίπτωση Ένωσης ή Κοινοπραξίας: των Εταιριών της Ένωσης ή Κοινοπραξίας ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας. }

Το ανωτέρω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά χωρίς καμία από μέρους μας αντίρρηση ή ένσταση και χωρίς να ερευνηθεί το βάσιμο ή μη της απαίτησής σας, μέσα σε τρεις (3) ημέρες από την  έγγραφη ειδοποίησή σας.

Η παρούσα ισχύει μέχρι και την  ………………

(Σημείωση προς την Τράπεζα : ο χρόνος ισχύος πρέπει να είναι μεγαλύτερος τουλάχιστον κατά ένα (1) μήνα του χρόνου ισχύος της προσφοράς).

Αποδεχόμαστε να παρατείνουμε την ισχύ της εγγύησης, ύστερα από απλό έγγραφο της Υπηρεσίας σας, με την προϋπόθεση ότι το σχετικό αίτημα σας θα μας υποβληθεί πριν από την ημερομηνία λήξη της.

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

2. ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΠΡΟΚΑΤΑΒΟΛΗΣ
ΕΓΓΥΗΤΙΚΗ ΕΠΙΣΤΟΛΗ ΠΡΟΚΑΤΑΒΟΛΗΣ

ΕΚΔΟΤΗΣ .......................................................................

Ημερομηνία έκδοσης ...........................

Προς:  
ΚΕΝΤΡΙΚΗ ΕΝΩΣΗ ΔΗΜΩΝ ΚΑΙ ΚΟΙΝΟΤΗΤΩΝ 
Γενναδίου 8
T.K.10678, Αθήνα
Εγγυητική επιστολή μας υπ’ αριθμ. ............... για  ευρώ .......................

Με την παρούσα εγγυόμαστε ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως υπέρ 

{Σε περίπτωση μεμονωμένης εταιρίας : της Εταιρίας …………………. Οδός …………………. Αριθμός ……. Τ.Κ. ………} 

{ή σε περίπτωση Ένωσης ή Κοινοπραξίας : των Εταιριών 

α) ……………… οδός ……………… αριθμός ………………. Τ.Κ. …………..

β) ……………… οδός ……………… αριθμός ………………. Τ.Κ. ………….. 

γ) ……………… οδός ……………… αριθμός ………………. Τ.Κ. ………….. 

……

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας.}

για την λήψη προκαταβολής για την χορήγηση του …% της συμβατικής αξίας,  ευρώ ………… σύμφωνα με τη σύμβαση με αριθμό...................και τη Διακήρυξή σας με αριθμό………., στο πλαίσιο του διενεργούμενου διαγωνισμού της …………. για εκτέλεση του έργου «ΠΑΡΟΧΗ ΥΠΗΡΕΣΙΩΝ ΣΥΜΒΟΥΛΟΥ ΤΕΧΝΙΚΗΣ ΥΠΟΣΤΗΡΙΞΗΣ» συνολικής αξίας …………….., και μέχρι του ποσού των ευρώ .........................πλέον τόκων επί της προκαταβολής αυτής που θα καταλογισθούν σε βάρος της Εταιρίας …………… ή, σε περίπτωση Ένωσης ή Κοινοπραξίας, υπέρ των Εταιριών της Ένωσης ……………… ή Κοινοπραξίας ……………. 

Το ανωτέρω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά χωρίς καμία από μέρους μας αντίρρηση ή ένσταση και χωρίς να ερευνηθεί το βάσιμο ή μη της απαίτησής σας, μέσα σε τρεις (3) ημέρες από την  έγγραφη ειδοποίησή σας.

Η παρούσα ισχύει μέχρις ότου αυτή μας επιστραφεί ή μέχρις ότου λάβουμε έγγραφη δήλωσή σας ότι μπορούμε να θεωρήσουμε την Τράπεζά μας απαλλαγμένη από κάθε σχετική υποχρέωση.

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

 (Εξουσιοδοτημένη υπογραφή)

3. ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΚΑΛΗΣ ΕΚΤΕΛΕΣΗΣ
ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ ΣΥΜΒΑΣΗΣ

ΕΚΔΟΤΗΣ .......................................................................

Ημερομηνία έκδοσης ...........................

Προς:  
ΚΕΝΤΡΙΚΗ ΕΝΩΣΗ ΔΗΜΩΝ ΚΑΙ ΚΟΙΝΟΤΗΤΩΝ 
Γενναδίου 8
T.K.10678, Αθήνα
Εγγυητική επιστολή μας υπ’ αριθμ. ............... για  ευρώ .......................

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, υπέρ 

{Σε περίπτωση μεμονωμένης εταιρίας : της Εταιρίας …………… Οδός …………. Αριθμός ……. Τ.Κ. ………} 

{ή σε περίπτωση Ένωσης ή Κοινοπραξίας : των Εταιριών 

α) ……………… οδός ……………… αριθμός ………………. Τ.Κ. …………..

β) ……………… οδός ……………… αριθμός ………………. Τ.Κ. ………….. 

γ) ……………… οδός ……………… αριθμός ………………. Τ.Κ. ………….. 

……

μελών της Ένωσης ή Κοινοπραξίας, ατομικά για κάθε μία από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας}, και μέχρι του ποσού των ευρώ ........................., για την καλή εκτέλεση της σύμβασης με αριθμό................... που αφορά στο διαγωνισμό της …………. με αντικείμενο «ΠΑΡΟΧΗ ΥΠΗΡΕΣΙΩΝ ΣΥΜΒΟΥΛΟΥ ΤΕΧΝΙΚΗΣ ΥΠΟΣΤΗΡΙΞΗΣ» συνολικής αξίας ……………. Ευρώ, σύμφωνα με τη με αριθμό................... Διακήρυξή σας.

Το ανωτέρω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά χωρίς καμία από μέρους μας αντίρρηση ή ένσταση και χωρίς να ερευνηθεί το βάσιμο ή μη της απαίτησής σας, μέσα σε τρεις (3) ημέρες από την  έγγραφη ειδοποίησή σας.

Η παρούσα ισχύει μέχρις ότου αυτή μας επιστραφεί ή μέχρις ότου λάβουμε έγγραφη δήλωσή σας ότι μπορούμε να θεωρήσουμε την Τράπεζά μας απαλλαγμένη από κάθε σχετική υποχρέωση.

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

